
PRAEFATIO 


Parvum  hoc  opus  non  omnino  otiosum  fore  si  praelo 
divulgaretur,  persuasum  nobis  est  eo  quod  experientia 
demonstravit  inter  Regulares  locorumque  Ordinarios 
haud  raro  dubia  et  contestationes  oriri  quasi  utrique 
extra  propriam   provinciam  agere  velint. 

Hinc  necessitas  ut  tum  Regulares  tum  Episcopi  suas 
ad  invicem  iuridicas  relationes  probe  noscant,  ni  velint 
easdem  inconsultis  assertionibus   turbare. 

Equidem  in  tractatibus  de  Regularibus  nec  non  et 
in  novo  Iuris  Canonici  Codice  huiusmodi  relationes  in- 
veniuntur.  Verum,  quod  spectat  ad  tractatus  de  Regu- 
laribus,  opera  sunt  haec  quae  non  semper  per  omnium 
manus  inveniri  facile  possunt  et  insuper,  cum  in  novo 
Codice  relationes  iuridicae  inter  Regulares  locorumque 
Ordinarios  non  parum  mutatae  inveniantur  novique 
tractatus  de  Regularibus  adhuc  desiderentur,  manife- 
stum  evadit  quantae  utilitatis  sit  de  hac  re  habere  opu- 


sculum.  Quod  autem  novum  Codicem  attinet,  casus 
equidem  omnes  in  quibus  Regulares  iuxta  hcdiernum 
ius  locorum  Ordinariorum  auctoritati  et  iurisdictioni 
subiiciuntur  in  ipso  invenies,  sed  hac  illacque  dissemi- 
natos.  Eos  igitur  in  unum  colligere,  examinare,  expli- 
care,  cum  praeterita  legislatione  comparare  non  parvae 
certe  utilitatis  erit. 

Haec  praesentis  opellae  ratio,  ad  cuius  integritatem 
generales  de  Regularium  exemptionis  privilegio  notio- 
nes  praemisimus.  Denique  cum  finis  eiusdem  practica 
sit  tantum  iuris  cognitio,  potiusquam  eruditae  disce- 
ptationis  specimen  referre,  superfluas  auctorum  citatio- 
nes  plerumque  omisimus,  non  tamen  eas  negligentes, 
quae  ad  pleniorem  rei  intelligentiam  firmioremque  au- 
ctoritatem  captandam  magis  convenire  videbantur,  qua 
de.  causa  neque  dubitavimus  integras  quoque  periodos 
ex  auctoribus  adducere. 


CAPUT  I. 

De  natura,  origine,  amplitudine  et  utilitate 
privilegii  exemptionis. 


"ivilegium  exemptionis  definiri  potest :  Privilegium 
^rdinarii  loci  iurisdictione  subtrahens,  praeterquam 
in  casibus  a  iure  expressis.  Consonat  cum  can.  615 
I.  C.  Lucius  Ferraris  in  sua  Bibliotheca  Canonica,  voce 
Regulares,  art.  2  n.  1,  fusius  eamdem  sic  exprimit : 
«  Exemptio  est  privilegium,  quo  persona  aut  locus  ab 
«  iurisdictione  Episcoporum  seu  Ordinariorum  liberan- 
«  tur  et  subtrahuntur,  ac  summo  Pontifici  immediate 
«  subiiciuntur.  Est  in  re  communis  :  arguitur  capite 
«  Si  Papa   10  de  Privilegiis,  in  6  ». 

Qua  de  causa  privilegium  exemptio  dicatur  et  sit 
ita  Antonius  Bianchi,  Podesta  della  Chiesa  Tom.  4, 
p.  361,  Romae  1746,  explicat:  «  Dicitur  privilegium: 
«  nam  quemadmodum  extra  controversiam  est  mona- 
«  chos,  sive  quatenus  simpliciter  tales,  sive  quatenus 
«  in  gradu  clericali  simul  constitutos,  subiectos  primi- 

«  tus  fuisse  iurisdictioni  Episcoporum,  in  quorum  dioe- 
«  cesibus  fundata  monasteria  fuerant ;  ita  pariter  indu- 
«  bitatum  est,  quidquid  exemptionis  ab  illa  ordinaria 
«  Episcoporum  auctoritate  a  multis  saeculis  religiosi 
«  ordines  consecuti  sunt,  id  totum  ipsis  ex  speciali  pri- 
«  vilegio  accessisse  ». 

Multipliciter  exemptio  dividitur.  Cl.  Vermeersch,  De 
Religiosis  Institutis  et  Personis,  Vol.  7,  ?i.  362  rem 
eleganter  ita  pertractat :  «  a)  Exemptio  est  perso?ialis, 
«  localis,  mixta.  Personalis  ipsas  liberat  personas,  ubi- 
«  cumque  versentur,  sed  nullatenus  loca  ubi  consede- 
«  rint,  localis  directe  afficit  loca,  personas  autem  qua- 
«  tenus  in  eo  sunt  loco,  ita  ut  simul  cum  adventu  et 
«  discessu  initium  vel  finem  habeat  personarum  exem- 
«  ptio;  mixta  simul  personas  et  locum  eximit  iurisdi- 
«  ctione  Ordinarii,  qui,  exceptis  quibusdam  casibus, 
«  neque  in  personas  neque  in  locum   quicquam  possit. 

«   HuJUSmoHi    P^t    F?f>gnlQriiim     ^vpmprjn 

«  b)  Est  activa  vel  passiva  tantum.  Activa  tribuit 
«  Praelato  exempto  iurisdictionem  in  aliquod  territo- 
«  rium  omnesque  eius  incolas.  Idque  rursus  bijariam. 
«  Namque  vel  territorium  istud  ?iullms  est  dioefesis  et 
«  Praelati,  seu  Abbatis  Nullius,  regitur,  instar  dioece- 
«  seos,  iurisdictione  quasi  episcopali,  vel  est  indioecesi 
«  Episcopi,  ita  ut  Episcopo  dioecesano  certa  quaedam 
«  in  illum  locum  competant  iura. 

«  Passiva  exemptio  circumscribitur  personis  exem- 
«  ptis  et  ipso  monasterio,    nihil    autem    imperii  tribuit 


«  Praelato  in  vicinum   clerum    et    populum.    rluius  ge- 
«  neris  est  per  se  condicio  Praelatorum  regularium. 

«  Passiva  illa  exemptio  nobis  videtur  distinguenda 
« perfecta  et  imperfeda.  Per  se  enim,...  religiosi  hie- 
«  rarchiae  ecclesiasticae  subduntur  tum  quod  ad  com- 
«  munem  fidelium  condicionem  seu  disciplinam  eccle- 
«  siasticam,  tum  quod  ad  disciplinam  ipsorum  propriam, 
«  i.  e.  sectandae  perfectionis  seu  religiosam.  Erit  igitur 
«  perfecta_vel  imperfecta  exemptio,  prout  Episcopus  \ 
«  nullam  retinet  iurisdictionem,  vel  eam  servat  qua  ) 
«  ceteros  regit  fideles.  Usus  tamen  est  ut  exempti  di- 
«  cantur  ii  tantum  qui  per  se  omnem  declinare  possunt 
«  Episcopi  iurisdictionejn». 

De  exemptionisfigenesty  Nil  magis  accurate  hac  in 
re  dici  posse  censemus  quam  id  quod  cl.  Vermeersch 
op.  c.  n.  363  refert,  cuius  verba  proinde  transcribere 
adhuc  liceat:  «  In  causa,  inquit,  nondum  plane  demon- 
«  strata  haec  videntur  tradi  posse. 

«/Tj)  Inprirnordiis,  ex  ipsa  naturali  rerum  condi- 
«  cione  erant  monasteria  in  potestate  Episcoporum. 
«  Quae  potestas  vel  ipso  frequenti  usu  prodebatur,  ut 
«  si,  quemadmodum  in  Africa,  Gallia,  Italia,  ipsi  Epi- 
«  scopi  in  partem  venerant  condendi  monasterii ;  vel 
«  formaliter  agnoscebatur  eo  modo  quo  monachi  Ae- 
«  gyptiaci  profitebantur  obedientiam  Archiepiscopo  Ale- 
«  xandrino ;  vel  paucis  cernebatur  vestigiis,  ut  in  pri- 
«  mis  Institutis  Monachorum  stricte  Orientalium:  ius 
«  tamen  Episcopi  nec  negari  potest  nec  quaerelae  tunc 
«  dabat  locum. 

(^2)  Ubi  res  coeptae  sunt  accuratius  componi,  prius 
«  videtur  dubitatum  de  ipsa  ratione  qua  monachi  Epi- 
«  scopis  obtemperare  deberent:  h.  e.  utrum  clericorum 


«  tunc  propria  an  communi  tantum  ridelium  tenerentur 
«  obedientia.  Atque  huc  spectarunt  prima  libertatis  de- 
«  creta,  ut  monasteria  pronunciarent  "  a  condicione 
«  clericorum  omnibus  modis  libera  ,,.  Haec  interioris 
«  regiminis  immunitas,  quam  imperfectam  diximus 
«  exemptionem,  iam  apparet  in  Africanis  conciliis  seculi 
«  VL  Videtur  etiam  istis  monasteriis  licuisse,  ut  a  quo- 
«  libet  episcopo  sibi  asciscerent  sacerdotes,  qui  sibi  sa- 
«  cris  operarentur. 

<\3J  Quo  tamen  a  quorundam  Episcoporum  exactio- 
«  nibus  et  molestis  quandoque  oppressionibus  se  magis 
«  immunes  vindicarent,  impulsi  sunt  monachi  ad  quae- 
«  rendum  sibi  praesidium  sive  regis  sive  summi  Pon- 
«  tin*cTsTMonumenta  monasteriorum  sic  in  fide  et  clien- 


«  tela  S.  Sedis  versantium  multa  sunt  a  medio  seculo  IX. 


«  Hinc  quamvis  clientelae  et  exemptionis  rationes  es- 
*  sent  inter  se  distinctae,  proclivi  tamen  cursu  factum 
«  est,  ut  commendatis"  sibi  monasteriis  SS.  Pontifices 
«  conferrent  privilegia,  immunitates  et  ipsam  denique 
«  tleniorem  exemptionem. 

«  Hanc  ad  undecimum  refert  seculum  van  Espen ; 
«  verius  tamen  dicere  videntur  qui  vetustiorem  exem- 
«  ptioni  assignant  originem,  quam  alii  tribuunt  s.  IX, 
«  alii  repetunt  ex  ipso  s.  VII  et  VIII  vel  adeo  VI. 

«  Immo  de  orientali  Ecclesia  haec  habet  Thomas- 
«  sinus:  "  Inficias  ire  non  possum,  quin  seculo  iam 
«  septimo  essent  in  patriarchatu  Constantinopolitano 
«  bene  multa  coenobia,  ab  Episcoporum  dioecesanorum 
«  spirituali  iurisdictione  prorsus  absoluta,  et  uni  imme- 
«  diate    subiecta    Patriarchae    Constantinopolitano,     et 

«  exarcho  patriarchali,  quem  ille    ad    omnium    omnino 
«  monasteriorum  administrationem  delegabat  ,,. 

«  Exemptio  ista  pertinuit  s.  12  ad  communem  con- 
dicionem  monasteriorum. 

«  Plenissimam  deinde  consecuti  sunt  .  exemptionem  \ 
«  Ordines  mendicantes  et  plures  recentiores  Religiones.7 

£4j  Cum  sic  essent  in  tuto  monasteria  et  Ordines, 
«  multis  istis  exemptionibus  nimisque   deminuta  aucto- 
«  ritate  offendi  coepti^sunt    Episcopi,    praesertim    post 
«  schisma  Occidentis.  Quare  de  temperando  privilegio\ 
«  sollicitus  fuit  non  unus  Pontifex,  v.  gr.   Martinus  V,  \ 
«  Leo  X,  PaulusJH,  donec  Concilium  Tridentinum  re-   1 
«  stituerit  Episcopis    in   variis   casibus    sive   delegatam  I 
«  sive    ordinariam    sive    utriusque    rationis   iurisdictio-  I 
«  nem,  quam  etiam  in  Regulares   exercere  valerent.     / 

«  Quo  iure  Tridentino  etiam  hodie  maxime  utimur. 
«  Memoranda  tamen  postea  est  celebris  C.  SS.  Leonis 
«  Pp.  XIII  Roma?ios  Pontijices,  qua  mutuas  Episco- 
«  porum  et  Regularium  qui  in  Anglia  sacris  vacant 
«  ministeriis  rationes  definivit.  Qua£_Con.stitutio  iam 
«  communis  est  lex  in  locis  missionum  ». 

Hanc  temperatam  exemptionem  hodie  Codex  Iuris 
^lanonici  solemniter  confirmavit.  Dicitur  enim  in  can. 
\S\  «  Regulares,  novitiis  non  exclusis,  sive  viri  sive 
mulieres,  cum  eorum  domibus  et  ecclesiis,  exceptis 
«  iis  monialibus  quae  Superioribus  regularibus  non 
«  subsunt,  ab  Ordinarii  loci  iurisdictione  exempti  sunt, 
«  praeterquam  in  casibus  a  iure  expressis  ». 

Quare  absona  omnino  fuit  cuiusdam  interpretis 
C.    Officiorum  ac  Munerum  sententia,  quae  in  periodico 

Acta  Sanctae  Sedis,  Tom.  30,  p.  407  contendebat  esse 
a  Regularibus  de  singulis  articulis  suae  exemptionis 
afferendum  authenticum  documentum ;  quod  ni  facerent 
integram  servari  ab  Episcopo  auctoritatem  in  Regula- 
res.  Quam  absurdam  sententiam  cl.  Vermeersch  in 
Vol.  II,  De  Religiosis  Institutis  et  Personis ;  supple- 
mentum  se£j£mum,   a  fundamentis  evertit. 

De(vti/ita&i  exemptionis  Regularium  ab  Episcopo- 
rum  iurtsdiciione., 

Huius  temperatae  exemptionis  utilitatem  ipsi  Ro- 
mani  Pontifices  non  semel  sollemniter  amrmarunt  Ita 
v.  gr.  Gregorius  ^XVI  in  suis  litteris  ad  Archiep.  Me- 
chliniensem,  15  Ian.  1836 :  «  Utilitas,  inquit,  ecclesia- 
!«  sticis  sanctionibus,  longaque  saeculorum  pluriumjexpe- 
«  riejitia,  et  vel  ipso  haereticorum  et  incredulorum  in 
i«  illam  odio  comprobata  est  ». 

Item  Leo  XIII  C.  Romanos  Pontifices :  «  Quo  me- 
«  lius  in  religiosis  ordinibus  omnia  essent  inter  se  apta 
«  atque  connexa,  ac  sodales  singuli  pacato  et  aequabili 
«  vitae  cursu  uterentur;  denique  ut  esset  incremento 
«  et  perfectioni  religiosae  conversationis  consultum  », 
privilegium  exemptionis  laudat  atque  commendat. 

Cl.  Yermeersch  1.  c.  n.  364  omnes  exemptionis  uti- 
litates  sic  docte  proponit:  «  Itaque  possumus  eandem 
«  exemptionem,  fere  imitati  De  Buck,  his  argumentis 
«  comprobare. 

«  Pgr  exemptionem   consu)itur : 

«  1.  U?iitati  et  disciplinae  Ordinis  religiosi,  cuius 
«  genuinum  spiritum  magis  fovebunt  proprii  Superio- 
«  res  ad  eius  peculiarem  indolem  informati. 


«  2.  Fini  universaliori  quam  est  unius  dioecesis 
«  bonum,  ad  quem  Religiones  consueverunt  dirigi. 

«  3.  Dignitaii  et  decori  Sedis  Apostolicae,  cuius 
«  summum  imperium  et  immediatam  in  omnes  Christi 
«  fideles  iurisdictionem  religiosi  exempti  luculenter  te- 
«  stantur,  et,  quod  plurimum  valet,  in  sua  causa  per- 
«  petuo  confirmatam  usu  demonstrant.  Et,  si  qua  parte 
«  impugnetur,  iidem  sunt  illius  potestatis  veluti  nati 
«  assertores  et  defensores,   per   omnes    sparsi  regiones. 

«  4.  Bono  dioeceseum.  Nam,  praeterquam  quod  libe- 
«  rat  Episcopos  molesta  sollicitudine  et  cura,  privilegium 
«  istud  stimulat  jervQiem  ac  zelum  utriusque  cleri,  in- 
«  ducta  inter  utrumque  quadam  sancta  aemulatione: 
«  quod  in  uno  fortasse  desideretur,  facile  ab  altero 
*  suppletur;  impedit  quominus  contagium  erroris  atque 
«  vitiorum  facile  tiniversum  clerum  et  subinde  populum 
«  inficiat,  atque  maiorem  copiam  suppeditat  ministro- 
«  rum,  qui  sancte  eorum  animos  excolant:  Quod  com- 
«  modum  opponit  S.  Thomas  Gulielmo  a  S.  Amore  in 
«  opusc.  19,  Contra  i?npug?iantes  Dei  cultum  et  reli- 
«  gionem,   c.  2. 

«  5.  Bo?io  communi  totius  Ecclesiae,  ad  quod  plu- 
«  rimum  refert  ut  floreat  status  religiosus,  S.  Sedis 
«  auctoritas  sancte  servetur,  singulae  dioeceses  spiri- 
«  tualibus  bonis  abundent;  et  cui  maxime  prodest  ha- 
«  beri,  praeter  militiam  veluti  provincialem,  copias  quae 
«  in  necessitates  totius  reipublicae  magis  immediate  in- 
«  tendant  ». 


—  1?  — 


CAPUT  II. 

De  natura  potestatis   Episcoporum 
in   Regulares. 

Uti  dictum  est,  Regulares  licet  gaudeant  privilegio 
oxemptionis  a  potestate  Episcoporum  seu  Ordinarii  loci, 
haec  tamen  exemptio  temperata  est,  ita  ut  Regulares 
quibusdam  in  casibus  a  iure  definitis,  eorumdem  au- 
ctoritati  subdantur.  Iam  nunc  de  natura  huiusmodi  po- 
testatis  dicendum.  Et  manifestum  est  quod  auctoritas 
Ordinarii  loci  in  Regulares  ad  potestatem  iurisdictionis 
pertineat.  Ouamvis  enim  iurisdictio  per  se  in  solos  subdi 
tos  exerceri  queat,  nihilominus  etiam  in  alienos,  quo- 
ties  vel  a  iure  vel  a  legitimo  eorum  superiore  talis 
potestas  alicui  conferatur.  Ouod  verificatur  in  Regula- 
res  relate  ad  locorum  Ordinarios  in  quorum  dioecesi- 
bus  ipsi  consistunt. 

Praeterita  legislatione  Episcopis  trifariam  suam  po- 
testatem  exercere  concedebatur.  1.  Procedebant  iure 
ordinario  proprio ;  2.   Iure  delegafo  ;  3.    Utroque  simul. 

1.  Iure  ordinario,  quoties  a  iure  huiusmodi  pote- 
stas  ipsis  tribuebatur  ratione  sui  officii,  seu  prout  Gr- 
dinarii  locorum.  idest  dioeceseum.  «  Quod  potestatis  ge- 
«  nus,  ait  cl.  Vermeersch  1.  c.  n.  368,  a)  Ample  est 
*  sumendum,  quippe  quod  sit  secundum  ius;  b)  Mor- 
«  tuo  Episcopo.  transit  totum  in  Capitulum  et  Vica- 
v<  riu  n  capitularem  ;  c)  Ab  Episcopo  communicari  valet 

«  cum  delegatis ;  d)  In  causis  ubi  appellationi  sit  locus, 
«  obnoxium  est  appellationi  ad  Metropolitanum  ». 

2.  lure  delegato,  quando  per  solam  S.  Sedis  dele- 
gationem.  Quo  in  casu  Episcopus  non  proprio  sed 
Apostolicae  Sedis  nomine  agit.  «  Huiusmodi  iurisdictio, 
«  subdit  cl.  Vermeersch  1.  c.  a)  Potius  stricte  est  in- 
«  terpretanda,  nec  praesumitur  sed  demonstrari  debet. 
«  Quare  nec  exerceri  potest  quin  acceptam  facultatem 
«  memoret  Episcopus ;  b)  Per  se  non  obtingit  Vicario 
«  capitulari.  Si  tamen  de  iis  agitur  facultatibus  quae 
«  conceduntur  a  Congregationibus  romanis,  usus  inva- 
«  luit  ut  facultates  habituales  pertineant  ad  Ordinarium, 
«  quo  nomine  venit  etiam  Vicarius  capitularis.  Cfr. 
«  Decr.  S.  Officii,  22-22  april.  1898  (Monitore,  t.  2, 
«  p.  51) ;  c)  Admittit  quidem  subdelegationem,  cum 
«  delegatio  a  summo  proficiscatur  Principe;  facultas 
«  tamen  subdelegandi  non  paucis  exceptionibus  et  mo- 
«  dis  seu  regulis  est  circumscripta ;  d)  Removet  appel- 
«  lationem  ad  alterum  ac  S.  Sedis  tribunal  ». 

3.  Utroque  iure  simul.  Quando  scilicet  Episcopus 
licet  habeat  iam  a  iure  ratione  sui  officii  potestatem 
agendi,  haec  tamen  eidem  et  altero  proveniat  fonte, 
nempe  S.  Sedis  delegatione.  Subdit  cl.  Vermeersch 
1.  c. :  «  Ex  fine  et  modo  huius  concessionis  colligen- 
«  dum  est  quo  spectat.  Haec  autem  videtur  esse  eius 
«  vis  propria,  ut,  remotis  cavillationibus  et  variis  exce- 
«  ptionibus  seu  excusationibus,  certam  et  firmam  red- 
«  dat  Episcopi  iurisdictionem  ubi  aliquis  dubitandi  lo- 
«  cus  fuisset.  Supplet  enim  delegatio  quicquid  ordinariae 
«  iurisdictioni  deesse  possit  ». 

Hodierna  legislatio.  Licet  triplex  hic  modus  proce- 
dendi  erga  Regulares  theoretice  adhuc  hodie  sustinea- 
tur,  ita  ut  dari  possit  casus  in  quo  Ordinarius  loci, 
accepta  a  Sede  Apostolica  speciali  delegatione,  eamdem 
in  ipsos  exerceat,  attamen  cum  Codex  in  omnibus  ca- 
sibus  quibus  Regulares  Ordinario  loci  subduntur,  lo- 
quatur  de  ordi?iaria  potestate  eiusdem,  liquet  quod  in 
praxi  potestas  delegata  iam  locum  non  habet. 


CAPUT  III. 

De  casibus  in  quibus  Regulares  subiacent 
Ordinarii  loci  iurisdictioni. 


Non  pauci  auctores  casus  in  quibus  Regulares 
subiacebant  in  praeterita  legislatione  Ordinarii  loci  iu- 
risdictioni  diligentissime  enumerarunt. 

«  Porro  eiusmodi  casus  quadraginta  septem  refert 
«  et  explicat  Fagnanus  (in  cap.  Grave,  de  Officio  Or- 
«  dinarii,  n.  37  et  seq.)... ;  eisque  idem  auctor  plures 
«  alios  praemittit,  qui  concernunt  regulares  curam  ani- 
«  marum  habentes.  Barbosa  vero...  enumerat  universim 
«  quinquaginta  duos  tales  casus  ».  Ita  Bouix  De  Iure 
Regularium,   Pars    V,   §  7  citans  Reiffenstuel. 

Casus  isti  partim  inveniebantur  in  Corpore  Iuris 
Canonici,  sed  plerique  in  Concilio  Tridentino  nominati 
et  sanciti  fuere. 

Hodie  vero  quotquot  casus  existunt  in  quibus  Re- 

gulares  auctoritati  et  iurisdictioni  Ordinariorum  loco- 
rum  subiacent  in  Codice  Iuris  Canonici  inveniuntur. 
Quare  quidquid  ibidem  non  recensetur  sancitum,  iam 
omnem  vim  amisisse  dicendum.  Nihilominus  Regulares 
adhuc  hodie  ex  explicita  concessione  iuris  can.  613, 
fruuntur  privilegiis  quae  unicuique  Religioni  a  Sede 
Apostolica  directe  eidem  concessa  fuerunt.  Verum,  cum 
talis  concessio  non  Regulares  in  universum  respiciat, 
sed  singulas  Religiones,  nostrum  non  erit  equidem  de 
iisdem  sermonem  facere.  Agemus  proinde  de  solis  ca- 
sibus  qui  ex  Codice  ipso  indicantur  uti  casus  in  quibus 
Regulares  subiacent  Ordinariorum  locorum  iurisdictioni, 
praetermissa  quaestione,  utrum  ex  particulari  privilegio, 
una  alterave  Religio  a  iurisdictione  Episcopi  etiam 
quibusdam  in  casibus  recensitis  in  Codice,  libera  evadat. 
Quamvis  denique  in  enucleandis  casibus  aptius,  ra- 
tione  materiae,  observandus  videretur  ordo  logicus, 
maluimus  tamen  numerum  progressivum  canonum,  prout 
in  Codice  invenitur,  sequi. 


1.  —  De  Praecedentia. 

Primus  casus  dependentiae  Regularium  ab  Ordinarii 
loci  potestate  recensetur  in  Codice  canone  106.  Agit  ca- 
non  iste  de  servanda  praecedentia  inter  personas  sive 
physicas  sive  morales  et  paragrapho  sexta  statuitur: 
« Loci  Ordinarii  est  in  sua  dioecesi  statuere  praece- 
«  dentias  inter  suos  subditos,  ratione  habita  principio- 
«  rum  iuris  communis,  legitimarum  dioecesis  consuetu- 

«  dinum  et  munerum  ipsis  commissorum;  et  omnes  de 
«  praecedentia  controversias,  etiam  inter  exemptos,  qua- 
«  tenus  ii  collegialiter  cum  aliis  procedant,  componere 
«  in  casibus  urgentioribus,  remota  omni  appellatione  in 
<  suspensivo,  sed  sine  praeiudicio  iuris  uniuscuiusque  ». 

Nihil  fere  hac  in  re  mutavit  praesens  canon  de  iure 
hucusque  vigente.  Siquidem  in  Sess.  XXV,  c.  13,  Conc. 
Trid.  haec  statuta  invenimus :  «  Controversias  omnes  de 
«  praecedentia,  quae  persaepe  cum  scandalo  oriuntur 
«  inter  ecclesiasticas  personas,  tam  saeculares  quam  re- 
« gulares,  cum  in  processionibus  publicis,  tum  in  iis, 
«  quae  fiunt  in  tumulandis  defunctorum  corporibus,  et 
«  in  deferenda  umbella  et  aliis  similibus,  Episcopus, 
«  amota  omni  appellatione,  et  non  obstantibus  quibus- 
«  cumque,  componat  ». 

DifTerentiae,  si  quae  tales  vocari  queunt,  inter  ius 
tridentinum  et  nostrum  ad  has  reducuntur.  a)  Codex 
noster  edicit,  tantum  «  in  casibus  urgentioribus  »  licere 
Episcopo,  quaestiones  de  praecedentia  dirimere,  cum 
tridentinum  simpliciter  dicat:  «  Controversias  omnes», 
nulla  facta  restrictione  inter  casus  et  casus.  Verum,  ut 
observat  cl.  Vermeersch,  De  Reg.  Tom.  I,  num.  527, 
nota  2,  etiam  tridentino  iure  intelligendum  est :  « de 
«  ordinatione  illa  quae  moram  non  patitur.  Definitiva 
«  enim  istius  litis  sententia  spectat  ad  Congregationem 
«  quae  non  ita  raro  has  causas  dirimere  debuit  ».  Quare 
inter  utrumque  ius  nullum  fere  invenitur  discrimen,  nisi 
quod  hodie  clare  recensetur,  quod  iure  tridentino  non- 
nisi  implicite.  b)  Codex  noster  aperte  excludit  tantum 
appellationem  in  suspensivo,  cum  tridentinum  dicat  sim- 

pliciter:  «  amota  omni  appellatione  » .  Sed,  ut  refert  cl. 
Piat,  Vol.  II,  p.  IV,  c.  III  2 :  «  quamvis  dicatur  amota 
«  omni  appellatione ,  notant  auctores  non  tolli  tamen  ap- 
«  pellationem  in  devolutivo,  si  pars  aliqua  Episcopi  iu- 
«  dicium  minus  rectum  apprehendat  ».  c)  Tandem  ho- 
dierno  iure  item  expresse  indicatur  quod  implicite  tan- 
tum  iure  tridentino,  nempe,  sententiam  Episcopi,  qua- 
liscumque  ipsa  fuerit,  latam  esse  semper :  «  sine  prae- 
iudicio  iuris  uniuscuiusque  »  idest;  integra  manet  causa 
ad  obtinendam  S.  Sedis  sententiam,  per  appellationem 
ad  eandem  a  Regularibus  interpositam. 

Nota  denique  quod  ius  Ordinarii  loci  limitatur  ca- 
sui  quo  Regulares:   «  collegialiter  cum  aliis  procedant  ». 


2.  —  De   Metropolita. 

Ius  est  Metropolitis  peragendi  pontificalia  in  eccle- 
siis  Regularium  suae  provinciae,  non  secus  ac  tale  ius 
tribuitur  Episcopo  loci  ubi  situm  est  monasterium.  Ita 
enim  statuitur  canone  274.  n.  6 :  «  In  omnibus  ecclesiis, 
«  etiam  exemptis  (Metropolita)  Ordinario  loci  praemo- 
«  nito,  si  ecclesia  sit  cathedralis,  peragere  (potest)  pon- 
«  tificalia,  uti  Episcopus  in  suo  territorio,  populo  bene- 
«  dicere,  cruce  ante  se  delata  incedere,  non  autem  alia 
«  exercere  quae  iurisdictionem  importent  ». 

De  ratione  autem  qua  Regulares  debent  hac  in  ma- 
teria  se  gerere  dicemus  infra,  quando  de  Ordinario  loci 
in  eorum  ecclesiis  pontificalia  agente  sermo  erit. 

3.  -—  De  concilio  provinciali. 

De  participatione  Regularium  ad  Concilium  provin- 
ciale  haec  sanciuntur  in  Codice  canone  286.  §  4  :  «  Ma- 
«  iores  quoque  religionum  clericalium  exemptarum  ac 
«  Congregationum  monasticarum  Superiores,  qui  in  pro- 
«  vincia  resideant,  invitandi  sunt,  debentque  invitati 
»  adesse  aut  impedimentum,  quo  detinentur,  Concilio 
«  notum  facere ;  sed  his,  quemadmodum  aliis  ex  utro- 
«  que  clero  viris  ad  Concilium  forte  vocatis,  votum  est 
« dumtaxat  consultivum  ».  Ex  quibus  colligitur  novo 
iam  iure  ;  d)  adesse  obligationem  ex  parte  Concilii  hu- 
iusmodi  Superiores  maiores  Regularium  invitandi ;  £)item 
ex  parte  Regularium  obligationem  interveniendi,  et  casu 
impedimenti,  idem  Concilio  manifestandi. 

Qua  in  re  novum  ius  non  parum  mutavit  antiquum. 
Nam  hoc  iure  Superiores  regulares  maiores  poterant 
equidem  invitari  ad  Concilium,  sed  nulla  aderat  pro- 
prie  dicta  obligatio,  et  alia  ex  parte  Regulares  invitati 
non  tenebantur  adesse  proindeque  neque  suae  absen- 
tiae  rationem  reddere.  Cl.  Wernz,  Ius  decretalium, 
Tom.  II,  n.  855  ita  rem  exponit :  «  Praelati  inferiores 
« sive  saeculares  sive  regulares  inter  provinciam  de- 
«  gentes  v.  gr.  simplices  Abbates  vel  Provinciales  or- 
«  dinum  religiosorum...  ex  consuetudine  passim  recepta 
«  invitari  posswit,  ut  cum  voto  consultativo  ad  Conci- 
« lium  provinciale  accedant;  sed  stricta  obligatio  illos 
«  pro  suo  iure  vocandi  ex  iure  communi  scripto  colligi 
«  nequit,  neque  ipsis  incumbit  obligatio  veniendi». 

4.  —  De  religiosis  regularibus  Missionariis. 

Regulares  missionibus  addicti  particulares  quasdam 
restrictiones  exemptionis  privilegii,  relate  ad  suos  Vi- 
carios  et  Praefectos  Apostolicos,  semper  observare  de- 
buere.  Fontes  iuris  cui  hac  in  re  ipsi  hucusque  subii- 
ciebantur,  constituebant  Constitutiones ;  Religiosorum 
quorumcumque,  8  Nov.  1601,  Clementis  VIII;  Firman- 
dis,  13  Nov.  1744,  Benedicti  XIV;  Romanos  Pontifices, 
8  Maii  1881,  Leonis  XIII,  quae  posterior  Constitutio, 
lata  prius  pro  Anglia  et  Scotia,  formaliter  dein  extensa 
fuit  ad  Federatos  Americae  septentrionalis  Status,  Ame- 
ricam  Latinam,  regiones  Indiarum,  et  a  Romanis  Con- 
gregationibus  pro  perpetua  norma  pro  locis  missionum 
habita  est.  Addenda  insuper  erant  varia  Decreta  S.  Con- 
greg.  de  Propaganda  Fide. 

Huius  parvi  tractatus  fines  excederet  accurata  com- 
paratio  huius  praeteriti  iuris  cum  iure  iam  ex  novo  Co- 
dice  vigente,  eo  vel  magis  quod  potius  de  Regularibus 
ubi  hierarchia  ecclesiastica  imperat,  quam  de  locis  mis- 
sionum  hic  sermo  est.  Quare  breviter  tantum  novis- 
simum  ius  exponemus  quoad  casus  in  quibus  regulares 
missionarii  suis  Vicariis  vel  Praefectis  Apostolicis  sub- 
iiciuntur,  praeter  illos  quibus  iure  reliquorum  regula- 
rium  adstricti  inveniuntur.  Cum  enim  in  can.  294.  §  1, 
statuatur  quod :  «  Vicarii  et  Praefecti  Apostolici  iisdem 
«  iuribus  et  facultatibus  in  suo  territorio  gaudent,  quae 
«  in  propriis  dioecesibus  competunt  Episcopis  residen- 
«  tialibus,  nisi  quid  Apostolica  Sedes  reservaverit »  ma- 

nifestum  est,  regulares  missionarios  suis  Vicariis  Apo- 
stolicis  etiam  in  iis  quibus  reliqui  regulares,  Ordinariis 
locorum  subduntur,  subiici. 

a)  Can.  295.  §  1.  «  Vicarii  et  Praefecti  Apostolici 
«  ab  omnibus  missionariis,  etiam  religiosis,  possunt  ac 
«  debent  exigere  ut  suas  patentes  seu  alias  quasvis  eo- 
«  rum  missionis,  destinationis,  constitutionis  ac  deputa- 
<<  tionis  litteras  exhibeant,  easque  exhibere  recusantibus 
«  exercitium  cuiusve  ministerii  ecclesiastici  prohibere  ». 
Regulares  ergo  non  solum  litteras  a  S.  Congr.  de  Pro- 
paganda  Fide  quibus  missionarii  constituuntur  exhibere 
tenentur,  sed  etiam  suorum  Superiorum  regularium  lit- 
teras  obedientiales. 

§  2.  «  Omnes  missionarii,  etiam  regulares,  licentiam 
«  sacri  ministerii  exercendi  petant  a  Vicariis  et  Prae- 
«  fectis  Apostolicis,  qui  tamen  eam  ne  denegent,  nisi 
«  singulis  et  gravem  ob  causam  ». 

b)  Can.  296.  §  l.  « Etiam  missionarii  regulares 
«  subiiciuntur  Vicarii  et  Praefecti  Apostolici  iurisdictioni, 
«  visitationi  et  correctioni  in  iis  quae  pertinent  ad  mis- 
« sionum  regimen,  curam  animarum,  Sacramentorum 
«  administrationem,  scholarum  directionem,  oblationes 
« intuitu  missionis  factas,  implementum  piarum  volun- 
«  tatum  in  favorem  eiusdem  missionis  ». 

§2-  « Quamvis  Vicariis  et  Praefectis  Apostolicis 
«  nullo  modo  liceat,  praeter  casus  in  iure  praevisos,  se 
«  in  disciplinam  religiosam  ingerere  quae  a  Superiore 
«  religioso  dependet,  si  tamen  circa  ea,  de  quibus  in 
« superiore  paragrapho,  conflictus  oriatur  inter  man- 
«  datum  Vicarii  aut  Praefecti  Apostolici  et    mandatum 

«  Superioris,  prius  praevalere  debet,  salvo  iure  recur- 
«  sus  in  devolutivo  ad  Sanctam  Sedem  et  salvis  pecu- 
«  liaribus  statutis  a  Sede  Apostolica  probatis  > . 

In  casibus  contemplatis  paragrapho  prima  huius  ca- 
nonis  cum  dicatur  missionarios  regulares  subesse  «  iu- 
risdictioni,  visitationi  et  correctioni»  suorum  Vicariorum 
seu  Praefectorum  Apostolicorum,  liquet  eos  a  iure  con- 
siderari  non  secus  ac  si  essent  sacerdotes  saeculares 
eiusdem  Vicariatus. 

De  bonis  temporalibus  missionariorum  cum  dubium 
non  raro  oriri  possit  utrum  necne  ad  Missionem  vel 
potius  ad  Religionem  exemptam  pertineant  liceat  ad 
claram  quaestionis  intelligentiam  sequentia  ex  cl.  auctore 
Vermeersch,  De  Inst.  Reg.  Vol.  I,  n.  533,  depromere : 
«  Ab  hoc  initio  est  proficiscendum,  bonorum  tempora- 
« lium  quae  Missionibus  deputantur  triplex  esse  genere 
«  regimen. 

«  a)  Alia  enim  plene  ad  religiosum  Institnium  per- 
«  tinent,  ita  ut  ad  Ordinarium  nulla  eorum  spectet  co- 
«  gnitio. 

«  b)  Alia  Instituto  vel  religiosis  sunt  concredita,  ab 
*  ipsisque  procurantur  (administrantur)  ita  ut  Ordinario 
«  reddendae  sint  rationes. 

«  Quod  ut  praestent,  "  Episcopum  docere  debebunt 
«  Regulares  quantam  v.  gr.  pecuniam  acceperint ,,  et 
«  "  quantum  de  ea  et  quos  in  usus  impenderint  ,,  atque 
«  in  universum,  non  secus  ac  saeculares  missionarii,  eius- 
«  dem  stare  mandatis.  Cfr.  C.  Romanos  Pontifices.  Im- 
«  mediata  tamen  gestio  ad  Regulares  spectat  et  a  mente 
« S.   Sedis    non    minus    quam   a   largientium   voluntate 

«  fuerit  alienum,  si  hanc  sibi  provinciam  usurpaverit 
«  Ordinarius.  Quocirca  nullo  etiam  pacto  coguntur  Re- 
«  gulares  ea,  quae  sic  fuerint  missionariis  deputata,  per 
« medium  Ordinarium  ad  eosdem  transmittere,  dum- 
«  modo  ne  detrectent  rationes  quas  unas  decreta  pon- 
«  tificia  Ordinario  addicunt. 

«  Immo  de  gestione  ista,  cum  per  subditum  exer- 
« ceatur,  etiam  Superior  regularis  cognoscere  potest, 
«  ita  tamen  ut  potior  sit  Ordinarii  sententia. 

«  c)  Alia  denique  bona  plene  sunt  Ordinario  com- 
«  missa  ab  ipsoque  etiam  immediate  reguntur  et  par- 
«  tiuntur. 

« 2.  Iam  vero,  omissis  pecuniis  et  donis  quae  ab 
«  Ordinario  sibi  sunt  comparata,  bona  quae  Regularibus 
«  qua  talibus  obtingunt  a  iurisdictione  Antistitis  sunt 
«  exempta,  de  iis  autem  quae  intuitu  Missionis  sunt 
«  ipsis  accepta,   Ordinario  rationem  reddere  debent. 

«  3.  Quaenam  alterutrius  sint  generis  defmit  volun- 
«  tas  donatoris,  cuius  exquirenda  sunt   documenta... 

«  De  pecuniis  quae  aliunde  ad  certum  mittuntur  mis- 
«  sionarium,  id  nobis  videtur  dici  posse,  nisi  expressa 
«  fuerit  alia  voluntas,  pecunias  dono  datas  quae  ex  iusti- 
«  tia  tribuendae  sint  quasi-paroeciae  vel  pro  loco  cuius 
«  Ordinarius  gerit  tutelam  putandas  esse  oblatas  intuitu 
«  Missionis,  alias  autem  ipsius  missionarii  usibus  esse 
«  traditas  proindeque  ad  Institutum  religiosum  plene 
«  pertinere.  Patet  fructus  industriae  etiam  ?cquiri  reli- 
«  giosis  ». 

In  secunda  paragrapho  huius  canonis  consecratur 
principium  iuridicum  ubique  semper  recognitum ;    reli- 

giosum  nempe  qua  talem  unice  pendere  a  iurisdictione 
sui  Praelati  regularis.  Id  enim  ex  privilegio  exemptio- 
nis  omnino  liquet.  Verum,  licet  iurisdictio  Vicarii  vel 
Praefecti  Apostolici  restringatur  ad  casus  in  quibus  re- 
gularis  missionarius  non  ut  religiosus  sed  ut  missiona- 
rius  agat,  tamen  cum  obligationes  et  officia  utriusque 
naturae  in  unam  personam  cumulentur  fieri  potest  ut 
inter  Praelati  regularis  et  Vicarii  Apostolici  ordinatio- 
nes  et  praecepta  oriatur  incompatibilitas  seu  conflictus. 
Hinc  sapientissime,  ad  removendas  omnes  dubitationes, 
datur  norma  servanda,  scilicet,  semper  mandatum  Vi- 
carii  vel  Praefecti  Apostolici  praevalere.  Simul  tamen 
consulitur  iuribus  Praelati  regularis,  qui,  si  censeat  se 
iniuria  affici  per  huiusmodi  mandata,  viam  ad  iustam 
reparationem  obtinendam  apertam  habet  per  appellatio- 
nem  ad  S.  Sedem,  in  devolutivo. 

c)  Can.  297.  «  Deficientibus  e  clero  saeculari  sacerdo- 
«  tibus,  Vicarii  et  Praefecti  Apostolici  possunt,  audito 
«  eorum  Superiore,  cogere  religiosos,  etiam  exemptos. 
«  vicariatui  vel  praefecturae  addictos,  ad  animarum  cu- 
«  ram  exercendam,  salvis  peculiaribus  statutis  a  Sede 
«  Apostolica  probatis  ». 

Agitur  hoc  canone  de  illis  religiosis  regularibus, 
qui  licet  in  locis  missionum  commorentur,  attamen 
missionariorum  munus  non  exercent  sed  opera  pro- 
pria  sui  Instituti.  Nostrum  iam  ius  tribuit  Vicario  vel 
Praefecto  Apostolico  potestatem  adsciscendi  in  opus 
ministerii  huiusmodi  religiosos,  verum  tantum  ratione 
verae  necessitatis  ex  deficientia  aliorum  missionariorum. 

Verbis  autem  « salvis    peculiaribus  statutis    a   Sede 

«  Apostolica  probatis  »  consulitur  illis  religiosis  qui  ex- 
presse  vetantur  a  suis  legibus,  ne  curam  animarum 
exerceant. 

d)  Can.  298.  «  Si  qua  dissidia  in  iis  quae  ad  cu- 
«  ram  animarum  pertinent,  sive  inter  singulOs  missio- 
«  narios,  sive  inter  diversas  religiones,  sive  inter  mis- 
«  sionarios  et  alios  quoslibet  oriri  contigerit,  ea  quam- 
« primum  componere  curent  Vicarii  ac  Praefecti  Apo- 
«  stolici,  qui  huiusmodi  quaestiones,  ubi  opus  fuerit,  di- 
«  rimant,  integro  tamen  iure  recursus  ad  Apostolicam 
«  Sedem,  qui  decreti  effectum  non  suspendit  ». 

e)  Can.  307.  §  1.  «  Ipsis  non  licet  (idest  Vicariis 
«  vel  Praefectis  Apostolicis)  inconsulta  Sede  Apostolica, 
«  concedere  missionariis  ab  ea  missis  veniam  in  perpe- 
«  tuum  deserendi  vicariatum  aut  praefecturam,  vel  alio 
«transeundi,  nec  eos  quoque  expellere. 

§  2.  «  In  casu  autem  publici  scandali  possunt  ipsi, 
«  audito  suo  Consilio,  et  si  agatur  de  religiosis,  prae- 
«  monito,  quantum  fieri  potest,  Superiore,  missionarium 
«  statim  removere,  facta  tamen  illico  certiore  Apostolica 
«  Sede  » . 

Liquet  ergo  missionarios  regulares ;  a)  absque  ve- 
nia  S.  Sedis  non  posse  relinquere  Missionem  modo  a 
S.  Congr.  de  Prop.  Fide  missi  fuerint;  |3)  Vicarium  vel 
Praefectum  Apostolicum  illos  expellere  posse  tantum 
ratione  publici  scandali  et  sub  conditionibus  allatis  a 
iure.  Regulares  missionarii  proinde  devinciuntur  Vica- 
riatui  cui  inserviunt  sicut  reliqui  missionarii  cleri  sae- 
cularis  et  proinde  Superiores  eorum  non  habent  facul- 
tatem  libere  disponendi  de  ipsis  sicut  de  reliquis    suis 


25  — 


subditis,  sed  hac  in  re  pendent  tum  a  Sede  Apostolica, 
tum  a  Vicariis,  vel  Praefectis  Apostolicis. 

f)  Ex  can.  302  regulares  missionarii  electi  a  Vicario 
vel  Praefecto  Apostolico  ad  erTormandum  suum  consi- 
lium  tenentur  id  munus  acceptare. 

.  g)  Item  ex  can.  303  obligantur  adire  congregatio- 
nem  annuam  vel  etiam  intermediam  quam  Vicarii  vel 
Praefecti  Apostolici  ex  iure  convocare  debent,  prout  ii- 
dem  Vicarii  etc...  eisdem  indicaverint. 


5.    —    De   potestate   Episcopi    Pontificalia 
celebrandi  in  eccleshs  regularium. 

Can.  337.  §  1.  «  Episcopus  in  tota  dioecesi,  ne  ex- 
«  ceptis  quidem  locis  exemptis,  potest  pontificalia  exer- 
«  cere;  non  vero  extra  dioecesim  sine  expresso  vel  sal- 
«  tem  rationabiliter  praesumpto  consensu  Ordinarii  loci, 
«  et,  si  agatur  de  ecclesia  exempta,  de  consensu  Su- 
«  perioris  religiosi. 

§  2.  «  Exercere  pontificalia  in  iure  est  sacras  fun- 
«  tiones  peragere  quae  ex  legibus  liturgicis  requirunt 
«  insignia  pontificalia,   idest  baculum  et  mitram. 

§  3.  «  Episcopus,  licentiam  concedens  pontificalia 
«  exercendi  in  suo  territorio,  potest  quoque  permittere 
«  usum  throni  cum  baldachino  ». 

I.  Quod  spectat  ergo  Regulares,  ex  paragrapho  prima 
huius  canonis  ipsi  obligantur  concedere  suas  ecclesias 
Episcopo  loci  quoties  ipse  voluerit  ibidem  pontificales 
functiones  celebrare,  iique   renuentes  Episcopus  quidem 

potest  etiam  poenas  in  ipsos  sancire,  non  excluso  in- 
terdicto  contra  suas  ecclesias.  Id  enim  clare  colligitur 
ex  canone   619. 

Quid  significet  Pontificalia  exercere  accurate  de- 
scribitur  paragrapho  secunda.  Regulares  autem,  ac- 
cepto  nuntio  de  voluntate  Episcopi  debent  eidem  thro- 
num  erigere  cum  baldachino  et  adhuc  valet  quod  Cle- 
mens  VIII  in  Decr.  Congr.  EE.  et  RR.  1603  decreverat, 
scilicet :  «  Eis  (regularibus)  autem  id  facere  negligentibus 
v<  aut  nolentibus,  liceat  eisdem  Episcopis  illud  asportari 
«  et  in  quacumque  eorumdem  Regularium,  aut  alia  quan- 
«  tumvis  exempta  ecclesia,  supra  episcopale  solium,  seu 
«  pontificale  faldistorium  erigi  facere,  atque  sub  eo  se- 
«  dere  et  stare  quemadmodum  in  propria  et  cathedra- 
«  libus  eorum  ecclesiis  stare  et  sedere  solent ;  eo  dum- 
«  taxat  tempore,  quo  Pontificales  huiusmodi  functiones 
«  exercebunt,  vel  dum  actus  ipse,  cui  in  Pontificalibus 
«  aderunt,  peragatur  ».  Quare,  dictis  actibus  peractis,  Re- 
gulares  statim  auferre  thronum  et  baldachinum  possunt. 

Notat  cl.  Piatus  Tom.  II,  p.  IV,  c.  III,  q.  82  quod: 
«  Episcopus  exigere  nequit  ut  Regulares  ipsius  Missae 
« assistant,  vel  ei  occurrant,  seu  obviam  eant».  Et 
n.  6  1.  c,  quod:  «  Baldachini  erectio  non  est  signum 
«  iurisdictionis,  nec  uti  tale  illius  usus  in  ecclesiis  re- 
«  gularibus  a  SS.  Pontificibus  conceditur  ». 

Praeterita  h*gislatione  idem  iuris  erat  quoad  hanc 
facultatem  Episcopi  dioecesani,  pontificales  scilicet  fun^ 
ctiones  in  ecclesiis  regularium  peragere,  uti  patet  ex 
decreto  S.  C.  EE.  et  RR.  10  Iunii  1603  et  ab  omni- 
bus  canonistis  exponebatur. 

II.  De  Episcopis  vero  extraneis  ex  eadem  paragra- 
pho  prima  eiusdem  canonis  definitur  ipsos  indigere  du- 
plici  consensu  ut  possint  in  ecclesiis  Regularium  pon- 
tificales  peragere  functiones.  Necesse  scilicet  est  ut, 
a)  habeant  saltem  rationabiliter  praesumptum  consen- 
sum  Ordinarii  loci,  ubi  monasterium  situm  est ;  et  (3),  ut 
ex  se  patet,  consensum  ipsius  Superioris  regularis. 

Ex  quibus  duo  sequuntur :  1 .  Ordinarius  loci  nequit 
iubere  ut  pontificales  functiones  celebrentur  in  ecclesiis 
Regularium  per  extraneum  Episcopum,  ipsis  invitis. 
2.  Superiores  regulares  non  posse  admittere  extraneum 
Episcopum  ad  functiones  pontificales  in  suis  ecclesiis 
celebrandas,  absque  consensu,  saltem  rationabiliter  prae- 
sumpto,  Ordinarii  loci. 

Tandem,  cum  in  paragrapho  tertia  praesentis  cano- 
nis  expresse  distinguatur  licentia  data  Episcopis  extra- 
neis  pontificalia  peragendi,  ab  usu  throni  cum  balda- 
chino,  si  Regulares  obtinuerint  ab  Ordinario  loci  con- 
sensum  ad  exercendas  functiones  pontificales  ab  Episcopo 
extraneo  in  eorum  ecclesiis,  non  statim  possunt  eidem 
thronum  et  baldachinum  erigere,  sed  indigent  speciali 
facultate  ab  Episcopo  loci  ad  hunc  finem  obtenta. 


6.  —  De  Synodo  dioecesana. 

Obligationes  Regularium  quoad  Synodum  dioecesa- 
nam  inveniuntur  in  can.  358.  §  1,  n.  8,  item  in  §  2 
eiusdem  canonis,   necnon  in  can.   359,  praescriptae. 

In  §   1   can.   358  numerantur   qui :   «  Ad    Synodum 

«  vocandi  sunt  ad  eamque  venire  debent  ».  Et  n.  8 
statuitur  quod  vocandi  sunt  et  interesse  debent :  «  Ab- 
«  bates  de  regimine  et  unus  e  Superioribus  cuiusque 
«  religionis  clericalis  qui  in  dioecesi  commorentur,  de- 
«  signatus  a  Superiore  provinciali,  nisi  domus  provin- 
«  cialis  sit  in  dioecesi  et  Superior  provincialis  interesse 
«  ipse  maluerit  ». 

Item  §  2  eiusdem  canonis :  «  Episcopus,  si  oppor- 
«  tunum  iudicaverit,  potest  ad  Synodum  vocare  alios 
«  quoque,.,.  Superiores  religiosos...  ». 

Can.  359.  §  1.  «  Iis  qui  ad  Synodum  venire  de- 
«  bent,  si  legitimo  impedimento  detineantur,  non  licet 
«  mittere  procuratorem  qui  eorum  nomine,  Synodo  in- 
«  tersit;  sed  Episcopum  de  impedimento  certiorem  fa- 
«  ciant  ». 

§  2.  «  Negligentes  Episcopus  potest  iustis  poenis 
«  compellere  et  punire,  nisi  de  religiosis  exemptis  agatur 
«  qui  parochi  non   sunt  ». 

Quod  spectat  igitur  accessum  Regularium  ad  Sy- 
nodum  dioecesanam,  praeter  Abbates  de  regimine,  ius  et 
officium  interventus  limitatur  a  iure  ad  solos  Superiores 
et  quidem  ad  unicum  cuiusque  religionis  existentis  intra 
dioeceseos  limites.  Superior  qui  intervenire  potest  etdebet 
designandus  est  a  suo  Superiore  provinciali,  qui  per- 
sonaliter,' loco  alterius  Superioris  localis,  accedere  po- 
test,  tantum  in  casu  quo  ipsemet  habitualem  commo- 
rationem  in  eadem  dioecesi  habeat. 

Ex  §  2  datur  tamen  facultas  Episcopo  et  alios  quo- 
que  vocandi  Superiores,  si  id  magis  in  Domino  expedire 
iudicaverit,  eos  tamen  cogere  nequit. 

Qui  vero  ex  iuris  dispositione  accedere  obligantur, 
personaliter  Synodum  adire  debent,  neque  substituere 
alium  religiosum  possunt  et,  si  qua  impediti,  tenentur 
Episcopum  certiorem  reddere  suamque  absentiam  iustifi- 
care.  Qua  in  re  notandum  est  quod  ex  §  2  can.  359 
statuitur.  Licet  enim  ex  can.  619  Regulares  in  omnibus 
in  quibus  Ordinariis  locorum  subduntur  possint  ab  eodem 
poenis  quoque  coerceri,  Regulares  tamen  Superiores  ne- 
gligentes  accedere  ad  Synodum,  nequeunt  ab  Episcopo 
puniri,  quamvis  ab  eodem  expresse,  ut  fieri  debet,  vo- 
cati  fuerint. 

Legislatione  praeterita  ex  Conc.  Trid.,  Sess.  XXIV, 
2,  de  Ref.  statutum  solum  invenimus.  a)  Regulares  qui 
Capitulis  Generalibus  non  subduntur  debere  interesse 
Synodo  dioecesanae.  Item  b)  Regulares  qui  vel  paroe- 
ciam  vel  ecclesiam  saecularem  regerent.  Et  S.  C.  C. 
anno  1604  idem  confirmaverat  et  declaraverat  eosdem 
posse  etiam  ab  Episcopo  poena  excomunicationis  cogi 
ad  interveniendum.  c)  Alexander  VII  autem  declaraverat 
huic  obligationi  subesse  quoque  Abbates  et  Superiores 
conventuum  per  Innoc.  X  suppressorum,  licet  postea 
reintegrati  fuerint,  ac  S.  C.  C.  idem  confirmaverat. 
Haec  tantum  sancita,  hac  in  re,  inveniebantur. 


7.  —  De  parocho  et  vicario  parochiali  regulari. 

Definitio  parochi  datur  a  iure  can.  451.  §  1.  «  Pa- 
«  rochus  est  sacerdos  vel  persona  moralis  cui  paroecia 
«  collata  est  in  titulum  cum  cura  animarum  sub  Ordi- 

«  narii  loci  auctoritate  exercenda  ».  Hinc  a)  patet  quod 
parochus  ille  solus  est  cui  confertur  titulus  ecclesiae  cui 
praeest,  unde  licet  sacerdos  exerceat  omnes  functiones 
parochiales  gaudeatque  iuribus  veri  parochi,  habeatque 
easdem  obligationes,  si  titulo  careat,  nequit  vocari  et 
censeri  vere  parochus,  sed  vel  quasi-parochus,  vel  vi- 
carius  parochialis  proprie  vocandus  esset;  et,  ut  can.  454. 
§  4  edicitur:  «  Quasi  paroeciae  sunt  omnes  amovibiles  », 
unde  idem  dicendum  de  quasi  parocho  vel  vicario  pa- 
rochiali.  b)  Permagni  momenti  est  distinctio  quae  datur 
in  definitione  quoad  titularem  paroeciae,  idest  personam 
physicam  vel  moralem,  ab  ea  enim  pendent  fere  omnia 
quae  ad  paroeciam  et  parochum  regularem  pertinent. 
Paroecia  enim  Regularibus  quadrupliciter  conferri  potest. 
Etenim  a)  vel  adnexa  seu  incorporata  est  monasterio 
Regularium  pleno  iure,  seu  quando  et  reditus  paroeciae 
monasterio  obtingunt  et  cura  ipsa  animarum  est  penes 
monasterium  tamquam  parochum  habitualem ;  vel  (3)  pa- 
roecia  est  saecularis.et  reditus  tantum  temporales  ipsius 
devolvuntur  monasterio,  cui  onus  incumbit  providendi 
pro  materialibus  necessitatibus  eiusdem ;  vel  y)  paroecia 
saecularis  committitur  regenda  alicui  Regulari  viro  vi- 
venti  in  monasterio,  quin  tamen  monasterium  sese  in- 
gerat  quoad  res  parochiales  neque  in  spiritualibus,  ne- 
que  in  temporalibus ;  vel  8)  tandem  Regularis  obtinet 
facultatem  regendi  saecularem  paroeciam  vivendo  extra 
septa   monasterii. 

Uti  manifestum  est,  tantum  in  primo  casu  paroecia 
evadit  regularis,  fitque  beneficium  regulare,  titulusque 
paroeciae  adhaeret  ipsi  monasterio,   unde  fit,  quod,    ut 

modo  exponetur,  persona  moralis  seu  communitas  re- 
gularis  est  parochus  titularis  habitualis  eiusdem.  Actualis 
vero  paroeciae  cura  confertur  alicui  religioso  eiusdem 
monasterii  sub  titulo  vicarii  paroecialis.  Ex  can.  471. 
§  4,  cum  isti  vicarii  paroeciales  habeant  ad  normam 
iuris  communis  totam  animarum  curam  cum  omnibus 
parochorum  iuribus  et  obligationibus,  parochis  aequi- 
parantur  et,  ut  sancitur  §  2,  can.  451,  parochorum  no- 
mine  in  iure  veniunt. 

De  singulis  modis  quibus  Regulares  regere  queunt 
paroeciam  aliquam  modo  videamus. 

I.  Primus  modus  et  principalis  est  quando  paroecia 
est  pleno  iure  unita  monasterio.  Placita  iuris  sunt  se- 
quentia.  d)  Can.  452.  §  1.  «  Sine  Apostolicae  Sedis  in- 
«  dulto  paroecia  nequit  personae  morali  pleno  iure  uniri, 
«  ita  nempe  ut  ipsamet  persona  moralis  sit  parochus, 
«  ad  normam  can.  1432.  §  2  »;  ubi  scilicet  facultas  pe- 
ragendi  huiusmodi  uniones  Ordinariis  locorum  prohibe- 
tur.  b)  Ex  §  2  eiusdem  canonis :  «  Persdna  moralis,  cui 
«  paroecia  sit  pleno  iure  unita,  habitualem  tantum  cu- 
«  ram  animarum  retinere  potest,  servato,  quod  ad  actua- 
«  lem  spectat,  praescripto  can.  471  ».  c)  Ex  can.  1425. 
§  2 :  «  Paroecia  fit  regularis,  et  Superior  potest  sacer- 
«  dotem  e  sua  religione  ad  curam  animarum  exercen- 
«  dam  nominare,  sed  Ordinarii  loci  est  eundem  probare 
«  et  instituere,  eiusque  iurisdictioni,  correctioni  et  visi- 
«  tationi  ipse  subesse  debet  in  iis  rebus  quae  ad  curam 
«  animarum  pertinent,  ad  normam  can.  631  ».  Verba: 
«  et  Superior  potest  sacerdotem  etc...  »  nequaquam  in- 
nuunt  libertatem  deputandi   huiusmodi  sacerdotem,  sed 

solum  ius  nominandi  residere  apud  Superiorem.  Etenim 
ex  supra  citato  can.  4^2.  §  2,  monasterium  potest  tan- 
tum  curam  habitualem  paroeciae  retinere,  et  can.  471. 
§  1,  expresse  sancitur  quod :  «  Si  paroecia  pleno  iure 
«  fuerit  unita  domui  religiosae,...  debet  constitui  vica- 
«  rius,  qui  actualem  curam  gerat  animarum,  assignata 
«  eidem  congrua  fructuum  portione,  arbitrio  Episcopi». 
d)  Institutio  et  attributiones  huiusmodi  vicarii  paucis 
ita  enumerari  queunt :  1)  Ex  can.  1425.  §  2,  modo  ci- 
tato,  et  ex  can.  471.  §  2:  «  Vicarium  praesentat  Su- 
«  perior  religiosus... ;  loci  autem  Ordinarius  eundem,  si 
«  idoneum,  servato  praescripto  can.  459,  repererit,  in- 
«  stituat  ».  2)  Congrua  fructuum  portio  quae  arbitrio 
Episcopi,  eidem  assignanda  est,  inservit  pro  necessita- 
tibus  paroeciae,  quae  plures  vel  minores  esse  possunt 
secundum  locorum  circumstantias  quae  Episcopi  iudicio 
et  nequaquam  Superioris  ponderari  debent.  De  ista  fru- 
ctuum  portione  vicarius  disponere  potest  prout  magis 
in  Domino  iudicaverit.  Item,  ut  ex  can.  630.  §  3,  di- 
sponitur :  «  Bona  quae  ipsi  obveniunt  intuitu  paroe- 
«  ciae  cui  praeficitur,  ipsi  paroeciae  acquirit;  cetera 
«  acquirit  ad  instar  aliorum  religiosorum  ».  Et  ex  §  4: 
«  Non  obstante  voto  paupertatis,  eidem  licet  eleemo- 
«  synas  in  bonum  paroecianorum,  vel  pro  scholis  ca- 
«  tholicis  aut  locis  piis  paroeciae  coniunctis,  quovis  modo 
«  oblatas  accipere  aut  colligere,  et  acceptas  sive  colle- 
«  ctas  administrare,  itemque,  servata  offerentium  volun- 
«  tate,  pro  prudenti  suo  arbitrio,  erogare,  salva  semper 
«  vigilantia  Superioris;  sed  eleemosynas  pro  ecclesia 
«  paroeciali  aedificanda,  conservanda,  instauranda,  exor- 

«  nanda  accipere,  apud  se  retinere,  colligere  aut  admi- 
«  nistrare  pertinet  ad  Superiores,  si  ecclesia  sit  com- 
«  munitatis  religiosae;  secus  ad  loci  Ordinarium  ». 
3)  Quoad  spiritualia  vero  ex  eodem  can.  471.  §  4  san- 
citum  est  quod:  «  Ad  vicarium  exclusive  pertinet  tota 
«  animarum  cura  cum  omnibus  parochorum  iuribus  et 
«  obligationibus  ad  normam  iuris  communis  et  secundum 
«  probata  statuta  dioecesana  vel  laudabiles  consuetudi- 
«  nes  ».  4)  Idoneitas  Regularis  praesentati  a  Superiore 
ad  munus  Vicarii  paroecialis  suscipiendum,  probanda 
est  ab  Ordinario  loci  ad  normam  can.  459,  ubi  san- 
citur  §  2  quod:  «  In  hoc  iudicio  ratio  haberi  debet  non 
«  solum  doctrinae,  sed  etiam  earum  omnium  qualitatum, 
«  quae  ad  paroeciam  vacantem  rite  regendam  requirun- 
«  tur  ».  Candidatus  tenetur  etiam  sese  subiicere  ex  §  3, 
n.  3 :  «  Examini  super  doctrina  »  et  quidem  coram  exa- 
minatoribus  synodalibus.  A  quo  examine  Episcopus  ne- 
quit  candidatum  dispensare  nisi  de  consensu  eorundem 
«  examinatorum,  si  agatur  de  sacerdote  doctrinae  theolo- 
«  gicae  laude  commendato  ».  5)  Vicarius  parochialis 
regularis,  ut  exponitur  can.  630.  §  1,  «  manet  adstri- 
« ctus  ad  observationem  votorum  et  constitutionum 
«  quatenus  haec  observantia  potest  cum  muneris  sui  of- 
«  ficiis  consistere  ». 

§  2.  «  Quare,  in  iis  quae  ad  religiosam  disciplinam 
«  attinent,  subest  Superiori,  cuius  proinde  est,  et  qui- 
«  dem  privative  respectu  Ordinarii  loci,  in  eius  agendi 
«  rationem  circa  haec  omnia  inquirere  eumque,  si  casus 
«  ferat,  corrigere  ». 

In  canone  vero  subsequenti  seu  631  clare  exprimi- 

tur  natura  et  ratio  dependentiae  Vicarii  parochialis  re- 
late  ad  loci  Ordinarium,  dicitur  enim  §  1:  «  Idem  pa- 
«  rochus  vel  vicarius  religiosus,  licet  ministerium  exer- 
«  ceat  in  domo  seu  loco  ubi  maiores  Superiores  religiosi 
«  ordinariam  sedem  habent,  subest  immediate  omni- 
«  modae  iurisdictioni,  visitationi,  et  correctioni  Ordi- 
«  narii  loci,  non  secus  ac  parochi  saeculares,  regulari 
«  observantia  unice  excepta  ». 

Quae  potestas  Episcopi  in  Vicarium  parochialem  re- 
gularem  tum    quoad    suam    ecclesiam    tum  quoad  eius 
personam  cl.   Piatus  De  Iure  Reg.  p.  IV,  c.  III,  Q.  27, 
ita  pulchre  explicat.  a)  Quoad   ecclesiam    parochialem. 
Episcopus  potest  eam  visitare  et  «  praemittere  Missio- 
«  narios,  qui  populum  praeparent  ad  ipsius  visitationem, 
«  quos  Regulares  admittere  et  recipere  tenentur.  Quoad 
«  Ecclesiam  autem,  Episcopus  ea  omnia  et  sola  visitare 
«  potest  quae  ad  parochiae  servitium  pertinent,  nempe: 
«  Altare,  in    quo    asservatur   SS.   Sacramentum,   taber- 
«  naculum ,    fontem    baptismalem ;    confessionale    paro- 
«  chi ;   pulpitum  ecclesiae ;  sacrarium  ecclesiae ;  sacram 
«  supellectilem  ad  parochiae  usum;  coemeterium   paro- 
«  chianorum ;  turrim  campanarum,  si  ad  usum  parochiae 
«  adsint;  vasa  sacra  ac  aquam  benedictam  ».  (3)  Quoad 
personam  ipsam  Vicarii,  Episcopus  potest  eum  :    «  visi- 
«  tare,  non  quidem  in  iis  quae  spectant  ad  observantiam 
«  proprii   ipsius    instituti ;    sed    potest   et    debet    ipsius 
«  vitam  ac  mores  scrutari  quatenus  ea,  quae  extra  clau- 
«  strum  prodierint,   Rectoris  animarum    exempla   pluri- 
«  mum    conferre    ad    populi    aedificationem,   vel  contra 
«  eidem  obesse  maxime  possunt  ». 

«  Insuper  ius  habet  inquirendi,  an  legitimo  titulo 
«  parochus  animarum  curam  exerceat;  an  legem  resi- 
«  dentiae  observet;  an  ad  Synodum  accedat;  an  con- 
«  ferentias  super  casibus  conscientiae  baberi  solitas  fre- 
«  quentet;  an  omnia  munera  pastoralia  adimpleat;  an 
«  Missam  pro  populo  applicet  diebus  debitis;  item  an 
«  populum  verbi  divini  praedicatione,  et  pueros  in  Chri- 
«  stiana  doctrina  instruat;  an  sacramenta  debito  tem- 
«  pore  ministret  et  sanis  et  aegrotis ;  an  pueros  ante 
«  primam  communionem  et  confirmationem  opportunis 
«  instructionibus  erudierit;  an  nupturientes  debite  inter- 
«  rogaverit;  an  libros  parochiales  recte  ordinatos  re- 
«  tineat,  etc.  ».  Uno  verbo,  «  a  parocho  vel  vicario  re- 
«  gulari  exigere  potest  Episcopus  quidquid  a  parocho 
«  saeculari  exigere  solet  ».  6)  In  §  2  eiusdem  canonis 
statuitur  potestas  Episcopi  et  Superioris  regularis  in 
Vicarium  paroecialem  delinquentem.  «  Ordinarius  loci, 
«  ubi  eum  (Vicarium  paroecialem  regularem)  suo  mu- 
«  neri  defecisse  compererit,  opportuna  decreta  condere 
«  ac  meritas  in  eum  poenas  statuere  potest ;  in  quo  ni- 
«  hilominus  Ordinarii  facultates  minime  privativae  sunt, 
«  sed  Superior  ius  cumulativum  cum  ipso  habet,  ita  ta- 
«  men  ut,  si  aliter  a  Superiore,  aliter  ab  Ordinario  de- 
«  cerni  contingat,  decretum  Ordinarii  praevalere  de- 
«  beat  ».  Vicarius  paroecialis  regularis  subiicitur  iyitur 
quatenus  delinquens  duplici  potestati  coercitivae  et  pu- 
nitivae,  Ordinarii  scilicet  loci  et  proprii  Superioris  re- 
gularis,  unde  et  duplicem  poenam  luere  tenetur  si  uterque 
Praelatus  in  eum  condignis  poenis  animadverterit.  Tuetur 
vero  in  lege  superioritas  et  praecedentia  Ordinarii  loci 

supra  potestatem  Superioris  regularis,  ita  ut  si  confli- 
ctus  habeatur  praevaleat  semper  dispositum  Ordinarii 
loci,  etenim  in  praesenti  casu  licet  Superior  regularis 
potestatem  suam  in  subditum  exerceat,  attamen  cum  de 
cura  animarum  agatur,  res  ad  Ordinarium  loci,  prae- 
valente  iure  proprio,  pertinet.  7)  In  §  3  eiusdem  ca- 
nonis  631  edicitur  Vicarium  religiosum  «  quoad  bona 
«  temporalia  »  observare  debere  «  praescriptum  can.  533. 
«  §  1,  n.  4,  et  can.  535.  §  3,  n.  2  ».  Iamvero  in  can.  533. 
§  1,  n.  4,  praescribitur  quod  pro  colloCfitione  pecuniae : 
«  Religiosus  quilibet,  etsi  Ordinis  Regularis  alumnus, 
«  si  pecunia  data  sit  paroeciae  vel  missioni,  aut  reli- 
«  giosis  intuitu  paroeciae  vel  missionis  »  tenetur  obti- 
nere  «  praevium  consensum  Ordinarii  loci  ».  In  §  2 
autem  eiusdem  canonis  edicitur  idem  servandum  esse 
«  pro  qualibet  collocationis  mutatione».  Item  ex  can.  535. 
§  3,  n.  2,  Ordinarius  loci  ius  habet  cognoscendi  de  admi- 
nistratione  fundorum  legatorumque  quae  non  ad  domum 
religiosam  sed  ad  paroeciam  pertineant.  8)  In  eodem 
can.  631.  §  3  item  statuitur:  «  Quod  attinet  ad  paro- 
«  chi  vel  vicarii  religiosi  remotionem  e  paroecia,  ser- 
«  vetur  praescriptum  can.  454.  §  5  ».  Ibi  vero  dispo- 
nitur  quod :  «  Parochi  (in  nostro  casu,  Vicarii  paroe- 
«  ciales)  ad  religiosam  familiam  pertinentes,  sunt  semper, 
«  ratione  personae,  amovibiles  ad  nutum  tam  loci  Or- 
«  dinarii,  monito  Superiore,  quam  Superioris,  monito 
«  Ordinario,  aequo  iure,  non  requisito  alterius  consensu: 
«  nec  alter  alteri  causam  iudicii  sui  aperire  multoque 
«  minus  probare  tenetur,  salvo  recursu  in  devolutivo  ad 
«  Apostolicam  Sedem  ».   9)  Quando  paroecia  regularis 

pleno  iure  monasterio  unita  vacat,  sive  per  mortem, 
sive  per  remotionem  vicarii  paroecialis,  ex  praescripto 
canonis  472.  n.  2,  domus  Superior  eiusdem  regimen 
interim  assumit,  ante  scilicet  oeconomi  constitutionem, 
ipseque  debet,  ut  statuitur,  n.  3,  «  loci  Ordinarium  de 
«  paroeciae  vacatione  statim  certiorem  facere».  Ex  eodem 
canone  vero,  n.  1,  «  Ordinarius...  loci  in  ea  quamprimum 
«  constituat  idoneum  vicarium  oeconomum,  de  consensu 
«  Superioris,...  assignata  eidem  parte  fructuum  pro  con- 
«  grua  sustentatione  ».  In  casu  praesenti  haec  fructuum 
portio  assignanda  est  non  quidem  pro  «congrua  sustenta- 
«  tione»,  cum  Regularis  vivat  in  monasterio,  sed  sicut  as- 
signatur  Vicario  paroeciali  regulari.  10)  Tandem  can.  4/5 
statuuntur  normae  servandae  si  quando  Vicarius  paroe- 
cialis  «  ob  senectutem,  mentis  vitium,  imperitiam,  coe- 
«  citatem  aliamve  permanentem  causam  suis  muniis  rite 
«  obeundis  impar  evaserit  ».  Tunc  «  Ordinarius  loci  det 
«  vicarium  adiutorem,  praesentatum  a  Superiore,...  qui 
«  suppleat  eius  vicem,  assignata  eidem  congrua  fructuum 
«  portione,  nisi  aliter  provisum  sit  ». 

§  2.  «  Adiutori,  si  in  omnibus  suppleat  parochi  vi- 
«  cem,  iura  omnia  et  officia  competunt  parochorum  pro- 
«  pria,  excepta    Missae    applicatione    pro    populo   quae 

s 

«  parochum  gravat ;  si  vero  suppleat  ex  parte  dumtaxat, 
«  eius  iura  et  obligationes  desumantur  ex  litteris  depu- 
«  tationis  ». 

§  3.  «  Si  parochus  (in  nostro  casu  vicarius)  sit  sui 
«  compos,  adiutor  operam  suam  praestare  debet  sub 
«  eiusdem  auctoritate  secundum  Ordinarii   litteras  ». 

§  4.  «  Quod  si  per  vicarium    adiutorem  bono  ani- 

«  marum  provideri  nequeat,  locus  est  parochi  (vel  vi- 
«  carii)  amotioni  ».  Verba  quae  sequuntur  «  ad  normam 
«  can.  2147-2161  »  non  faciunt  pro  re  nostra,  cum 
agatur  de  Vicario  paroeciali  regulari,  qui  proinde  est 
semper  amovibilis. 

11)  Canone  476  praescribitur  quod  «  si  parochus 
-  propter  populi  multitudinem  aliasve  causas  nequeat, 
«  iudicio  Ordinarii,  solus  convenientem  curam  gerere 
«  paroeciae,  eidem  detur  unus  vel  plures  vicarii  coope- 
«  ratores...  ».  Quae  dispositio  applicanda  est  certe  etiam 
Vicario  paroeciali  regulari.  Quo  in  casu  servandum  est 
praescriptum  §  4  einsdem  canonis  ubi  statuitur  quod : 
«  Vicarios  cooperatores  religiosos  religiosus  Superior  cui 
«  id  ex  constitutionibus  competit,  audito  parocho,  prae- 
«  sentat  Ordinario,  cuius  est  eosdem  approbare  ».  In 
§  vero  7  decernitur  quod  talis  Vicarius  cooperator : 
«  subest  parocho,  qui  eum  paterne  instruat  ac  dirigat 
«  in  cura  animarum,  ei  invigilet  et  saltem  quotannis  ad 
«  Ordinarium  de  eodem  referat  ».  Uti  patet,  rem  totam 
de  Vicario  paroeciali  regulari  exposuimus  tantum  quoad 
suam  relationem  cum  Ordinario  loci,  sicut  tractatio  no 
stra  expostulabat. 

Ratio  propria  regendi  paroeciam  a  Regularibus  ea 
tantum  est  quae  modo  descripta  est.  Reliqui  tres  casus, 
quos  statim  examinabimus,  solum  per  exceptionem  a 
regula  generali  occurrere  possunt,  non  enim  de  paroe- 
cia  regulari  in  iisdem  sermo  esse  potest. 

II.  Secunda  ratio  qua  paroecia  aliqua  ad  Regulares 
quadantenus  pertinere  potest,  est,  uti  dictum  est  a  prin- 
cipio,  si  ipsa  foret  monasterio  unita  quoad  solos  reditus 

temporales .  Hoc  in  casu,  uti  patet,  paroecia  remanet 
saecularis  et  Regulares  habent  tantum  ius  praesentandi 
parochum  e  clero  saeculari,  ipsisque  onus  incumbit  pro- 
videndi  necessitatibus  eiusdem  parochi.  Ita  enim  dispo- 
nitur  can.  1425.  §  1.  «  Si  a  Sede  Apostolica  paroecia 
«  domui  religiosae  uniatur  ad  temporalia  tantum  quod 
«  attinet,  domus  religiosa  particeps  fit  solummodo  fru- 
«  ctuum  paroeciae,  et  Superior  religiosus  sacerdotem  e 
«  clero  saeculari  in  eadem  instituendum,  assignata  con- 
«  grua  portione,  Ordinario  loci  praesentare  debet  ». 

Praeterito  iam  iure  cl.  Vermeersch,  1.  c.  n.  499,  2, 
rem  ita  breviter  exponebat :  «  Parochia  potest  esse  unita 
«  monasterio  quod  ad  solos  reditus  temporales.  Quo  casu, 
«  ei  praeficiendus  est  Vicarius  perpetuus,  qui  proinde, 
«  excepto  iure  speciali  Praemonstratensium,  regularis 
«  esse  posse  non  videtur.  Instituiio  autem  pertinet  omnis 
«  ad  Episcopum,  relicta  Superiori  regulari  facultate  prae- 
«  sentandi  ». 

III.  Tertio  loco  paroecia  saecularis  potest  ex  diplo- 
mate  pontificio  ita  regulari  viro  conferri,  ut  monaste- 
rium  in  eiusdem  collatione  nullas  partes  habeat.  Hoc 
in  casu  paroecia  confertur  in  titulum  Regulari  auctori- 
tate  pontificia  per  exceptionem  contra  placita  communis 
iuris  et  Regularis  a  monasterio  separatur,  atque  eximi- 
tur  a  potestate  sui  Praelati  reguiaris,  quae  quoad  utrum- 
que  forum  in  ditionem  transit  Episcopi,  quoad  regimen 
suae  paroeciae  bonaque  acquirit  non  iam  monasterio  sed 
ecclesiae  suae.  Ita  cl.  Vermeersch,  1.  c,  n.  499,  3,  qui 
subdit;    «  Plerumque    autem    titulum   non   obtinet    nisi 

«  praecarium,  ita  ut  ne  in  certum  quidem  tempus  se- 
«  curam    habeat  possessionem  ». 

IV.  Tandem,  item  ex  diplomate  pontificio,  Regularis 
ita  potest  regere  paroeciam  saecularem,  ut  etiam  extra 
claustra  maneat  et  hoc  in  casu  magis  assimilatur  pa- 
rocho  saeculari. 

Uti  liquet,  Regularis  nequit  assumere  regimen  pa- 
roeciae  in  istis  tribus  casibus  absque  S.  Sedis  dispen- 
satione.  Agitur  enim  de  paroecia  saeculari  et  can.  1442 
aperte  confirmat  principium  iuris  universaliter  semper 
admissum  quod  nempe:  «  Beneficia  saecularia  nonnisi 
«  clericis  e  clero  saeculari  conferenda  sunt  ». 


8.  —  De  ecclesiarum  rectoribus. 

Can.  479.  §  1,  ita  definiuntur:  «  Nomine  rectorum 
«  ecclesiarum  hic  veniunt  sacerdotes,  quibus  cura  de- 
«  mandatur  alicuius  ecclesiae,  quae  nec  paroecialis  sit 
«  nec  adnexa  domui  communitatis  religiosae,  quae__in 
«  eadem  officia  celebret  ». 

Si  quando  Regulares  huiusmodi  ecclesias  regendas 
habeant  sequentes  normae  a  iure  statutae  servandae 
sunt.  d)  Pro  institutione  rectoris  observanda  est  sequens 
regula  sancita  §  2,  canonis  480.  «  Licet  ecclesia  per- 
«  tineat  ad  aliquam  religionem  exemptam,  rector  ta- 
«  men  a  Superiore  nominatus  debet  ab  Ordinario  loci 
«  approbari  ».  b)  Rector,  licet  sit  regularis,  munera  sua 
adimplet  sub  auctoritate  Ordinarii  loci,  cum  Ecclesia 
non  sit  exempta  ab  eiusdem  iurisdictione.  Cfr.  can.  485, 

c)  Liquet  Episcopum  habere  facultatem  visitandi  tales 
ecclesias  eaque  omnia  sanciendi  et  ordinandi  quae  ma- 
gis  in  Domino  ipsi  videbitur  expedire,  id  enim  clare 
colligitur  ex  can.  344,  §  1.  «  Ordinariae  episcopali  vi- 
«  sitationi  obnoxiae  sunt  personae,  res  ac  loca  pia, 
«  quamvis  exempta,  quae  intra  dioecesis  ambitum 
«  continentur,  nisi  probari  possit  specialem  a  visitatione 
«  exemptionem  fuisse  ipsis  ab  Apostolica  Sede  conces- 
«  sam  ».  Quod  certe  non  obtinet  pro  ecclesiis  de  qui- 
bus  nunc  agitur,  cum  non  sint  ecclesiae  conventuales 
Regularium  quae  solae  privilegio  exemptionis  gaudent. 
Idem  iuris  erat  praeterita  legislatione  ut  canonistae 
tradunt.    Cfr.    cl.    Piatum  tom.    I,  P.  IV,  c.  III,  §  29 

d)  Quoad  remotionem  vero  talium  rectorum  can.  486 
statuit :  «  Rectorem  ecclesiae,  etsi  ab  aliis  electum  aut 
«  praesentatum,  Ordinarius  loci  removere  ad  nutum  S 
«  potest  ex  qualibet  iusta  causa ;  quod  si  rector  fuerit 
<<  religiosus,  servetur,  circa  eius  remotionem,  praescri- 
«  ptum  can.  454.  §  5  ».  Idest,_removeri  potest  ad  nu- 
tum  tum  Ordinarii  loci,  tum  proprii  Supenoris  regula- 
ris,  aequo  iure,  non  requisito  alterius  consensu,  facta 
tamen  debita  monitione  remotionis  ad  invicem  ab  al- 
terutro  removente  etiam  non  indicata  remotionis  causa. 

9.  —  De  Episcopi  consensu  pro  monasterii 
erectione. 

Notiones.  Ex  can.  488.  n.  5,  monasteria  seu  domus 
Regularium  dividuntur  hodie  in  duas  classes;  idest 
a)  in  domos  formatas,   et  b)  in    domos    non  formatas. 

Primae  sunt  domus  quae  communitatem  retinent  effor- 

j  matam  saltem  ex  sex  Regularibus  professis,  seu  de  fa- 

I  milia,  quorum  quatuor  ad  minus  sint  sacerdotes  si  re- 

j  ligio  est  clericalis.    Secundae   vero    sunt    communitates 

parvae    quae    praedictum    numerum    seu    religiosorum 

professorum,  seu  etiam  sacerdotum  tantum,  non  attin- 

gunt.  Quare,  licet  in  ipsis  plures  quam    sex  Regulares 

de  familia  commorarentur,  si  eorumdem  saltem  quatuor 

sacerdotes  non  fuerint,  domus  formatae  censeri  nequeunt 

quando  agitur  de  religione  clericali. 

y       1)  Cari.  497.  §  1.   «  Ad  erigendam  domum  religio- 

<<  sam  exemptam,    sive    formatam    sive    non   formatam, 

«  a\it  monasterium  monialium,(aut  in  locis  Sacrae  Con- 

«  gregationi  de  Prop.  Fide  subiectis  quamlibet  religio- 

«  sa.m  domum,^  requiritur  beneplacitum  Sedis  Apostoli- 

«  cae  et  Ordinarii  loci  consensus  in  scrifttis  datus  fsecus) 

/  «  satis  est  Ordinarii  venia  ». 

Ex  quo  iuris  praescripto  patet  quod,  praeter  bene- 

placitum  Sanctae   Sedis,    ad    aperiendam    quamcumque 

domum  religiosam  ad  Regulares  pertinentem,  requiritur 

omnino  Ordinarii  loci    consensus  et  quidem  in   scriptis 

!  datus.  Et  hic.  consensus   requiritur  ad   validitatejm_ere- 

;  ctiqnis,  ita    ut,    si_ipse    defuerit,    monasterium  nullam 

\  adquirat  personalitatem  iuridicam    coram  Ecclesia  nul- 

\loque  gaudeat  privilegio. 

Hic  Episcopi  consensus  iam  praeterito  iure  require- 
batur,  nisi  quod  non  in  scriptis  datus,  sicut  hodie 
praecipitur.  «  Vetus  haec  disciplina,  ait  cl.  Vermeersch 
«  1.  c.  cap.  II,  n.  104,  sancita  iam  a  C.  Calcedonensi 
«  (451)  quam  vigere   etiam    saeculo  XII    testantur  ca- 

«  nones  10,  12,  13,  C.  18,  q.  2  Decreti  Gratiani.  A 
«  medio  sec.  XIII  eidem  coeptum  est  derogari  per 
«  privilegia  Mendicantium,  donec  restituta  est  a  Tri- 
«  dentina  synodo,  c.  3,  sess.  25  De  Reg.,  "  Nec  de 
«  cetero  sine  Episcopi  in  cuius  dioecesi  erigenda  sunt, 
«  licentia  prius  obtenta  ,,. 

«  Negotium  porro  illud,  subdit  idem  auctor,  existi- 
«  matur  ex  gravioribus  et  ex  iis  quae  statum  mutant 
«  dioecesis.  Ex  priore  capite,  venia  ista  dari  nequit  a 
«  Vicario  generali  sine  speciali  mandato :  ita  communis 
«  sententia,  quae,  ex  altero  capite,  etiam  vetat  ne  con- 
«  cedatur  a  Vicario  capitulari,  "  Ne  sede  vacante  ali- 
«  quid  innovetur  ,,  (III,  8  in  6)  ». 

Haec  immutata  remanent  etiam  hodie  ex  natura 
potestatis  Vicariorum  Generalis  et  Capitularis,  prout 
describitur  canonibus  368  et  435,  §  3. 

Ex  Constitutione  Romanus  Pontifex  1624  Urba- 
ni  VIII,  Superiores  contra  attentantes  incurrebant  priva- 
tionem  vocis  activae  et  passivae  necnon  officiorum  et 
inhabilitatem  ad  illa  in  futurum  obtinenda.  Sed  haec 
poena,  cum  non  amplius  in  Codice  recenseatur,  omnem 
suum  vigorem  amisit. 

2)  Quid  dicendum  de  hypothesi  si  domus  erecta 
quidem  fuerit  absque  Episcopi  licentia,  sed  postea  ipse 
ratam  habuerit  erectionem  ?  Cl.  Vermeersch  1.  c.  respon- 
det  id  satis  esse  ut  domus  suam  personalitatem  iuridi- 
cam  adquirat.  «  Ratihabitione  enim  confirmatur  quod 
«  factum  est  et  sanatur  defectus.  Cui  argumento  acce- 
«  dit  auctoritas  Pii  IX,  in  litteris  quas  26  octobris  1865 
«  dedit  ad  111.  Archiepiscopum  Parisiensem  Darboy,  ut 

«  vindicaret  exemptionem  monasteriorum  Parisiensium : 
«  "  Te  minime  latet  hunc  esse  proprium  naturalem  et 
«  iuridicum  omnis  ratihabitionis  quae  ex  sequentibus 
«  factis  oritur  effectum,  sanandi  scilicet  defectum  illius 
«  actus  qui  recte  praecedere  debuisset  ,,  ». 

3)  Praeterito  iure  ex  Const.  Clementis  VIII  Quo- 
niam,  26  aug.  1603  et  ex  Const.  Cum  alias,  Grego- 
rii  XV,  17  aug.  1622,  Episcopus  priusquam  suum  con- 
cederet  consensum,  partes  interesse  habentes  vocare  et 
audire  debebat;  idest  Superiores  et  Procuratores  alio- 
rum  conventuum  qui  infra  quattuor  millia  passuum 
existebant.  Detrimentum  vero  quod  isti  iuste  habere 
poterant  fere  unicum  erat,  nempe  si  per  aperitionem 
alterius  monasterii  iidem  saltem  numero  12  nequirent 
honeste  amplius  vivere.  Si  vero  alia  monasteria  non 
extabant,  ex  dicta  Const.  Gregorii  XV,  populus  ipse 
audiendus  erat,  si  de  fundando  monasterio  mendican- 
tium  ex  eleemosynis  viventium  agebatur.  Ita  pariter 
auctores  nonnulli  autumabant  et  parochum  audiendum 
esse.  Verum  id  minils  certe  asserebatur,  cum  talis  prae- 
scriptio  ex  iure,   saltem  scripto,  erui  nequibat. 

Hodierno  nostro  iure,  ex  canone  496,  nihil  amplius 
requiritur  nisi  quod :  «  Nulla  religiosa  domus  erigatun 
«  nisi  iudicari  prudenter  possit  vel  ex  reditibus  propriis 
«  vel  ex  consuetis  eleemosynis  vel  alio  modo  congruae 
«  sodalium  habitationi  et  sustentationi    provisum  iri  ». 

4)  Assensus,  ait  cl.  Vermeersch  1.  c.  n.  107,  ne- 
gari  nequit  «  sine  iusta  causa :  ita  plerique.  Agitur 
«  enim  de  amplificatione  Instituti  cui,  ex  ipsa  pontificia 
«  approbatione,    prodest    quoddam    ius   quaesitum  exi- 

«  stendi  in  Ecclesia  ».  In  nota  n.  2  idem  cl.  auctor 
acute  subdit:  «  Quidam,  v.  gr.  Reiffenstuel  1.  3,  t.  48, 
«  n.  50,  volunt,  sine  seria  utilitate  non  esse  aperien- 
«  dum  novum  monasterium.  Haec  autem  quomodo 
«  abesse  dixeris,  si  hinc  nihil  obstet,  illinc  vero  Insti- 
«  tutum  est  a  S.  Sede  approbatum  ?  ». 

5)  Concedendo  suo  consensu,  Episcopus  potest  ap- 
ponere  quasdam  conditiones,  «  Id  enim  videtur,  ait  cl. 
«  Vermeersch,  1.  c.  esse  in  potestate  Episcopi.  Qui  po- 
«  test  plus  potest  minus  ». 

6)  Hac  occasione  quaeri  potest  utrum  Episcopus 
valeat  apponere  conditionem  non  aperiendi  novam  ec- 
clesiam,  vel  etiam  alias  conditiones  restrictivas  cultum 
publicum  respicientes. 

Ad  cuius  quaestionis  solutionem  praemittendum  est 
quod  aedificatio  cuiuslibet  ecclesiae  etiam  regularis  an- 
tiquo  iam  iure  Episcopi  licentia  indigebat,  ut  ex  De- 
cretalibus  lib.  III,  tit.  48  de  eccles.  aedif.  vel  repar., 
et  ex  Trid.  Sess.  XXV,  c.  3  de  Reg.  colligebant  veteri 
auctores.  Neque,  ut  observat  cl.  Wernz,  Ius  Decret. 
Tom.  III,  n.  430,  nota  14,  ex  eo  quod  Episcopus  con- 
cedit  consensum  suum  pro  aedificando  monasterio,  sta- 
tim  colligere  licet  et  consensum  pro  aedificanda  eccle- 
sia.  «  Nam  quamvis  cum  permissione  conventus  possit 
«  esse  coniuncta  licentia  aedificandi  etiam  ecclesiam 
«  publicam,  tamen  id  in  omnibus  casibus  necessario  non 
«  obtinet  ». 

«  Porro,  subdit  idem  auctor,  Episcopus  quemadmo- 
«  dum  illam  licentiam  dare  debet  atque  sine  rationabili 
«  motivo  denegare  non  potest,  si  omnibus  circumstan- 

«  tiis  examinatis  iusta  causa  pro  novae  ecclesiae  aedi- 
«  ficatione  subsit,  ita  ex  iusta  et  rationabili  causa  novo 
«  operi  resistere  atque  consensum  denegare  valet.  Quae 
«  iustae  causae  denegandi  licentiam  habentur,  si  dotatio 
«  ecclesiae  necessaria  desit ;  si  constructio  fiat  ad  qiiae-  m 
«  stum  faciendum,  non  ad  promovendum  cultum  divi- 
«  num ;  si  leges  mstitiae  etiam  in  alteram  ecclesiam 
«  violentur,  ita  ut  appellatio  ad  Metropolitam  vel  R. 
<  Pontificem  vel  querela  nullitatis  vel  actio  de  damno 
«  dato  vel  novi  operis  nuntiatio  merito  fieri  possint. 

«  Ouod  si  Episcopus  licentiam  concedendam  esse 
«  arbitratur,  profecto  suae  permissioni  nequit  apponere 
«  conditiojies  vel  limitationes  iuri  communi  contrarias , 
«  v.  gr.  quod  certi  fideles  non  satisfaciant  praecepto 
«  Ecclesiae  de  audienda  Missa.  At  non  videtur  prohi- 
«  beri,  quominus  in  simplicibus  ecclesiis  vel  oratoriis 
«  publicis  concedendis  limites  quosdam  constituat  in 
«  sacris  functionibus  peragendis.  Cfr.  S.  C.  R.  14  Iunii 
«  1845  ». 

7)  In  Codice  vigente  doctrina  haec  invenitur  sancita 
canone  497.  §  2,  sequentis  tenoris.  «  Constituendae  no- 
«  vae  domus  permissio  facultatem  secumfert  pro  reli- 
«  gionibus  clericalibus  habendi  ecclesjam  yel  publicum 
«  oratorium  domui  adnexum,  salvo  praescripto  can.  1162, 
«  §  4,  et  sacra  ministeria  peragendi,  servatis  de  iure 
«  servandis;  pro  omnibus  religionibus,  jpja.orjera  exer- 
«  cejidi  religionis  propria,  salvis  conditionibus  in  ipsa 
«  permissione  appositis  ». 

Licet  ergo  generaliter  statuatur  quod  obtenta  licen- 
tia  construendi  monasterium  eo  ipso  intenditur  conces- 

sam  esse  facultatem  etiam  habendi  ecclesiam  vel  ora 
torium  publicum,  tamen  id  non  necessario,  cum  lex 
dicat  expresse:  «  salvo  praescripto  can.  1162,  §  4  ». 
Iamvero  in  ista  paragrapho  edicitur  quod :  «  Etiam  so- 
«  dales  religiosi,  licet  consensum  constituendae  novae 
«  domus  in  dioecesi  vel  civitate  ab  Ordinario  loci  retu- 
«  lerint,  antequam  tamen  ecclesiam  vel  oratorium  pu- 
«  blicum  in  certo  ac  determinato  loco  aedificent,  Ordi- 
«  narii  loci  licentiam  obtinere  debent  ».  Ergo  licentia 
aedificandi  domum  non  necessario  includit  consensum 
aperiendi  ecclesiam,  cum  uterque  consensus  aperte  di- 
stinguatur.  Distinctio  tamen  ista  potius  ad  locum  et 
situm  ubi  nova  ecclesia  aperitur  quam  ad  ipsum  ius 
aperiendi  refertur.  Et  ratio  distinctionis  est  quod  Epi- 
scopus,  licet  nullam  rationem  denegandi  consensum  pro 
domo  habeat,  bene  tamen  habere  potest  pro  aedifica- 
tione  novae  ecclesiae  in  certo  determinato  loco.  Id  vero 
clare  colligitur  ex  §  3  eiusdem  canonis  in  qua  dicitur: 
«  Ne  nova  ecclesia  ceteris  iam  existentibus  detrimen- 
«  tum  arTerat,  maiore  fidelium  spirituali  utilitate  non 
«  compensatum,  Ordinarius,  antequam  consensum  prae- 
«  beat,  audire  debet  vicinarum  ecclesiarum  rectores 
«  quorum  intersit,  firmo  praescripto  can.   1676  ». 

Praescriptum  autem  hoc  est  sequens  §  1  :  «  Qui  ex 
«  aliquo  novo  opere  damnum  timet  suae  rei  obventu- 
«  rum,  potest  illud  iudici  nuntiare  ut  opus  interrum- 
«  patur,  donec  utriusque  partis  iura,  iudicis  sententia, 
«  definiantur  ».  Quare  Episcopus  in  dando  suo  consensu 
pro  novae  ecclesiae  Regularium  aedificatione  non  solum 
debet  ponderare  utilitatem  eorumdem  sed  etiam  utrum 

necne  aliae  circumvicinae  ecclesiae  reale  damnum  pa- 
tiantur,  ad  cavendas  contentiones  qnae  ex  hoc  capite 
oriri  possunt  cum  detrimento  eorumdem  Regularium. 
Unde  liquet  quod  etiam  novissimo  nostro  iure  Episco- 
pus  licet  concesserit  Regularibus  facultatem  aperiendi 
monasterium,  potest  tamen  eisdem,  servatis  de  iure 
servandis,  licentiam  novam  extruendi  publicam  ecclesiam, 
vel  oratorium  denegare  in  actu  concessionis  et  propter 
iustam  causam.  Contra  quam  dispositionem  Regulares 
possunt  quidem  interponere  appellationem  in  devolutivo 
ad  S.   Sedem. 

Tandem  cum  in  §  2  can.  497  supra  citati  dicatur 
expresse:  «  salvis  conditionibus  in  ipsa  permissione  ap- 
positis  »  patet  quod  etiam  hodierno  iure  valent  omnia 
quae  superius  de  hac  materia  exposuimus  secundum 
placita  iuris  hucusque  vigentis. 

8)  De  aperitione  scholarum  et  hospitaiium.  In 
can.  497.  §  3  statuitur :  f  Ut  aedificentur  et  aperiantur 
«  schola,  hospitium  vel  similis  rationis  aedes  separata 
«  a  domo  etiam  exempta,  necessaria'  est  et  sufficit  spe- 
«  cialis  Ordinarii  scripta  licentia  ». 

Regulares  igitur  nequeunt  scholas  quascumque  pro 
secularibus  alumnis,  seu  etiam  ecclesiasticis  alumnis 
non  propriae  religionis,  absque  speciali  Episcopi  loci 
scripta  licentia  aperire.  Et  hoc  valet  etiamsi  schola 
aperiatur  intra  septa  ipsius  monasterii  quando  agitur 
de  schola  pro  extraneis,  cum  pericopes  «  aedes  sepa- 
«  rata  »  respiciat  Episcopi  licentiam. 

Item  ex  nostro  hodierno  iure  huiusmodi  scholae 
sive  sint  extra,  sive  in  ipso  monasterio,  subsunt  omni- 

modae  vigilantiae  et  visitationi  Episcopi,  modo  semper 
agatur  de  scholis  pro  extraneis  et  salvis  peculiaribus 
privilegiis  uniuscuiusque  Religionis.  Cfr.  Const.  Romanos 
Pontifices. 

Paragrapho  enim  secunda  can.  1381  decernitur 
quod:  «  Ordinariis  locorum  ius  et  officium  est  vigi- 
«  landi  ne  in  quibusvis  scholis  sui  territorii  quidquam 
«  contra  fidem  vel  bonos  mores  tradatur  aut  fiat  ». 

Item  §  3  «  Eisdem  similiter  ius  est  approbandi  re- 
«  ligionis  magistros  et  libros ;  itemque,  religionis  mo- 
«  rumque  causa,  exigendi  ut  tum  magistri  tum  libri 
«  removeantur  ». 

Canone  vero  1382  decernitur  quod:  «  Ordinarii  lo- 
«  corum  sive  per  se  sive  per  alios  possunt  quoque 
«  scholas  quaslibet,  oratoria,  patronatus,  etc,  in  iis 
«  quae  religiosam  et  moralem  institutionem  spectant, 
«  visitare;  a  qua  visitatione  quorumlibet  religiosorum 
«  scholae  exemptae  non  sunt,  nisi  agatur  de  scholis  in- 
«  ternis  pro  professis  religionis  exemptae  ». 

Iure  praeterito  res  non  ita  liquido  constabat.  Haec 
enim  cl.  Wernz  Tom.  III.  Ius  Decret.  tit.  III,  n.  82, 
scribit:  «  Quod  si  agatur  de  fundandis  scholis  mediis 
«  vel  collegiis  per  Regulares,  quae  iure  communi  de 
«  fundandis  conventibus  et  nunc  in  quamplurimis  re- 
«  gionibus  Leonis  XIII  Const.  l<  Romanos  Pontifices  ,, 
«  praescripta  sunt,  servari  debent  ».  Non  igitur  unica 
et  universalis  dabatur  regula  sicut  hodie  ex  Codice  no- 
stro  edicitur.  Multa  equidem  possent  de  hac  re,  prae- 
terito  iure  disseri,  verum  superfluum  putamus  eadem 
hic  referre. 

Patet  autem  quod  hodie  omnia  privilegia  de  hac 
materia  cessarunt  per  novae  legis  praescripta,  quae 
volunt  ut  omnes  omnino  scholae  ab  Ordinario  loci  vi- 
sitentur.  Haec  tamen  intellige  de  privilegiis  generalibus, 
etenim,  si  Religio  aliqua  particulare  habuerit  de  hac 
materia  privilegium  directe  ipsimet  concessum,  eximens 
eiusdem  collegia  ab  Episcopi  visitatione,  haec  utique 
sustinentur  adhuc,  siquidem  in  Canone  613,  paragr.  1, 
dicitur  explicite :  «  Quaelibet  religio  iis  tantum  privi- 
«  legiis  gaudet,  quae  in  hoc  Codice  continentur,  vel  a 
«  Sede  Apostolica  directe  eidem  concessa  fuerint  ». 

Denique  ex  eadem  paragr.  3,  eiusdem  can.  497,  si 
quae  hospitia,  xenodochia  et  huiusmodi  speciei  aedes  a 
Regularibus  aedificentur,  obtenta  ut  requiritur,  Episcopi 
licentia,  manifestum  est  quod  eadem  nequaquam  veluti 
loca  exempta  recenseri  possunt. 

9)  Paragrapho  4a  can.  497  tandem  edicitur:  «  Ut 
«  constituta  domus  in  alios  usus  convertatur,  eaedem 
«  sollemnitates  requiruntur  de  quibus  in  paragr.  1,  nisi 
«  agatur  de  conversione  quae,  salvis  fundationis  legibus, 
«  ad  internum  regimen  et  disciplinam  religiosam  dum- 
«  taxat  referatur  ».  Quae  verba  fere  litteraliter  tran- 
sumpta  sunt  ex  Const.  «  Romanos  Pontifices  »,  paragr. 
«  Fieri  solet  »,  ubi  haec  leguntur:  «  Religiosis  sodali- 
«  bus  non  licet  ea  quae  instituta  sunt  (coenobia,  colle- 
«  gia,  etc),  in  alios  usus  convertere  absque  licentia 
«  Sedis  Apostolicae  et  Ordinarii  loci,  nisi  agatur  de 
«  conversione,  quae,  salvis  fundationis  legibus,  referatur 
«  dumtaxat  ad  internum  regimen  et  disciplinam  ».  Cl. 
Vermeersch  1.  c.  n.    113,  ad   rem   ait :   «  Posterior  fue- 

«  rit  casus,  si  tirocinium  vel  collegium  studiorum  pro 
«  solis  alumnis  ordinis  aperiatur;  prior  vero  si  insti- 
«  tuatur  publica  schola  ». 

Esset  enim  vera  formalis  mutatio  de  qua  sola  agit 
lex.  Igitur  et  pro  sola  domus  amplificatione  vel  repa- 
ratione,  vel  etiam  reaedificatione  nil  omnino  novum  re- 
quiritur,  cum  nihil  innovetur,  nisi  quod  iam  iure  sub- 
sistit. 

Idem  dicendum  est,  propter  eamdem  rationem,  si 
domus  regularis  transferatur  situ  in  eadem  civitate  vel 
oppido.  Et  etiam  a  fortiori,  ut  notat  cl.  Wernz,  1.  c. 
n.  618,  si  Regulares  recuperant  domum  quam  legitime 
possidebant,  et  propter  iniustam  expulsionem  coacti 
fuerant  derelinquere. 


10.  —  De  Regularibus  praestantibus 
opus  suum  dioecesi. 

Can.  608.  §  1  statuit :  «  Curent  Superiores  ut  reli- 
« giosi  subditi,  a  se  designati,  praesertim  in  dioecesi 
«  in  qua  degunt,  cum  a  locorum  Ordinariis  vel  paro- 
« chis  eorum  requiritur  ministerium  ad  consulendum 
«  populi  necessitati,  tum  intra  tum  extra  proprias  ec- 
«  clesias  aut  oratoria  publica,  illud,  salva  religiosa  di- 
«  sciplina,  libenter  praestent  ».  §  2.  «  Vicissim  locorum 
«  Ordinarii  ac  parochi  libenter  utantur  opera  religioso- 
«  rum,  praesertim  in  dioecesi  degentium,  in  sacro  mi- 
«  nisterio  et  maxime  in  administrando  sacramento  poe- 
«  nitentiae  ». 

1)  Antiquo  iam  iure  eamdem  pluries  invenimus  do- 
ctrinam,  attamen  nullibi  in  canone  vel  Constitutione 
peculiari  eadem,  uti  hodie,  reperiebatur  expressa.  Cla- 
rus  Vermeersch  in  «  Supplemento  VIII  Tomus  alter  de 
«  Religiosis  institutis  et  personis  »  doctissime  istam  per- 
tractat  materiam  ostendendo  quomodo :  d)  ex  Roma- 
norum  Pontificum  dissertissimis  declarationibus;  b)  ex 
testimoniis  et  assertis  Sanctorum  et  Doctorum ;  c)  ex 
praxi  Romanae  Curiae,  Regulares  ab  Ecclesia  semper  ve- 
luti  aptissimum  adiumentum  Episcopis  et  clero  saecu- 
lari  pro  animarum  cura  et  christiani  populi  recta  in- 
stitutione,  necnon  pro  ipsius  Ecclesiae  gubernatione  de- 
signati  fuere.  Quare  et  Romanae  Congregationes  ipse- 
que  Summus  Pontifex  omni  tempore  amplissime  usi 
sunt  Regularibus  pro  bono  et  gubernatione  universalis 
Ecclesiae. 

2)  Quamvis  verba  canonis  non  sint  stricto  sensu 
praeceptiva,  nullum  dubium  tamen,  quin  ipsamet  verum 
contineant  praeceptum.  Quare  officio  suo  deessent  Re- 
gulares  si,  salva  eorum  religiosa  disciplina,  recusarent 
praestare  opus  suum,  Episcopo  et  parochis  poscentibus 
istisque  pateret  aditus  recursus  ad  Sedem  Apostolicam. 

3)  Cooperatio  Regularium  in  cura  animarum  potis- 
simum  explicatur  in  administrando  sacramento  poeni- 
tentiae,  verbique  Dei  praedicatione.  Alii  canones,  uti 
proprio  loco  referetur,  obligationes  quasdam  peculiares 
de  hac  re  statuunt. 

11.  —  De  divinis  officiis  tempore  catechesis 
et  evangelicae  instructionis. 


Canone  609.  §  tertia  haec  praescribuntur :  « Advi- 
«  gilent  Superiores  ne  divinorum  officiorum  in  propriis 
«  ecclesiis  celebratio  catecheticae  instructioni  aut  Evan- 
«  gelii  explanationi  in  ecclesia  paroeciali  tradendae  no- 
«  cumentum  afferat ;  iudicium  autem  utrum  nocumentum 
«  afferat,  necne,  ad  loci   Ordinarium  pertinet  ». 

Uti  patet,  canon  restrictionem  quamdam  Regularibus 
imponit  in  celebratione  divinorum  officiorum  in  suis  ec- 
clesiis.  Praeterito  iure  nihil  hac  in  re  statutum  inve- 
niebatur,  verum  spiritus  legis  idem  resonabat,  cum  Con- 
cilium  Tridentinum  omni  cum  sollicitudine  fideles  ad- 
hortetur  ut  ad  catecheticam  instructionem  adsint.  «  Imo, 
«  ait  cl.  Wernz,  Tom.  III,  tit.  II,  n.  50,  Episcopi  quam- 
«  vis  adultos  per  censuras  ad  frequentandas  catecheses 
«  cogere  non  possint,  tamen  minime  prohibentur  etiam 
«  poenis  prudenti  suo  arbitrio  statutis  adstringere  adul- 
« tos,  si  qui  inveniantur  ignari  principalium  fidei  ca- 
«  tholicae  mysteriorum  eorumque,  quae  ad  consequen- 
«  dam  aeternam  salutem  scitu  necessaria  sint,  ut  iidem 
« catechesi  vel  brevi  instructioni  a  parocho  habendae 
«  intersint  ». 

Manifestum  est  autem  quod  si,  tempore  quo  paro- 
chus  tales  instructiones  impertit,  Regulares  functiones, 
maxime  sollemniores  in  propriis  ecclesiis  peragant,  fi- 
deles  facile  ecclesiam  paroecialem  relinquent  desertam. 

Hodierno  igitur  iure  Episcopi  loci  est  diiudicare 
utrum  necne  celebratio  divinorum  officiorum  in  ecclesiis 
Regularium  huiusmodi  detrimentum  afTerat,  et  in  casu 
affirmativo,  videtur  posse  Regularibus  interdicere  ne  hoc 
tempore  divina  celebrent  officia :  consultius  tamen  esset 
si  negotium  amice  dirimeretur  vel  ad  S.  Sedem  ab 
Episcopo  res   exponeretur. 

Cum  verba  canonis  agant  de  divinis  officiis  in  ge- 
nere,  patet  quod  prohibitio  extendi  possit  etiam  ad 
Missarum  simplicem  celebrationem.  Semper  tamen  pro- 
hibitio  restringeretur  ad  unicum  tempus  catechesis  vel 
Evangelicae  explanationis.  Quare  etiam  nunc  Regularibus 
Episcopus  prohibere  nequit  ne  ante  missam  parochia- 
lem  litent,  cum  nihil  hac  in  re  novo  iure,  sancitum  sit, 
unde  valent  etiam  hodie  quae  cl.  Piatus,  Tom.  II, 
Pars  V,  c.  II,  art.  II,  Q.  271,  scribebat :  «  Potest  qui- 
« dem  Episcopus  lege  synodali  prohibere,  ne  diebus 
«  festis  Missa  in  aliis  ecclesiis  celebretur,  nisi  celebrata 
«  Missa  in  ecclesia  parochiali.  Sed  huiusmodi  legi  non 
«  subiiciuntur  Regulares.  Unde  S.  Pius  V  id  Episcopis 
« vetuit ;  et  illos  eiusmodi  prohibitionem  condere  non 
«  posse  declaravit  S.  C.  C.  die  15  Sept.  1629:  28  Febr. 
«  et  8  Aug.  1761,  ubi :  An  Religiosi  Conventuales  B- 
«  moniti  ab  Episcopo,  debeant  se  abstinere  a  celebrandis 
«  missis...  ante  Missam  parochialem,  vel  donec  illa  ab- 
« solvatur.  Resp.  ad  I.  Negative  ».  Idem  eruitur  ex 
can.  117  i  ubi  legislator  clarissime  mentem  suam  ma- 
nifestat  hunc  in  modum :  «  Ordinarius  autem,  praesertim 
« horas  sacrorum  rituum,  potest,  iusta   de  causa,   prae- 

«  finire,  dummodo  ne  agatur  de  ecclesia  quae  ad  reli- 
« gionem  exemptam  pertineat,  firmo  praescripto  ca- 
«  nonis  609,  §  3  ». 


12.  —  De   campanarum   pulsatione,  de   precibus 
recitandis,  et  sollemnitatibus  peragendis. 

Can.  612.  «  Praeter  praescriptum  can.  1345,  si  loci 
«  Ordinarius  ob  causam  publicam  sonitum  campanarum, 
« preces  aliquas  vel  sacra  sollemnia  indicat,  religiosi 
«  omnes,  etiam  exempti,  obedire  debent,  salvis  consti- 
«  tutionibus  et  privilegiis  suae  cuiusque   religionis  ». 

Tria  igitur  hoc  in  canone  statuuntur,  quae  breviter 
seiunctim  examinanda  sunt. 

1.  De  pulsatione  campanarum, 

Talis  pulsatio  ab  Ordinario  loci  praecipi  potest  non 
quidem  absolute  sed  relative  tantum  seu  ob  causam  pu- 
blicae  alicuius  manifestationis.  Id  ipsum  iam  antiquo  iure 
vigebat  ut  videre  est  apud  omnes  canonistas  et  decisum 
fuerat  a  S.  C.  Rituum  3  Aprilis    1821. 

Regulares  vero  suas  possunt  pulsare  campanas  prout 
magis  opportunum  iudicaverint,  modo  non  excedant  li- 
mites  discretionis,  neque  Episcopus  eis  prohibere  potest 
ut  suas  campanas  pulsent  tantum  postquam  ecclesia  pa- 
roecialis  suas  pulsaverit  sive  pro  Missa  parochiali,  sive 
pro  sonitu  Ave  Maria  etc...  Haec  deducuntur  ex  ca- 
none   1171  et  consonant  cum  iure  hucusque  vigente,  ut 


pluries    definitum    fuerat    in    responsionibus   S.  Rituum 
Congregationis. 

Manet  etiam  nunc  prohibitio,  saltem  ubi  hoc  ius 
maioris  ecclesiae  servatur,  ne  sonitus  campanarum  a  Re- 
gularibus  peragatur  a  Feria  V  Maioris  Hebdomadae 
ad  Sabatum  Sanctum  antequam  pulsetur  campana  ma- 
ioris  seu  dignioris  ecclesiae  loci.  Est  enim  praescriptio 
ritualis  pluries  a  S.  R.  C.  emanata  quae  proinde  vi 
canonis  2  Codicis  in  suo  vigore  remanere  debet. 

2.  De  precibus  recitandis. 

Vi  eiusdem  canonis  612  Regulares  tenentur  non  so- 
lum  recitare  in  missis  collectas  ab  Episcopo  praescriptas 
uti  iam  antiquo  iure  sanciebatur,  verum  etiam  alias 
quoque  preces  quas  Episcopus  causa  publica  recitandas 
ordinaverit.  Liquet  quod  Regulares  tenentur  quoque  Epi- 
scopum  loci  in  canone  Missae  nominare. 

3.  De  sacris  sollemnibus   celebra?idis. 

Propter  causam  publicam  possunt  Episcopi  vi  eius- 
dem  canonis  Regularibus  praescribere  ut  vel  Missam 
sollemnem  vel  expositionem  SS.  Sacramenti  in  suis  ec- 
clesiis  peragant. 

Quaeri  potest  utrum  Episcopus  valeat  solis  Regula- 
ribus  huiusmodi  sollemnia  praecipere?  Ad  cuius  quae- 
siti  solutionem  distinctio  fieri  potest  inter  ecclesias  Regu*' 
larium  communes  easque  quae  rationem  aliquam  pecu- 
liarem  cultus  publici  in  se  habent,  uti   sunt  sanctuaria. 

Si  agatur  de  ecclesia  quae  nullam  habeat  rationem  cultus 
particularis  vel  etiam  ratione  publicae  utilitatis  vel  ne- 
cessitatis  non  indicetur  ut  locus  proprius  talium  sollemni- 
tatum,  Episcopus  nullam  habet  rationem  easdem  indi- 
cendi  in  tali  ecclesia,  cum  sit  exempta.  Sed  etiamsi 
agatur  de  sanctuario,  vel  etiam  quando  ecclesia  Regu- 
larium  unice  apta  videatur  ad  aliquam  peculiarem  sol- 
lemnitatem  peragendam,  nequaquam  Episcopus  huius- 
modi  sollemnitatem  praecipere  potest,  cum  nihilominus 
ecclesia  semper  sit  exempta,  vique  canonis  612  Regu- 
lares  tenentur  quidem  obedire  Episcopo  praecipienti  sa- 
cra  sollemnia,  sed  per  dispositionem  generalem,  non 
vero  ipsis  exclusive  factam. 


13.  —  De  delictis  et  poenis. 

I. 

De  causis  ad  Sf.  Officium  spectantibus. 


ibus- 
.  Of- 


Canone  501.  §  2  decernitur:   «  Superioribus  quibus- 
«  libet  districte  prohibetur  quominus  in  causis  ad  S 
«  ncium  spectantibus  se  lntromittant  ». 

Ad  huius  canonis  intelligentiam  animadvertes  quod 
iam  antiquo  iure  cognitio  causarum  quae  ad  S.  Officium 
spectant  privative,  idest,  exclusis  propriis  Praelatis,  com- 
petebat  Episcopis.  Ita  ex  Trid.  sess.  V,  c.  2  de  Ref.  etc... 
Episcopus  enim  est  inquisitor  natus.  Quare  Regulares 
delinquentes  in  Jiuiusmodi  causis,  nullo  modo_jX)terant 
a  propriis  Superioribus  examinari  seu  iudicari   iudicia- 

liter,  sed  totares  (ijel)ad  S.  OfBclum  jveljad  Episcopum 
loci  ab  LD_sis_  Superioribus  deferenda  erat.  Quae  omnia 
praesenti  nostro  canone  confirmantur. 

S.  R.  et  U.  Inquisitio  15-17  Maii  1901  sequentia 
declaraverat  quoad  presentem  materiam :  «  Uti  pluries 
«  a  Summis  Pontificibus  sancitum  est,  inj^bus_ad_S-_Qt 
«  f^cium  spectantibus  nullo  modo  ad  Superiores  Regu- 
«  lares  p_ejljj_ere  subditorum  suorum  causas  agnoscere, 
«  nulloque  proinde  titulo  aut  praetextu  posse  vel  debere, 
«  nisi  de  expresso  S.  Congregationis  mandato,  de  his 
«  inquirere,  denunciationes  recipere,  tejtes__interrogare, 
« reos  excutere,  iudicium  instituere,  sententiam^  ferre, 
«  aut  alia  quavis  ratione  vel   modo    in    eis   sese  immi- 


«  scere  vel  manus  apponere;  sed  quos  Religiosi  Viri 
«  ex  suis  subditis  vel  confratribus  vel  etiam  superiori- 
«  bus  huiusmodi  criminum  (pr^esert\m^j^Kt^_a^_^u.' 
«  sum^Sacramentalis  Confessionis  jspectat),  reos  vel  su- 
« spectos,  noverint,  strictim  teneri,  absque  ulla  cum 
«  aliis  quibuscumque  communicatione,  nulla  petita  venia, 
«  nullaque  fraterna  correptione  aut  monitione  praemissa, 
«  eos^^^Officjoauj^Jo^onnTijDxd  i  n  a  riis^ingunctan  ter  de- 
«jiunliare.  Ne  vero  sanctissimas  has  leges  ex  ignorantia 
« (quod  Deus  avertat)  negligi  aut  infringi  contingat, 
«  Superiorihu_s_  grave  onus  incumbere  eas,  quo  oppor- 
«  tuniori  putarint  modo,  ad  subditorum  suorum  certam 
«  et  distinctam  identitem  deferre  notitiam  earumque  ab 
«  eis  plenam  observantiam  urgere  ».  Subditvero_clLPiat 
Tom.  II,  Pars  IV,  c.  III,  Q.  90:  «  NoUmjiumlamen 
«  est  his  verbis  Superiores  non  prohiberi  quin   possint 


e 

«  ita  casui  providere  ut  scandalunr.  si  adsit,    removere 
«  nequeant,   v.  gr.  subdito  reo  prohibitionem  imponend 
«  audiendi^nonfessiones  ». 

II. 
Delinquentes  contra  clausuram  Monialium. 

Canone  603  renovatur  lex  a  Tridentino  Sess.  XXV, 
c.  5,  De  Regularibus,  etc.  et  a  Gregorio  XV  per  suam 
Const.  Inscrutabili,  §  4  ad  Regulares  expresse  appli- 
cata.  Paragrapho  prima  etenim  statuitur :  « Clausura 
«  monialium,  etsi  Regularibus  subiectarum,  sub  vigilan- 
«  tia  est  Ordinarii  loci,  qui  potest  delinquentes,  Regu- 
«  laribus  viris  non  exceptis,  poenis  quoque  ac  censuris 
«  corrigere  et  coercere  ».  Animadverte  tamen  quod  an- 
tiquo  iure  Ordinarius  loci  procedebat  hac  in  re  tam- 
quam  Apostolicae  Sedis  delegatus,  uti  expresse  Gre- 
gorius  XV  Const.  biscrutabili  declaverat,  hodie  vero 
talis  facultas  comprehenditur  inter  eas  quas  de  iure 
ordinario  Episcopus  exercet.  Cum  vero  can.  2342  vio- 
lantes  ingressu  clausuram  monialium  excommunicatione 
Sanctae  Sedi  simpliciter  reservata  plectentur  videri  pos- 
set  superfluum  quod  canone  603  de  quo  agimus,  edi- 
citur.  Non  tamen  ita.  Nam  vigore  huius  canonis  aliis 
quoque  poenis  et  censuris,  Regulares  delinquentes  ab 
Episcopo  loci  mulctari  possunt.  Hac  ergo  ratione  suae 
speciali  iurisdictioni  subduntur. 

III. 
Regulares  extra  domum  delinquentes. 

Canone  4^6-  §  1.  «  Regulares  extra  domum  illegi- 
«  time  degentes,  etiam  sub  pretextu  accedendi  ad  Su- 
«  periores,  exemptionis  privilegio  non  gaudent  ». 

Regulares  qui  hoc  canone  indicantur  sunt :  a)  Apo- 
sfcatae ;  3)  Fu^fitiyi ;  c)  Qui  furtive  exit  a  monasterio  Iicet 
non  hahfi^i-  anjmimi_jib  obedientia  Superiorum  se  sub- 
trahendi,  neque  a  comirruLpibiiq  obs^rvantiis  suae  reli- 
gionis,  sed  de  /#£/<?_,.  ille^itime,  licet  ad  tempus,  extra 
claustrum  degit.  Id  patet  ex  verbis  canonis:  «  etiam  sub 
«  pretextu  accedendi  ad  Superiores  ».  Qui  enim  dere- 
linquit  suum  monasterium  ut  Superiores  maiores  adeat, 
non  proprie  vult  sese  subtrahere  obedientiae  sui  prae- 
lati.  Tamen  et  ipse  praesenti  lege  apostatae  et  fugitivo 
quoad  exemptionis  privilegium  aequiparatur. 

Omnes  isti  ergo,  dmnjta^  ejctra^claiistra—versantur, 
exemptionem  personalem  qua  in  monasterio,  vel  etiam 
extra  monasterium  legitime  versantes  gaudebant,  amit- 
tunt__et_o m nimodae  _iurjsjicJJQrji_Qrdinariorum  locp- 
rum  subiiciuntur.  Alia  ex  parte,  quia  Regulares,  quamvis 
delinquentes  extra  claustra,  subiacent  etiam  omnimodae 
iurisdictioni  Superiorum  suoru,m.  Tum  ergo  Episcopi 
tum  Superiores,  possunt  in  eos  poenis  et  censuris  ani- 
madvertere. 

Quae  in  praesenti  canone  praescribuntur,  iam,  aliquo 
saltem  modo,  decreta  fuere  iure  hucusque  vigente.  In 
Conc.  enim  Trid.  Sess.  XXV,  c.  4  de  Regularibus  talia 

invenimus :  «  Nec  liceat  Regularibus  a  suis  conventibus 
«  recedere,  etiarn  praetextu  ad  Superiores  suos  acce- 
« dendi ;  nisi  ab  eisdem  missi,  aut  vocati  fuerint.  Qui 
«  vero  sine  praedicto  mandato  in  scriptis  obtento,  re- 
«  pertus  fuerit,  ab  Ordinariis  locorum  tamquam  desertor 
«  sui  Instituti  puniatur».  Cl.  Vermeersch,  1.  c.  n.  342 
tamen  scribebat  quod  si  Regulares  ad  hoc  iter  arripien- 
dum  gravem  causam  habuerint  excusandi  forent  ne  ita 
severe  iudicarentur.  Cl.  Piat  autem  observat,  1.  c.  Tom.  I, 
P.  III,  c.  1,  §  2,  Q.  226  quod  huiusmodi  Regulares, 
per  se,  non  amittebant  privilegium  exemptionis  perso- 
nalis,  sicut  hodie  edicitur  novo  iure,  sed  tantum  aliquo 
modo,  cum  ab  Ordinariis  locorum  poterant  puniri.  Apo- 
statae  vero  omnia  sui  Ordinis  privilegia  amittebant, 
modo  habitum  suae  Religionis  dimisissent  et  sententia 
criminis  declaratoria  secuta  fuisset. 

In  §  2  eiusdem  canonis  616  contemplatur  e  contra 
casus  Regularium  qui  legitime  extra  claustra  versantur^ 
idest  cum  sui  Superioris  licentia,  et  delictum  aliquod 
commiserint :  «  Si  (Regulares)  extra  domum  delictum 
«  commiserint,  nec  a  proprio  Superiore  praemonito  pu- 
«  niantur,  a  loci  Ordinario  puniri  possunt,  etsi  legitime 
«  exierint  et  domum  reversi  fuerint  ».  Nota  igitur  se- 
quentia,  ut  possit  Ordinarius  loci  in  Regulares  huius- 
modi  poenis  animadvertere :  a)  Necesse  est  ut  delictum 
commissum  fuerit  extra  claustrum;  b)  Ut  Superior  re- 
gularis  praemonitus  fuerit  ab  ipsomet  Episcopo  et  qui- 
dem  cum  animadversione  delinquentem  poenis  afficiendi ; 
c)  Ut  Superior  hac  in  re  Ordinarium  loci  audire  no- 
luerit. 

Praeterito  iure  eadem  disciplina  vigebat,  siquidem 
in  Conc.  Trid.  Sess.  VI,  c.  3  de  Ref.  sequentia  ha- 
bentur :  «  Nemo  saecularis  clericus  cuiusvis  personalis 
« (alii  legunt:  cuiusvis  ordinis  persona  vel  reg.),  vel 
«  regularis  extra  monasterium  degens,  etiam  sui  Ordinis 
«  privilegii  praetextu  tutus  censeatur,  quominus,  si  de- 
«  liquerit,  ab  Ordinario  loci,  tamquam  super  hoc  a  Sede 
« Apostolica  delegato,  secundum  canonicas  sanctiones 
«  visitari,  puniri  et  corrigi  valeat  ».  Item  Sess.  XXV; 
c.  14  de  Reg. :  «  Regularis,  non  subditus  Episcopo, 
« qui  intra  claustra  monasterii  degit,  et  extra  ea  ita 
«  notorie  deliquerit,  ut  populo  scandalo  sit ;  Episcopo 
«  instante,  a  suo  Superiore  intra  tempus  ab  Episcopo 
«  praefigendum  severe  puniatur,  ac  de  punitione  Epi- 
«  scopum  certiorem  faciat ;  sin  minus,  a  suo  Superiore 
«  officio  privetur,  et  delinquens  ab  Episcopo  puniri  pos- 
«  sit ».  Eadem  Clemens  VIII  Const.  «  Suscepti  muneris 
§  3 »  et  Bened.  XIV  Const.  «  Pontificia  »  denuo  con- 
firmarunt.  Sola  differentia  inter  utrumque  ius  est  quod 
praeterito  iure  Episcopi  procedebant  tamquam  S.  Sedis 
delegati,  cum  nostro  iam  iure  id  faciunt  potestate  sua 
ordinaria. 

Quia  igitur  etiam  nostro  iure  valent  quae  auctores 
scribebant  sub  praeterita  lege  hac  in  materia,  placet  hic 
referre  quae  cl.  Piatus  1.  c.  Tom.  II,  Pars  IV,  c.  III, 
Q.  99  refert :  «  An  igitur  Regulares  delinquentes  sub- 
«  dantur  Episcopo?  R.  Distinguendum  est,  utrum  Re- 
«  gularis  intra  claustra    degat,   an  vero  extra    claustra. 

«  I.  Si  prius,  et  1°  intra  claustra  delinquat,  non 
«  subditur  Episcopo  quoad  correctionem. 


—  63  — 

«  Excipitur:  a)  si  in  personam  Episcopi  delinquat, 
«  vel  ipsi  iurisdictionem  impediat ».  Hodie  id  patet  ex 
canonibus  2331,  2334,  2341,  2344. 

b)  Si  in  ecclesia  sui  monasterii  notorie  et  cum  po- 
« puli  scandalo  delinquat,  iuxta  declarationem  S.  C. 
«  Conc,  19  Sept.  1625;  tunc  enim  censetur  extra  clau- 
«  stra  delinquere ;  nisi  clausae  forent  ecclesiae  ianuae, 
« et  Regulares  soli  in  ea  essent,  quando  commissum 
« fuit  delictum,  uti  in  alia  congregationis  eiusdem  de- 
«  claratione  legitur  apud  Fagnanum  n.   69. 

«II.  Si  vero  licet  intra  claustra  degens.  extra  clau- 
«  stra  delinquat  (ita  ut  populum  scandalizeQ  equidem 
«  Episcopus  non  potest  illum  punire,  secHnstare  debet 
«  ut  a  suo  Superiore,  intra  tempus  ab  Episcopo  prae- 
«  figendum,  severe  puniatur,  ac  de  punitione  ipse  Epi- 
«  scopus  certioretuF,  ajias  Superior  negligens  a  suo  of- 
«  ficio  privandus  est  et  Regularis  delinquens  ab  Episcopo 
«  puniri  potest  ».^ 

«  Ab  hac  regula  plures  eximunt  Praelatum  seu  Su- 
« periorem  regularem,  si  ipsemet  delinquat :  quia  no- 
« mine  religiosi  in  odiosis  non  venit  Praelatus.  Alii 
« vero  etiam  ad  ipsum  Superiorem  sic  delinquentem 
« Tridentinam  legem  extendunt,  et  docent  Episcopum 
« instare  posse  apud  illius  Praelati  Superiorem,  ut  il- 
« lum  puniat  ». 

Subdit  etiam  quaestione  sequenti  idem  auctor: 
« 2.  Quamvis  Episcopus  non  possit  illum  (regularem 
« delinquentem)  iudicare,  nec  contra  illum  processum 
« erformare  iuridicum,  potest  tamen  talem  qualem  in- 
« formationem  sumere  per  modum    simplicis   examinis, 

«  interrogando  quid  commiserit,  unde  sit,  ubi  degat,  ac 
«  coetera  huiusmodi,  et  aliquem  summarium  processum 
«  facere,  delicti  testes  interrogando,  et  processum  trans- 
« mittere  ad  Superiorem  regularem,  ut  delinquentem 
«  severe  puniat,  et  de  punitione  ipsum  per  legitima  do- 
«  cumenta  certiorem  faciat  ». 

«  3.  Ille  summarius  Episcopi  processus  ad  Superio- 
«  rem  regularem  transmissus,  certe  non  sufficit  ad  con- 
« demnandum  delinquentem,  sed  sufficit,  ut  Superior 
«  regularis  subditum  examinet  atque  iudicet  ». 

«  4.  Quum  legis  scopus  sit,  ut  quantocius  occur- 
« ratur  scandalo,  Episcopus  praefigere  debet  tempus 
« breve,  congruum  tamen  et  competens  ad  punitionem 
«  infligendam ;  quale  plures  existimant  esse  20  aut  30 
<;<  dierum.  Alii  vero  dicunt  fieri  posse  ut  hoc  tempus 
«  quandoque  sit  insufficiens,  v.  gr.  si,  iuxta  Constitu- 
«  tiones  Ordinis,  poena,  quam  crimen  meretur,  sit  re- 
« servata  Definitorio,  vel  Praelatis  maioribus  », 

«  5.  Licet  Episcopus  terminum  praefigere  possit,  in- 
«  fra  quem  Superior  regularis  delinquentem  punire  de- 
«  beat,  nequit  tamen  iuridice  cognoscere  an  poena  in- 
«  flicta  sit  levis  vel  gravis.  Si  tamen  ei  constet  de 
«  fraude  in  debita  poena  delinquenti  infligenda,  contra 
«  eum  procedere  valet». 

«  6.  Sufficit  autem  quod  Episcopus  una  vice  inste* 
«  apud  Superiorem  regularem,  quamvis  Superior  puni- 
«  tionem  differre  possit,  quoadusque  ipsi  iuridice  con- 
«  stet  de  sui  subditi  delicto  ». 

«  7.  Superior  regularis  tenetur  Episcopo  transmit- 
«  tere  acta  iudicii  ac  sententiam;  imo    illum   certiorem 

«  facere  de  ipsa  punitione,  atque  de  sententiae  execu- 
«  tione  ». 

«  8.  Si  Superior  regularis,  instante  Episcopo,  negli- 
« gat  subditum  punire,  eo  ipso  a  suo  Superiore  pri- 
« vandus  est  suo  officio,  et  delinquens  ab  Episcopo 
«  puniendus  est ». 

De  hoc  ultimo  nota  quod  in  nostro  Codice  non  am- 
plius  taxatur  poena  Superiori  negligenti  infligenda,  hinc 
iste  utique  puniendus  est,  sed    Superioris    sui   arbitrio. 

«  9.  Si  in  aliam  dioecesim  subditum  impunitum 
« transmiserit,  tenetur,  instante  Episcopo,  illum  revo- 
«  care...  ». 

Praeterito  iure  delictum  oportebat  quod  fuerit  no- 
torium,  non  quidem  notorietate  iuris  sed  facti.  Ita  enim 
desumebatur  ex  Conc.  Trid.  Sess.  XXV,  c.  14  De  Re- 
gul.  Verum  hodie  cum  ius  nostrum  dicat  simpliciter 
«  delictum  »  notorietas  non  videtur  amplius  requiri. 


14.  —  De  abusibus  qui  irrepserint. 

Canon  617.  §  1.  «  Si  in  Regularium  aliorumve  reli- 
«  giosorum  exemptorum  domibus  eorumve  ecclesiis  abu- 
«  sus  irrepserint,  et  Superior  monitus  prospicere  negle- 
«  xerit,  Ordinarius  loci  obligatione  tenetur  rem  ad  Sedem 
«  Apostolicam  statim  deferendi  ». 

Circa  praesentem  legem  haec  notanda.  a)  Ipsa  sup- 
ponit  exemptionem  monasteriorum  ab  Episcopi  iurisdi- 
ctione,  cum  etiam  in  re  tam  gravi  qualis  est  abusus 
coercitio,  non  potestatem  agendi,  sed  tantum  obligatio- 

nem  denuntiandi  Episcopo  tribuat.  6)  Materia  circa 
quam  versatur  lex  sunt  soli  «  abusus  qui  irrepserint  vel 
«  in  domibus  vel  in  ecclesiis  Regularium  ».  Abusus  hic 
sumitur  pro  abituali  et  gravi  inobservantia  legum  ec- 
clesiasticarum.  Qui  abusus  vel  in  monasterio  posset  in- 
troduci,  ut  si,  clausura  non  legitime  custodiatur,  vel  vita 
monastica  graviter  negligatur  a  Regularibus  vivendo 
more  saecularium,  etc...;  vel  abusus  in  ecclesia  regulari 
tantum,  ut  si  leges  circa  celebrationem  Missarum,  circa 
cantum,  circa  crates  Confessionalium,  circa  altaria,  circa 
custodiamSS.  Eucharistiaeetc.  pessundarentur.  Non  ergo 
transgressiones  singulorum  individualiter  sumptae,  ne- 
que  transgressiones  per  modum  actus,  materiam  effor- 
mant  praesentis  legis.  c)  Prima  Episcopi  obligatio  est 
monere  Superiorem  regularem  ut  abusus  auferat.  Quod 
si  iste  non  paruerit  rem  deferre  debet  ad  Sedem  Apo- 
stolicam. 

§  2.  «  Domus  autem  non  formata  manet  sub  pe- 
«  culiari  vigilantia  Ordinarii  loci,  qui,  si  abusus  irrepse- 
«  rint  et  fidelibus  scandalo  fuerint,  ipse  per  se  potest 
«  interim  providere  ». 

Ut  ex  can.  488  n.  5°  edicitur,  domus  non  formata 
habetur  novo  iure  omne  monasterium  in  quo  «  sex  sal- 
«  tem  religiosi  professi  non  degunt,  quorum,  si  agatur 
«  de  religione  clericali,  quatuor  saltem  sint  sacerdotes  ». 
Praeterito  iure  monasteria  quae  non  habebant  le- 
gitimum  numerum  religiosorum  ammittebant  exemptio- 
nis  privilegium.  Urbanus  enim  VIII  per  suam  Const. 
«  Cum  saepe  co?iti?igat  »  an.  1625,  statuerat  :  «  Mona- 
«  steria  et  loca  huiusmodi    posthac  recipienda,  in    qui- 

«  bus  12  religiosi,  ut  supra  sustentari  atque  inhabitari 
«  non  poterunt,  et  actu  non  inhabitaverint,  Ordinarii 
«  loci  visitationi,  correctioni,  atque  omnimodae  iurisdi- 
«  ctioni  subiecta  esse  intelligantur  ».  Quod  ab  Inn.  XII 
confirmatum  fuit  per  Const.  «  Nuper»,  d.  23  dec.  1697. 
Verum,  neque  quoad  numerum  religiosorum,  neque 
quoad  loca  haec  lex  veluti  universalis  haberi  po- 
terat.    Cl.    Vermeersch    ita    rem    breviter   exponit    De 

Religiosis    Institutis    etc Tom.  I,    n.    365:    «   Si 

«  scriptum  iuris  consideras,  numerus  iste,  ex  C.  Nu- 
«  per  Innoc.  XII,  d.  23  dec.  1697,  est  in  Italia  et  in- 
« sulis  adiaceniibus ,  definiendus  ad  sex  saltem  reli- 
«  giosos,  quod  ad  monasteria  erecta  ante  decretum 
«  Urbani  VIII,  21  iun.,  22  sept.  1625,  et  non  suppressa 
«  C.  Instaurandae  Innocentii  X;  ad  duodecim  vero  quod 
«  ad  reliqua  monasteria.  Atque  ita  etiam  habetur  resp. 
«  S.  Congr.  Conc.  26  aug.  1873.  Extra  vero  partes 
«  Italiae,  nullus  numerus  requiritur  monasteriis  quae 
«  decretis  Urbani  VIII  sunt  tempore  priora;  in  aliis 
«  autem  videtur  usus  esse  S.  Congr.  EE.  et  RR.  ut 
«  iam  pro  exemptis  habeat  Regulares  qui  sex  numero 
«  eandem  insident  domum,  praesertim  si  quattuor  ex 
«  illis  sint  sacerdotes.  Sic  iam,  12  maii  1741,  in  causa 
«  minorum  Conventualium,  declaravit  "  Episcopum 
«  posse  visitare  solum  quando  actu  non  adsint  sex 
«  Religiosi  ,,;  et  SS.  Leonis  Pp.  XIII  Romanos  Pon- 
«  tifices  eandem  videtur  laudare  sententiam,  quam  pro- 
«  ponunt  etiam  Craisson,  Manuale  iuris  can.  n.  2564, 
«  Smith,    Compendium  iur.  can.  n,   455,  Huguenin,  ius 

«  canon.  De  Regularibus  art.  15,  C.  Melchers,  De  Ca- 
«  nonica  dioecesum  visitatione,  p.   12,  n.   17. 

«  Praeterea,  nisi  specialia  inciderint  adiuncta,  Sacra 
«  Congregatio  non  instat  ut  Episcopi  suo  utantur  iure 
«  visitandi  minores  conventus,  imo  ipsis  interdum  per- 
«  suasit  ut  abstinerent ;  neque  istas  domus  Episcopi  vi- 
«  sitare  solent  ». 

«  Denique,  nisi  agatur  de  iis  conventibus  quos  prius 
«  extinctos  mox  restituit  Innocentius  X,  visitatio  et  ius 
«  Episcopi  circumscribuntur  iis  quae  ad  ecclesiasticam 
«  pertinent  disciplinam,  exclusa  regulari  ». 

«  Visitatio  fit  ab  Episcopo,  tamquam  Apostolicae 
«  Sedis  delegato,  C.    Ut  in  parvis,   10  feb.    1654  ». 

Hodierno  nostro  iure  res  est  claro  modo  definita 
ita  ut  non  amplius  ambiguitas  dari  queat.  Ad  cuius  le- 
gis  intelligentiam  haec  nota.  d)  Parva  monasteria  vo- 
cantur  domus  non  formatae  quae  semper  et  ubique  hoc 
nomen  recipiunt  quoties  non  habeant  de  familia  sex 
saitem  Regulares  professos  commorantes,  quorum  q?iut- 
tuor  saltem  fuerint  sacerdotes.  b)  Istae  domus  non  for- 
matae  privilegium  exemptionis  nequaquam  amittunt, 
neque  proinde  subiacent  Episcoporum  iurisdictioni,  sed 
tantum  peculiari  vigilantiae  ipsorum.  Verum,  quid  iuris 
tali  peculiari  vigilantia  Episcopo  tribuitur?  Nihil  aliud 
sane  nisi  quod  in  ipso  canone  edicitur,  seu  quod :  «  si 
«  abusus  irrepserint  et  fidelibus  scandalo  fuerint,  ipse 
«  per  se  potest  interim  providere  ».  Interventus  Episcopi 
ergo  circumscribitur  casu  quo  in  istis  domibus  tales 
abusus  irrepserint  qui  scandali  causa  inter  fideles  fue- 
rint.    Sed     neque    in    hoc    casu  Ordinarius  loci  potest 

definitive  et  absolute  agere,  siquidem  lex  expresse  ait 
quod  ipse  potest  tantum  «  interim  providere  ».  Ergo 
res  definitive  componenda  est  vel  a  Superiore  regulari, 
vel  a  S.   Congregatione  cui  ipsa  delata  fuerit. 


15.  —  De  quaestuatione. 

Can.  621,  §  1.  «  Regulares,  qui  ex  instituto  men- 
«  dicantes  vocantur  et  sunt,  eleemosynas  in  dioecesi,. 
«  ubi  eorum  religiosa  domus  est  constituta,  quaerere  va- 
«  lent  de  sola  Superiorum  suorum  licentia ;  extra  dioe- 
«  cesim  vero  indigent  praeterea  licentia  scripto  data  ab 
«  Ordinario  loci  in  quo  eleemosynas  colligere  cu- 
«  piunt  ». 

§  2.  «  Hanc  licentiam  Ordinarii  locorum,  praecipue 
«  dioecesium  finitimarum,  nisi  gravibus  et  urgentibus 
«  de  causis,  ne  denegent  neve  recusent,  si  religiosa  do- 
«  mus  ex  mendicatione  in  sola  dioecesi  ln  qua  est 
«  constituta,  vivere  nullo  modo  possit  ». 

Praeterito  iure  ex  Conc.  Trid.  Sess.  XXI,  c.  9,  De 
Ref.  abolita  fuere  nomen  et  usus  Quaestorum  eleemo- 
synarum.  «  Quaestores  isti,  ait  cl.  Vermeersch  1.  c.  n.  372, 
«  quasi  suscepto  officio,  pro  variis  piis  locis  vel  ope- 
«  ribus  quaeritabant  subsidia  praedicantes  et  promul- 
«  gantes  indulgentias,  miracula  saepe  ementita  ». 

Ex  hoc  tamen  non  certe  licebat  colligere  Triden- 
tinum  prohibuisse  omnem  quaestuationem,  cum  simul 
Concilium  faciat  Episcopis  positivam  facultatem  colli- 
gendi  eleemosynas.  Pius  V  vero  Const.  Etsi  mendican- 


70 


tium  decreverat:  «  Quod  vero  de  usu  quaestorum  elee- 
«  mosynarumjauferendo  loquitur  (sc.  Trid.)  Sess.  XXI, 
«  c.  9,  id  ad  Mendicantium  Ordines  nullo  modo  re- 
«  ferri  posse,  vel  debere,  etiam  decernimus,  quin  potius 
«  cum  eleemosynis  huiusmodi  vivere  cogantur,  eis  id 
«  facere  liberum  omnino  esse  declaramus».  Urbanus  VIII 
sua  Const.  «  Cum  sicut  »  iterum  ius  quaestuandi  Men- 
dicantibus  formaliter  agnoscit:  «  Inhaerentes  declara- 
«  tionibus  alias  desuper  edictis,  ait  Pontifex,  praefatos 
«  Minores  Conventuales  sancti  Francisci,  tanquam  Men- 
«  dicantes,  nequaquam  posse  ab  Ordinariis  locorum,  seu 
«  aliis  Regularibus  prohiberi,  quominus  per  se  ipsos  in 
«  locis  ubi  habent  conventus,  eleemosynas  quaerant,  sed 
«  tantum  si  extra  loca,  ubi  conventus  existunt,  quaeri- 
«  tare  voluerint,  teneri  suorum  Superiorum  licentiam 
«  Ordinario  ostendere,  Apostolica  auctoritate  decla- 
«  ramus  ». 

Iisdem  fere  verbis  Clemens  XI  per  suam  Constit. 
«  Exponi  Nobis  »  d.  8  iulii  1717  praecedentia  decreta 
confirmavit.  Idem  ius  plurima  S.  C.  EE.  et  RR.  re- 
sponsa  statuere.  Unde  sic  paucis  praeterita  legislatio 
comprehendi  potest.  a)  Ordinibus  Mendicantibus  ius 
erat  per  seipsos  quaestuare  seu  eleemosynas  colligere 
in  locis  ubi  monasteria  eorum  sita  erant;  absque  ulla 
formalitate.  b)  In  ipsa  dioecesi  vero  ubi  monasteria  ha- 
bebant,  sed  ubi  monasteria  sita  non  erant,  tenebantur 
ostendere  Ordinario  loci  licentiam  Superioris.  c)  Extra 
vero  dioecesim,  praeter  licentiam  suorum  Superiorum, 
impetrare  debebant  licentiam  Ordinariorum  locorum  ubi 
quaeritare  volebant.  Ita  etiam  in  Gerund,  11  martii  1892. 

Novum  ius.  Ex  can.  621  supra  allato  praeteritam 
legislationem  aliquantulum  mutatam  invenimus.  d)  Non 
amplius  fit  expressa  mentio  obligationis  ostendendi  li- 
centiam  proprii  Superioris  Ordinario  loci,  si  quando 
mendicantes  quaeritent  in  dioecesi  quidem  ubi  mona- 
steria  habent,  sed  non  in  ipsis  locis  ubi  eadem  sita  in- 
veniuntur.  Veram,  ad  cohonestandam  peregrinationem 
suam  extra  monasterium  id  sane  necessarium  aliquando 
esse  potest.  b)  Licentiam  quam  ab  Ordinariis  locorum 
impetrare  debent,  si  quando  extra  dioecesim  ubi  eorum 
monasteria  sita  sunt,  quaeritare  intendunt,  in  scriptis 
obtinere  tenentur.  c)  Licentiam  locorum  Ordinarii  de- 
negare  nequeunt  absque  gravi  et  urgenti  causa  «  si 
«  religiosa  domus  ex  mendicatione  in  sola  dioecesi,  in 
«  qua  est  constituta,  vivere  nullo  modo  possit  ».  Li- 
quet  ergo  quod  si  talis  necessitas  desit  Ordinarius  loci 
potest  iam  denegare  licentiam  quacumque  ex  causa  ra- 
tionali.  Qua  in  re  praeteritum  ius  aliquatenus  restrictum 
invenitur.  Non  enim  talis  conditio  a  canonistis  requi- 
rebatur.  Cfr.  Piat,  Tom.  II,  Pars  IV,  c.  III,  Q.  52. 
d)  Tandem  notandum  quod  Mendicantes  quaeritare  pos- 
sunt  per  se  ipsos  tantum,  cum  hoc  privilegium  sit  per- 
sonale. 


16.  —  De  Abbate  Regulari. 

Can.  625.  «  Abbates  regulares  de  regimine,  legi- 
«  time  electi,  debent  intra  tres  menses  ab  electione  be- 
«  nedictionem  accipere    ab    Episcopo  dioecesis    in    qua 

«  monasterium  situm  est;  postquam  vero  benedictio- 
«  nem  receperint,  praeterquam  potestate  conferendi  or- 
«  dines  ad  normam  can.  964,  n.  1,  fruuntur  privi- 
«  legiis  de  quibus  in  can.  325,  excepto  pileolo  vio- 
«  laceo  ». 

Abbates  regulares  de  regimine  sunt  qui  praesunt 
monasterio  exempto  quidem  a  iurisdictione  Episcopi 
loci,  sed  existente  iuridice  in  eiusdem  dioeceseos  ter- 
ritorio,  et  per  hoc  distinguuntur  praecipue  ab  Abbatibus 
titularibus.  Benedictionem  quam  petere  debent  ab  Epi- 
scopo  dioecesano  respicit  tantum  facultatem  conferendi 
ordines  minores,  et  privilegia  honorifica,  sed  minime 
ipsam  iurisdictionem  in  proprios  subditos,  unde  eamdem 
plene  exercent  etiam  ante  receptam  benedictionem. 

Exigua  tantum  habetur  differentia  inter  ius  praete- 
ritum  et  praesens.  In  praeterita  legislatione  benedictio- 
nem  scilicet  non  intra  tres  menses  uti  hodie  requiritur, 
sed  solum  intra  annum  recipere,  ab  Episcopo  dioece- 
sano  cogebantur  abbates  regulares.  Cfr.  Oietti,  Syno- 
psis,  etc...  Verbum  Abbas.  Wernz,  Ius.  Decret.  II,  388 
subdit  quod  saltem  ter  humiliter  eam  petere  debebant 
et  si  non  receperint,  ab  alio  Episcopo  poterant  bene- 
dici.  Semel  autem  benedicti,  si  ad  aliud  monasterium, 
alterius  etiam  dioeceseos,  translati  fuerint,  non  debebant 
iterum  benedici.   Haec  nostro  etiam  iuri  applicantur. 

Olim  plures  habebant  privilegium  vi  cuius  cense- 
bantur  benedicti  eo  ipso  quod  eligebantur.  Verum  hodie 
hoc  privilegium  evanuit.  Quod  vero  spectat  Abbates 
?iullius,  haec  in  canone  322,  §  2  sanciuntur :  «  Abbates 
«  autem  vel  Praelati   nullius  qui    ex   praescripto  Apo- 

«  stolico  vel  ex  propriae  religionis  constitutionibus  be- 
«  nedici  debent,  intra  tres  menses  a  receptis  litteris 
«  apostolicis,  cessante  legitimo  impedimento,  benedictio- 
«  nem  ab  Episcopo,    quem  maluerint,  accipiant  ». 

De  potestate  conferendi  ordines  sermo  erit  ubi  haec 
materia  infra  tractabitur. 


17.  —  De  tertiariis, 
confraternitatibus  et  piis  unionibus. 

I. 

De   tertiariis. 

Brevitatis  gratia  verba  singulorum  canonum  hic  non 
referemus.  Praesens  legislatio    ad    sequentia    reducitur. 

a)  Licet  Regulares  pontificium  habeant  privilegium 
erigendi  in  suis  ecclesiis  sodalitates  tertii  Ordinis  sae- 
cularis,  attamen  nequeunt  id  facere  sine  praevio  con- 
sensu  Ordinarii  loci,  et  hoc  ad  ipsam  validitatem  ere- 
ctionis  requiritur.  Can.  703,  §  2.  Consensus  vero  ob- 
tineri  debet  in  scriptis,  siquidem  ad  normam  cano- 
nis  686,  §  3.  Praeterito  iure  haec  ultima  formalitas  non 
requirebatur,  bene  tamen  ipse  consensus.  Cfr.  Piat, 
Tom.  II,  Pars  IV,  c.  III,  Q.  71.  Vermeersch  Tom.  I, 
n.  537. 

b)  Singulas  personas  tertio  Ordini  adscribere  Su- 
periores  propria  auctoritate  possunt.  Can.  703,  §  2. 

c)  Absque  speciali  Ordinarii  loci  licentia  nequeunt 
Regulares  concedere  suis  tertiariis  usum  particularium 

vestium   publice    in  sacris    functionibus    deferendarum. 
Can.  703.  §  3. 

d)  Statuta  tertiariorum,  cum  ab  Apostolica  Sede 
adprobata  sint,  non  subiacent  moderationi  et  correctioni 
Ordinariorum  locorum.  Can.  689.  §  2. 

e)  Ordinarius  loci  visitationem  Congregationum 
tertii  Ordinis  peragere  potest,  non  tamen  «  quod  at- 
«  tinet  ad  ea  quae  internam  disciplinam  seu  spiritua- 
«  lem  associationis  directionem  spectant  ».  Can.  690. 
Idem  etiam  praeterito  iure  sanciebatur,  ut  videre  est 
apud  Piat  Tom.  II,  p.  IV,  c.  III,  Q.  78. 

Ius  ergo  visitationis  limitatur  ad  ea  quae  ordinis 
sunt  materialis.  Unde  si  tertius  Ordo  habeat  bona  tem- 
poralia,  haec  licet  ab  eodem  administrentur,  tamen  non 
independenter,  sed  uti  can.  691.  §  1,  disponitur:  «  sub 
«  auctoritate  Ordinarii  loci,  cui  rationem  administra- 
«  tionis  saltem  quotannis  reddere  debet  ad  normam  ca- 
non  1525  ».  Norma  autem  huius  canonis  §  2,  haec  est: 
«  Si  ex  peculiari  iure  aliis  ad  id  designatis  ratio  red- 
«  denda  sit,  (ut  in  praesenti  casu  est,  siquidem  etiam 
«  ad  Superiores  regulares  reddenda  est  ratio  admini- 
«  strationis),  tunc  etiam  Ordinarius  loci  vel  eius  dele- 
«  gatus  cum  his  admittatur,  ea  lege  ut  aliter  factae 
«  liberationes  ipsis  administratoribus  minime  suffra- 
«  gentur  ». 

J)  Si  tertius  Ordo  proprium  habeat  sacellum  ex 
bonis  propriis  extructum,  vel  saltem  ad  cuius  manuten- 
tionem  proprio  aere  provideat,  Ordinarius  loci  ius  suum 
visitandi  nihilominus  semper  exercere  poteril  ex  eodem 
fundamento  iuris,  minime  vero  si  sacellum  vel  altare  ad 

Regulares  pertineat,  tertiusque  Ordo  usum  tantum  re- 
tineat. 

Attamen  ipsum  sacellum,  licet  in  ecclesia  Regularium 
erectum  Ordinarius  loci  visitare  poterit,  ait  recte  cl.  Fer- 
reres  Institutiones  canonicae,  Vol.  I,  n.  964,  II,  «  quoad 
«  administrationem  et  ceteras  obligationes  personales 
«  quas  confraternitas  et  confratres  habeant,  ut  inde  ap- 
«  pareat  utrum  pecuniae  et  acceptae  a  fidelibus  eleemo- 
«  synae  rite  in  fines  impendantur,  ad  quos  ex  statutis 
«  destinatae  sunt ;  v.  gr.,  in  ornatum  et  conservationem 
«  capellae,  in  cultus  augmentum,  in  promovenda  devo- 
«  tione,  etc...  ». 

«  Visitatio  autem,  subdit  idem  auctor  1.  c.  omnino 
«  omittenda  est,  si  confraternitas  in  ecclesia  Regularium 
«  instituta  prorsus  bonis  careat,  nec  eleemosynas  ad- 
«  mittat,  nec  quidquam  administrationi  suae  commis- 
«  sum  habeat  ». 

Item  piae  fundationes  et  onera  Missarum,  si  quae 
tertio  Ordini  spectent,  ab  Ordinarii  loci  iurisdictione  ne- 
quaquam  subtrahuntur,  licet  eorum  adimpletio  in  ec- 
clesia  regulari  fiat.  Haec  omnia  ex  fundamento  com- 
muni  deducuntur  et  ex  canonibus  344,  1545,  1546,  etc... 
g)  Tandem  ipsaemet  oblationes  factae  tertio  Or- 
dini,  si  quae  fuerint  necnon  eleemosynae  collectae,  ad 
quam  collectam  tamen  Ordinarii  loci  requiritur  consen- 
sus,  cum  bona  fiant  ipsius  tertii  Ordinis,  cadunt  sub 
lege  supra  allata,  seu  can.  691. 

II. 

De  Confraternitatibus  et  piis  unionibus. 

A.  a)  Erectio  Confraternitatis  in  ecclesiis  Regularium 
dupliciter  eveniri  potest.  Vel  enim  agitur  a)  de  Con- 
fraternitate  erga  quam  Regulares  nullum  habent  privi- 
legium  speciale,  et  hoc  in  casu  ad  erectionem  formale 
requiritur  erectionis  decretum  ab  Ordinario  loci  emana- 
tum ;  vel  |3)  agitur  de  Confraternitate  ad  quam  erigen- 
dam  Regulares  speciale  habent  Apostolicum  privilegiumt 
et  tunc  opus  est  ex  parte  Ordinarii  loci  solo  consensu 
scripto  dato,  praemisso,  uti  patet,  regulari  erectionis  de- 
creto  Superioris  regularis.  Ita  ex  can.  708  et  686.  §  3. 
Qua  in  re  nihil  mutatum  est  nostro  iure  a  praescriptio- 
nibus  vigentibus  praeterita  legislatione.  Cfr.  v.  gr.  Piat, 
Tom.  II,  P.  VI,  c.  III,  Q.  68;  Vermeersch,  Tom.  I, 
n.  546. 

b)  Si  vero  Confraternitas,  cuius  erectio  Regulari- 
bus  reservatur  in  aliena  ecclesia  erigatur,  liquet  a  for- 
tiori  easdem  formalitates  adimplendas  esse. 

c)  Quando  non  agitur  de  Confraternitate  proprie 
dicta  seu  stricto  sensu,  idest  per  modum  organici  cor- 
poris  existentis,  sed  de  pia  unione  seu  sodalitate  laxiori 
sensu  constituta,  quae,  ut  ait  cl.  Wernz,  Tom.  III,  n.  704, 
solo  vinculo  sociali  constituta  invenitur,  tunc  iterum  di- 
stinguendum  est.  Nam  a)  vel  agitur  de  pia  unione  pro- 
pria  Regularium  et  tunc  ex  can.  686.  §  3,  consensus 
Ordinarii  loci  iam  inclusus  invenitur  in  ipsa  concessione 
ab  eodem  facta  Regularibus  aperiendi  novum  monaste- 

rium  in  sua  dioecesi ;  vel  (3)  agitur  de  pia  unione  non 
ipsis  propria  et  tunc  ex  can.  708  sufficit  Ordinarii  loci 
approbatio,  qua  obtenta,  iam  ipsa  pia  unio,  quamvis 
persona  moralis  non  sit,  capax  tamen  fit  obtinendi  gra- 
tias  spirituales  et  praesertim  indulgentias. 

B.  Confraternitates  in  ecclesiis  Regularium  erectae, 
dependent  ab  Ordinario  loci  sequentibus  in  casibus. 
a)  Quoad  earum  statuta.  Ipsa  enim :  «  moderationi  et 
«  correctioni  Ordinarii  loci  semper  subiecta  manent  ». 
Can.  689.  §  2.  Excipe  si  eadem  ab  Apostolica  Sede 
confirmata  fuerint. 

&)  «  Nisi  speciale  obstet  privilegium,  subsunt  iu- 
«  risdictioni  et  vigilantiae  Ordinarii  loci,  qui  ad  normas 
«  sacrorum  canonum  eas  invisendi  ius  habet  et  munus  ». 
Can.  690.  §  1.  Attamen:  «  quae  vi  privilegii  Aposto- 
«  lici  a  religiosis  exemptis  in  suis  ecclesiis  institutae 
«  sunt,  Ordinariis  locorum  fas  non  est  visitare  quod  at- 
«  tinet  ad  ea  quae  internam  disciplinam  seu  spiritua- 
«  lem  associationis  directionem  spectant  ».  Can.  690. 
§  2.  Idem  iuris  est  pro  confraternitatibus  late  sumptis 
seu  piis  unionibus  quas  Regulares  in  suis  erigunt  ec- 
clesiis. 

c)  Bona  quae  Confraternitates  piaeque  Uniones  pos- 
sident  et  administrant  subduntur  auctoritati  Ordinarii 
loci:  «  cui  rationem  administrationis  reddere  debent,  ad 
«  normam  can.  1525  ».  Can.  691.  §  1.  Vide  supra  de 
tertiariis. 

d)  Eleemosynas  nequeunt  colligere:  «  nisi  id  aut 
«  statuta  permittant,  aut  necessitas  postulet,  et  loci  Or- 
«  dinarii    consensus    accedat  ac  servetur    forma  ab  eo- 

«  dem  praescripta  ».  Can.  691.  §  3.  Item  §  4:  «  Ad 
«  eleemosynas  extra  territorium  colligendas  uniuscuius- 
«  que  Ordinarii  venia,  scripto  data,  requiritur  ».  Item 
§  5 :  «  Oblationum  quoque  ac  eleemosynarum  fidelis 
«  erogationis  rationem  associatio  reddat  Ordinario  ». 

e)  Nominatio  Cappellani  et  moderatoris,  nisi  pri- 
vilegium  Apostolicum  aliud  caveat,  sequentibus  reguMs 
regitur.  a)  Pro  Confraternitatibus  et  piis  unionibus  ere- 
ctis  a  Regularibus  ex  privilegio  Apostolico  extra  pro- 
prias  ecclesias,  nominatio  spectat  ad  Ordinarium  loci, 
uti  patet.  (3)  Pro  «  erectis  a  religiosis  in  propriis  ec- 
«  lesiis  requiritur  tantum  Ordinarii  loci  consensus,  si  a 
«  Superiore  moderator  et  cappellanus  e  clero  seculari 
«  eligantur  ».  Can.  698.  §  1.  Proinde  nullus  consensus 
requiritur  si  moderator  et  Cappellanus  fuerint  religiosi. 
y)  §  3  eiusdem  Canonis  statuit :  «  Moderatorem  et  cap- 
«  pellanum  revocare  ex  iusta  causa  possunt  qui  illos 
«  nominaverunt  eorumque  successores  vel  Superiores  ». 

f)  «  Non  licet  vestem  propriam  seu  insignia,  quae 
«  in  publicis  processionibus  aliisque  sacris  functionibus 
«  deferenda  sint,  assumere  sine  speciali  Ordinarii  loci 
«  licentia  ».  Can.  713.  §  2.  Item  ex  can.  714  nequeunt 
proprium  habitum  vel  insignia  aut  dimittere  aut  mutare 
absque  eiusdem  Ordinarii  loci  licentia. 

g)  Can.  715.  §  1  :  «  Comitiis  confraternitatum, 
«  etsi  in  Regularium  ecclesiis  et  oratoriis  celebrandis, 
«  per  se  vel  per  delegatum  praeesse  sine  iure  tamen 
«  suffragii,  dignos  et  idoneos  officiales  et  ministros 
«  electos  confirmare,  indignos  vel  non  idoneos  respuere 
«  aut    removere,  statuta    aliasve    normas,    nisi    a    Sede 

«  Apostolica  approbata  fuerint,  corrigere  et  approbare, 
«  pertinet  ad  loci  Ordinarium  ». 

§  2.  «  De  comitiorum  extraordinariorum  celebra- 
«  tione  confraternitas  Ordinarium  loci  eiusve  delegatum 
«  tempestive  praemoneat,  secus  Ordinario  ius  est  co- 
«  mitia  impediendi  vel  eorum  decreta  penitus  infir- 
«  mandi  ». 

h)  Functiones  non  parochiales  peragere  possunt 
independenter  a  parocho,  servatis  servandis :  «  dum- 
«  modo  ministerio  paroeciali  in  paroeciali  ecclesia  non 
«  noceant  »...  «  In  dubio  utrum  functiones  confraterni- 
«  tatis  vel  piae  unionis  noceant,  necne,  ministerio  pa- 
«  roeciali,  ad  Ordinarium  loci  spectat  ius  decidendi, 
«  itemque  statuendi  practicas  normas  servandas  ».  Ca- 
non  716.  §§  1-3. 

i)  Confraternitas  vel  pia  Unio  ut  transferatur  de 
sua  in  aliam  sedem  oportet  ut  Ordinarii  loci  consen- 
sus  habeatur  et  insuper:  «  quoties  agitur  de  transfe- 
«  renda  confraternitate  vel  pia  unione  alicui  religioni 
«  reservata,  Superioris  consensus  est  requirendus  ».  Ca- 
non  719.  §§  1-2.  Quare  quoties  agitur  de  Confraterni- 
tate  vel  pia  Unione  ?wn  reservata,  licet  erecta  in  eccle- 
sia  regulari,  nequeunt  Regulares  Ordinarium  loci  prohi- 
bere  ut  alio  ab  eodem  transferatur,  si  id  ipsimet  magis 
expedire  visum  fuerit. 

j)  De  suppressione  tandem  Confraternitatis  vel  piae 
Unionis  canon  699  decernit  sequentia:  §1.  «  Ob  gra- 
«  ves  causas  et  salvo  iure  recursus  ad  Apostolicam  Se- 
«  dem,  potest  loci  Ordinarius  supprimere  non  solum 
«  associationem  a  se  vel  a  decessoribus    suis    erectam, 

«  sed  etiam    associationem  ex  apostolico    indulto  a  re- 
«  ligiosis  erectam  de  consensu  Ordinarii  loci  ». 

§  2.   «  Associationes  vero   ab  ipsa  Apostolica  Sede 
«  erectae  nonnisi  ab  eadem  supprimi  possunt  ». 


18.  —  De  sacramento  Confirmationis. 

Can.  792.  «  Episcopo  ius  est  intra  fines  suae  dioe- 
«  cesis  confirmationem  administrandi  in  locis  quoque 
«  exemptis  ». 

Quoties  igitur  Episcopus  loci  voluerit  hoc  sacra- 
mentum  in  eorum  ecclesiis  conferre,  Regulares  tenentur 
cum  reverenter  admittere. 

Idem  iuris  erat  in  praeterita  legislatione.  Equidem 
cl.  Piat  refert,  Tom.  II,  P.  IV,  c.  III,  Q.  84,  quod 
multi  docebant :  «  Episcopis  prohibitum  esse  sacramen- 
«  tum  confirmationis  in  ecclesiis  non  paroecialibus  Re- 
«  gularium,  ipsis  invitis,  conferre,  quia  ille  actus  mixtu- 
«  ram  iurisdictionis  et  ofificii  episcopalis  habet  ». 

«  Sed,  subdit  cl.  auctor,  reiicienda  est  haec  opinio. 
«  Testatur  enim  Bened.  XIV  in  C.  Concilii,  partibus 
«  plenissime  auditis,  pro  Episcopis  decisam  fuisse  hanc 
«  controversiam,  quemadmodum,  addit,  et  Nos  genera- 
«  liter  et  sine  exceptione  eandem  definimus  ». 

19.  —  De  sacerdotibus  qui  Missam 
celebrare  voluerint  in  ecclesiis  regularium. 

Can.  804.  §  1.  «  Sacerdos  extraneus  ecclesiae  in 
«  qua  celebrare  £>ostulat,  exhibens  authenticas  et  adhuc 
«  validas  litteras  commendatitias  sui  Ordinarii,  si  sit 
«  saecularis,  vel  sui  Superioris,  si  religiosus,  vel  Sacrae 
«  Congregationis  pro  Ecclesia  Orientali,  si  sit  ritus  orien- 
«  talis,  ad  Missae  celebrationem  admittatur,  nisi  interim 
«  aliquid  eum  commisisse  constet,  cur  a  Missae  celebra- 
«  tione  repelli  debeat  ». 

§  2.  «  Si  iis  litteris  careat,  sed  rectori  ecclesiae  de 
«  eius  probitate  apprime  constet,  poterit  admitti,  si  vero 
«  rectori  sit  ignotus,  admitti  adhuc  potest  semel  vel  bis, 
«  dummodo,  ecclesiastica  veste  indutus,  nihil  ex  cele- 
«  bratione  ab  ecclesia  in  qua  litat,  quovis  titulo,  perci- 
«  piat,  et  nomen,  officium  suamque  dioecesim  in  pecu- 
«  liari  libro  signet  ». 

§  3.  «  Peculiares  hac  de  re  normae,  salvis  huius 
«  canonis  praescriptis,  ab  Ordinario  loci  datae,  servan- 
«  dae  sunt  ab  omnibus,  etiam  religiosis  exemptis,  nisi 
«  agatur  de  admittendis  ad  celebrandum  religiosis  in 
«  ecclesia  suae  religionis  ». 

Regulares  igitur,  non  solum  praescripta  huius  ca- 
nonis,  sed  ulteriores  quoque  praescriptiones  Ordinarii 
loci  ubi  monasterium  eorum  invenitur,  si  quae  fuerint, 
observare  tenentur,  facta  sola  exceptione  pro  religiosis 
sui  Ordinis.  Verum,  loci  Ordinarius  nequit  tales  prae- 

scriptiones  indicere  quae  praesentis  canonis  dispositio- 
nibus  adversarentur,  puta,  si  a  Religiosis  alias  litteras 
exigeret  quam  propriorum  Superiorum. 

Praeterito  iure,  ex  Conc.  Trid.  Sess.  XXIII,  c.  16 
de  Refor.  et  Sess.  XXII  decret.  de  obser.  et  evit.  in 
celebr.  missae,  fere  eadem  sanciebantur,  nisi  quod  pro 
sacerdotibus  regularibus  alterius  Ordinis  norma  definita 
non  inveniebatur  scripta  sicuti  hodie.  Verum,  ait  cl.  Ver- 
meersch,  Tom.  I,  n.  513:  «  Arbitramur  nos  e  mente 
«  Congregationis  respondere,  si  talem  fecerimus  obno- 
«  xium  condicionibus  quas  Episcopus  definierit.  Ita  e- 
«  tiam  Wernz,  t.  3,  p.  783  ».  Quod  nunc,  nostro  iuri 
conforme  invenimus. 


20.  —  De  stipe  Missarum. 

Can.  831.  §  1.  «  Ordinarii  loci  est  manualium  Mis- 
«  sarum  stipem  in  sua  dioecesi  definire  per  decretum, 
«  quantum  fieri  potest,  in  dioecesana  Synodo  latum ; 
«  nec  sacerdoti  licet  ea  maiorem  exigere  ». 

§  2.  «  Ubi  desit  Ordinarii  decretum,  servetur  con- 
«  suetudo  dioecesis  ». 

§  3.  «  Etiam  religiosi,  licet  exempti,  circa  stipem 
«  manualem  stare  debent  decreto  Ordinarii  loci  aut 
«  dioecesis  consuetudini  ». 

Ex  ista  tertia  paragrapho  igitur  Regulares  quoad 
stipem  missarum  aequiparantur  sacerdotibus  saeculari- 
bus  et  subiacent  omnino  praescriptionibus  vigentibus  in 
dioecesi  ubi  eorum  monasterium  extat. 

Praeterito  iure  eadem  regula  sancita  fuerat  ex  S.  C. 
Conc.  15  ian.  1639,  16  ian.  1649,  16  iul.  1689,  ut  refert 
Bened.  XIV,  De  Synodo,  1.  5,  c.  9,  n.  2.  Item  8  maii 
1905  in  una   Ord.  Min.   Conv. 


21.  —  De  asservanda  et  dispensanda 

SS.    EUCHARISTIA. 

I.  Praeterito  iure  Regulares  rectores  suarum  eccle- 
siarum  qui  peccaverint  in  praeceptum  diligenter  occlu- 
dendi  Tabernaculum  et  clavem  custodiendi  poterant 
puniri  aeque  ab  Episcopo  ac  a  Superiore  suo  regulari. 
Cfr.  litt.  enc.  S.  C.  EE.  et  RR.  9  febr.  1751,  apud 
Lucidi,  de  visitatione,  1.  I,  c.  I,  n.  101 ;  Benedictum  XIV, 
De  Synodo,  1.  9,  c.  15,  n.  4.  Ita  ex  cl.  Vermeersch, 
Tom.  I,  n.  505. 

Cum  vero  hodie  in  Codice  nihil  de  hac  re  speciale 
sancitum  inveniatur,  recurrendum  est  ad  legem  genera- 
lem  canonis  617  qua  statuitur  quod:  «  si  in  Regularium 
«  aliorumve  religiosorum  exemptorum  domibus  eorumve 
«  ecclesiis  abusus  irrepserint,  et  Superior  monitus  pro- 
«  spicere  neglexerit,  Ordinarius  loci  obligatione  tenetur 
«  rem  ad  Sedem  Apostolicam  statim  deferendi  ». 

Non  amplius  igitur  Ordinarius  loci  potest  aequo 
iure  ac  Superior  regularis  in  hac  re  adversus  Regulares 
procedere. 

II.  De  dispensanda  SS.  Eucharistia. 
Praeterito  iure  Regulares  prohibebantur  SS.  Eucha- 
ristiam  die  Paschatis,  et  Romae  etiam  Feria  V  in  Coena 

Domini,  fidelibus  dispensare.  Hodie  vero  cum  talis  pro- 
hibitio  nullibi  inveniatur  in  Codice,  non  amplius  viget. 
Imo  ex  can.  846  necnon  ex  can.  867  cum  omnibus 
omnino  facultas  fiat  tum  intra,  tum  extra  Missam  S.  Com- 
munionem  distribuendi,  unica  excepta  Feria  VI  maioris 
hebdomadae,  restrictionem  praeteritae  legislationis  quoad 
Regulares  abolitam  iam  esse,  satis  clare  colligitur. 

Romae  tamen  adhuc  vigere  prohibitionem  pro  Fe- 
ria  V  in  Coena  Domini  propter  centenariam  consuetu- 
dinem  colligitur  ex  praescripto  Emi.  Card.  Vicarii  ipsam 
etiam  post  Codicis  promulgationem  urgente. 

III.  De  praecepto  paschali.  Praeterito  iure  fideles 
non  poterant  huic  praecepto  satisfacere  in  ecclesia  Re- 
gularium,  ut  omnes  docebant.  Cfr.  v.  gr.  Vermeersch, 
Tom.  I,  n.  506.  Verum,  hodie  hoc  ius  reformatum  est 
canone  859.  §  3,  dicitur  enim  :  «  Suadendum  fidelibus 
«  ut  huic  praecepto  (paschali)  satisfaciant  in  sua  quisque 
«  paroecia,  et  qui  in  aliena  paroecia,  satisfecerint,  cu- 
«  rent  proprium  parochum  de  adimpleto  praecepto  cer- 
«  tiorem  facere  ». 

Equidem  canon  loquitur  de  «  aliena  paroecia  »,  ve- 
rum  nulla  apparet  ratio  ob  quam  fideles  possint  satis- 
facere  praecepto  paschali  in  aliena  paroecia  et  nequaquam 
in  ecclesia  regulari. 

IV.  De  SS.  Eucharistia  ad  infirmos  deferenda.  d)  Pa- 
lam  per  vias  et  plateas  SS.  Eucharistiam  deferre  Re- 
gularibus  non  licet  cum  id  uni  competat  parocho  intra 
suum  territorium.  Sola  cogente  necessitate,  aut  de  licentia 
saltem  praesumpta  parochi  vel  Ordinarii  loci  Regulares 
possunt  SS.  Eucharistiam  publice  deferre.  b)  De  dispen- 

satione  privata  SS.  Eucharistiae  ad  infirmos.  Praeterito 
iure  a)  privatim  deferre  ad  aegrotos  SS.  Communionem 
licebat  tantum  ubi  introducta  fuerat  consuetudo.  (3)  Ubi 
talis  vigebat  consuetudo  «  Regulares,  praesertim  si  ipsis 
«  suffragetur  consuetudo,  generali  illo  concesso  compre- 
«  hendi  videntur,  nisi  Episcopus  eos  excluserit  ».  Ita 
cl.  Vermeersch,  Tom.  I,  n.  508. 

Utraque  restrictio  hodie  ex  novo  iure  evanuit.  Statui- 
tur  enim  can.  849.  §  1.  «  Communionem  privatim  ad  in- 
«  firmos  quilibet  sacerdos  deferre  potest,  de  venia  sal- 
«  tem  praesumpta  sacerdotis,  cui  custodia  sanctissimi 
«  Sacramenti  commissa  est  ».  Requiritur  tamen  semper 
causa  aliqua  rationabilis  ut  sacra  communio  privatim 
infirmis  deferatur,  siquidem  in  canone  847  expresse 
disponitur  quod  «  nisi  iusta  et  rationabilis  causa  aliud 
«  suadeat  »,  sacra  communio  publice  ad  infirmos  defe- 
ratur.  Notandum  etiam  quod  in  §  2,  can.  849  dispo- 
nitur  ut  quando  sacra  communio  privatim  defertur,  id 
fieri  debeat  «  servatis  a  Sede  Apostolica  praescriptis 
«  normis  ».  Praescriptae  porro  normae  sunt  ritus  a  Be- 
nedicto  XIV  propositus :  «  Sacerdos  stolam  semper  habeat 
«  propriis  coopertam  vestibus ;  in  sacculo  seu  bursa 
«  pixidem  recondat,  quam  per  funiculos  collo  appensam 
«  in  sinu  reponat ;  et  nunquam  solus  procedat,  sed  uno 
«  saltem  fideli,  in  defectu  clerici,  associetur  ». 

V.  De  SS.  Eucharistia  per  modum   Viatici. 

Can.  850.  «  Sacram  communionem  per  modum  Via- 
«  tici  sive  publice  sive  privatim  ad  infirmos  deferre,  per- 
«  tinet  ad  parochum  ad  normam  can.  848,  salvo  prae- 
<<  scripto  can.  397,  n.  3  et  can.  514  ».  Praescripta  horum 

canonum  agunt  de  specialibus  categoriis  personarum.  In 
genere  igitur  Regularibus  interdicitur  deferre  s.  Viati- 
cum  infirmis  non  suis,  praeter  casum  necessitatis.  Tunc 
enim  praevaleret  ius  infirmi  recipiendi  ultima  sacramenta. 
Verba  canonis  «  per  modum  Viatici  »  hic  stricte  su- 
menda  sunt,  idest  de  sacra  communione  quae  ab  infirmo 
sub  praecepto  sumenda  est,  uti  dicitur  in  §  1,  can.  864; 
non  vero  de  ulteriori  sacra  communione,  quam  per 
Viaticum  infirmus  licet  et  decet  ut  recipiat,  perdurante 
sua  infirmitate,  secundum  prudentis  confessarii  consilium, 
uti  disponitur  in  eodem  canone,  §  3. 


22.  —  De  Sacramento  Poenitentiae. 


De  Iurisdictione. 

A.  Quamvis,  praeterita  legislatione,  quidam  auctores 
autumarunt,  ut  ait  cl.  Piat,  Tom.  II,  P.  V,  c.  II,  Q.  225, 
iurisdictionem  ad  audiendas  confessiones  Regularibus 
conferri  a  solo  Episcopo,  plerique  tamen  auctores  aperte 
contrarium  docuere,  sustinentes  Regularibus  iurisdictio- 
nem  pro  confessionibus  audiendis  duplici  ex  fonte  pro- 
venire,  immediate  scilicet  a  Romano  Pontifice  et  ali- 
quando,  sed  non  necessario,  ab  Episcopo.  Id  aperte 
colligebatur  ex  pluribus  SS.  Pontificum  Constitutionibus 
in  quibus  Regularibus  fiebat  facultas  audiendi  confes- 
siones  auctoritate  Apostolica,  et  inhibebatur  ne  quis  eos 
in  exercitio  vel  executione  istius  officii  auderet  quomo- 

dolibet  impedire.  Sic  v.  gr.  Const.  Quoniam  Greg.  IX; 
Const.  Ad  fructus  uberes  Martini  IV;  Const.  Regula- 
rem  vitam  Eugenii  IV ;  Const.  Ex  clementi  Pauli  IV,  etc... 
Id  melius  dicatur  concessum  fuisse  directe  ad  Ordines 
Mendicantes.  Porro  hanc  doctrinam  veluti  certam  ab 
omnibus  fere  canonistis  et  moralistis  etiam  post  Conc. 
Tridentinum,  expositam  et  defensam  invenimus.  Equidem 
Conc.  Trid.  Sess.  XXIII,  c.  25,  De  Ref.  sancivit  ne 
ullus  sacerdos  regularis  confessiones  saecularium  valide 
posset  audire,  nisi  parochiale  beneficium  habuerit,  vel 
ab  Episcopo  loci,  ubi  iurisdictio  exercetur,  fuerit  ap- 
probatus  ;  sed  per  huiusmodi  prohibitionem  nequaquam 
sublata  fuit  iurisdictio  pontificia  delegata  Regularibus. 
Cl.  Vermeersch,  Tom.  I,  n.  516  ita  rem  clare  exponit: 
«  Ut  plene  ergo  sint  (Regulares)  habiles,  hoc  unum  de- 
«  sideratur,  ut  Episcopi  referant  approbatio?iem.  Haec, 
«  praeter  iudicium  de  capacitate,  dicit  consensum  in  iu- 
«  risdictionis  usum  ». 

«  Nihilominus  usus  fert  ut  Episcopus  approbando, 
«  simul,  quantum  est  ex  se,  deleget  etiam  iurisdictio- 
«  nem :  ita  ut  hanc  plerique  Regulares  e  duplici  fonte 
«  hauriant,  saepe  tamen  aliis  et  aliis  finibus  circum- 
«  scriptam  ». 

B.  Hodie  vero,  ex  novo  iure,  ad  audiendas  saecu- 
larium  confessiones,  imo  et  religiosorum  alterius  Ordi- 
nis,  Regulares  indigent  iurisdictione  delegata  Ordinarii 
loci  ubi  confessiones  audiuntur.  Ita  enim  sancitur  ca- 
none  874.  §  4  :  «  Iurisdictionem  delegatam  ad  recipien- 
«  das  confessiones  quorumlibet  sive  saecularium  sive 
«  religiosorum    confert    sacerdotibus    tum    saecularibus 

«  tum  religiosis  etiam  exemptis  Ordinarius  loci  in  quo 
«  confessiones  excipiuntur;  sacerdotes  autem  religiosi 
«  eadem  ne  utantur  sine  licentia  saltem  praesumpta  sui 
«  Superioris,   firmo  praescripto  can.  519  ». 

Modus  conferendi  iurisdictionem  Regularibus  ab  Or- 
dinario  loci  habitualiter  fieri  debet  per  praesentationem 
religiosi  a  proprio  Superiore  regulari ;  Ordinarius  vero 
absque  gravi  causa  nequit  eamdem  denegare.  Ita  ex 
can.  874.  §  2,  sequentis  tenoris :  «  Locorum  Ordinarii 
«  iurisdictionem  ad  audiendas  Confessiones  habitualiter 
«  ne  concedant  religiosis  qui  a  proprio  Superiore  non 
«  praesententur ;  iis  vero  qui  a  proprio  Superiore  prae- 
«  sentantur,  sine  gravi  causa  eam  ne  denegent,  firmo 
«  tamen  praescripto  can.  877  ».  De  quo  praescripto  mox. 

Eadem  fere  erat  disciplina  in  praeterita  legislatione, 
siquidem  S.  C.  C.  die  7  Iunii  1755  ad  dubium  XIII : 
«  An  Regulares  teneantur  pro  obtinenda  facultate  au- 
«  diendi  confessiones,  sive  saecularium,  sive  Monialium, 
«  se  personaliter  coram  Episcopo  praesentare,  sive  po- 
«  tius  sufhciat  a  Superioribus  de  sufncientia  et  idoneitate 
«  testimonium  transmitti  ?  ».  S.  Congr.  respondit:  «  Ad 
«  XIII.  Affirmative  ad  primam  partem ;  Negative  ad 
«  secundam  ».  Haec  tamen  praesentatio  personalis  non 
amplius  necessaria  videtur,  cum  canon  requirat  tantum 
ut  Superior  religiosum  praesentet  quod  utique  et  per 
epistolam  fieri  potest. 

II. 
De  examine  subeundo. 

Can.  877.  §  1.  «  Tum  locorum  Ordinarii  iurisdi- 
«  ctionem,  tum  Superiores  religiosi  iurisdictionem  aut 
«  licentiam  audiendarum  confessionem  ne  concedant,  nisi 
«  iis  qui  idonei  per  examen  reperti  fuerint,  nisi  agatur 
«  de  sacerdote  cuius  theologicam  doctrinam  aliunde 
«  compertam  habeant  ». 

§  2.  «  Si  post  concessam  iurisdictionem  aut  licen- 
«  tiam  prudenter  dubitent  num  probatus  a  se  antea  sa- 
«  cerdos  pergat  adhuc  idoneus  esse,  eum  ad  novum 
«  doctrinae  periculum  adigant,  etsi  agatur  de  parocho 
«  aut  canonico  poenitentiario  ». 

In  qua  re  ius  nostrum  non  differt  a  praeterita  le- 
gislatione.  Conc.  enim  Trid.  Sess.  XXIII,  c.  15  De  Ref. 
idem  statuerat :  «  Decernit  Sancta  Synodus  nullum  etiam 
«  Regularem  posse  confessiones  saecularium,  etiam  sa- 
«  cerdotum  audire,  nec  ad  id  idoneum  reputari,  nisi  aut 
«  parochiale  beneficium,  aut  ab  Episcopo  per  examen, 
«  si  illi  videbitur  esse  necessarium,  aut  alias  idoneus 
«  iudicetur,  et  approbationem,  quae  gratis  detur,  obti- 
«  neat;  privilegiis  et  consuetudine  quacumque  etiam 
«  immemorabili  non  obstantibus  ». 

«  Equidem,  ait  cl.  Piat,  Tom.  II,  Q.  237,  S.  Pius 
«  ab  hoc  examine  graduatos,  lectoresque  Regulares,  ac 
«  monialium  confessarios  exemerat  (Const.  Etsi  mendi- 
«  cantium),  paulo  post  tamen  redintegravit  Trid.  De- 
«  cretum    etiam    quoad    lectores   ac  magistros,  necnon 

«  graduatos  (Const.  Romani  Pontificis).  Quam  Const. 
«  GregoriusXIII  quoad  hoc  punctum  confirmavit  (Const. 
«  In   tanta). 

«  Omnia  vero  privilegia  Trid.  Concilio  adversantia 
«  Urbanus  VIII  revocavit  (Const.  Cum  sicut  accepimus)', 
<f  quod  firmarunt  ipsius  successores  ». 

III. 
De  revocatione  iurisdictionis. 

a)  Can.  880.  §  1.  «  Loci  Ordinarius  vel  Superior 
«  religiosus  iurisdictionem  vel  licentiam  ad  audiendas 
«  confessiones  ne  revocent  aut  suspendant,  nisi  gravem 
«  ob  causam  ».  Ratio  huius  canonis  manifesta  est.  Sed 
notandum  quod  Superior  regularis  potest  habere  talem 
gravem  rationem  quin  ea  Ordinario  loci  comperta  fuerit. 
Quo  in  casu,  regularis  qui  confessiones  saecularium  au- 
dierit  contra  Superioris  sui  voluntatem,  illicite  procul 
dubio  ageret,  valide  tamen  absolvit  cum  iurisdictio  eidem 
ab  Ordinario  loci  concessa  minime  revocata  fuerit. 

b)  In  §  3  eiusdem  canonis  limitatio  quaedam 
quoad  iurisdictionis  revocationem  statuitur  :  «  Non  ta- 
«  men,  dicitur,  licet  Episcopo,  inconsulta  Sede  Apo- 
«  stolica,  si  de  domo  formata  agatur,  omnibus  religiosae 
<v  domus  confessariis  una  simul  iurisdictionem  adimere». 

Limitatio  cum  respiciat  solas  domos  formatas,  idest 
ubi  de  familia  degunt  quattuor  saltem  sacerdotes,  ma- 
nifestum  est  posse  Ordinarium  loci  revocare  iurisdictio- 
nem  omnibus  confessariis  Regularibus  domus  non*-for- 
matae7  puta   si  in    ea   tres  degant    sacerdotes.  Si  vero 


>imul  revocaret  » 
^rmatae,  illicite  \ 
Regulares    te- 

Episcopus  contra  praescriptum  iuris  una  simul  revocaret 

iurisdictionem  omnibus  relip^iosis  domus  format; 

certe   ageret,  sed  valide    quidem.  Unde 

nentur  omnino  obedire,  salvo  iure  arjrjellationis  jnde- 

volutivp. 

Cum  vero  in  lege  dicatur  expresse:  «  una  simul»; 
Ordinarius  loci  "^^^J^^^jjtfiftf  a1l'nm  intermisso 
quoddam  temporis  intervallo,  si  gr^es  omnino  in 
omnes  reli^iosos  habeat  radones.  iurisdictione  privare. 
Tunc  enim  datur  Superioribus  religiosis  tempus  pro- 
videndi  evitandique  scandalum  quod  sane  ex  simultanea 
revocatione  iurisdictionis  in  populo  christiano  eveniret. 

Idem  iuris  erat  in  praeterita  legislatione.  Cl.  Ver- 
meersch,  Tom.  I,  n.  516  sic  ad  rem  :  «  Non  potest 
«  Episcopus  licite,  inconsulta  S.  Sede,  suspendere  a 
«  confessionibus  audiendis  omnes  unius  domus  Regu- 
«  lares.  C.  Superna  et  Decreta  S.  C.  EE.  RR.  28  nov. 
«  1732  (Bizzarri  p.  361  sqq.).  Id  tamen  Episcopis  In- 
«  diae,  Brevi  Cum  sicut  accepimus  permisit  Innocen- 
«  tius  X,  ob  magnam  qua  ab  Urbe  separantur  distan- 
«  tiam  ». 

Nota  tamen  quod,  cum  in  isto  iure  non  fiat  distin- 
ctio  inter  domum  formatam  et  non  formatam,  Ordina- 
rius  loci  prohibebatur  auferre  iurisdictionem  una  simul 
oinnibus  Regularibus  domus  etiam  parvae,  quod  utique 
hodie  potest. 

«  Ius  auferendi  approbationem  confessario  regulari 
approbato  ad  beneplacitum,  vel  eandem  tollendi  ante 
tempus  litteris    definitum,    est   Episcopi    ius  personale, 


—  92  — 

«  quod  exerceri  nequit  a  Vicario  Capitulari.  (Cfr.  resp. 
«  S.  C.  EE.  et  RR-  19  iun.  1806,  apud  Bizzarri  p.  451 
«  sqq.)  »   Ita  cl.  Vermeersch  1.  c. 

IV.   ■ 
De  limitatione  iurisdictionis. 

Can.  878.  §  1.  «  Iurisdictio  delegata  aut  licentia 
«  audiendarum  confessionum  concedi  potest  certis  qui- 
«  busdam  circumscripta  finibus  ». 

§  2.  «  Caveant  tamen  locorum  Ordinarii  ac  reli- 
«  giosi  Superiores  ne  iurisdictionem  aut  licentiam  sine 
«  rationabili  causa  coarctent  ». 

Limitatio  haec  respicere  potest.  a)  Perso?ias,  ut  si 
confessarius  approbetur  tantum  pro  audiendis  confes- 
sionibus  virorum  quod  plerumque  fit  pro  confessariis 
iunioribus.  |3)  Locum,  ut  si  facultas  concedatur  solum 
pro  audiendis  confessionibus  in  ipsa  ecclesia  Regula- 
rium,  vel  pro  uno  oppido.  y)  Tempus,  ut  plerumque 
ubique  fit,  scilicet  per  annum  vel  triennium.  o)  Materia 
ipsa  confessionis,  quatenus  conceditur  vel  non  facultas 
absolvendi  a  casibus  reservatis. 

Easdem  limitationes  etiam  in  praeterita  legislatione 
Ordinarius  loci  in  approbandis  Regularibus  apponere 
poterat,  verum,  ait  cl.  Vermeersch  id  non  ex  iure  scripto, 
«  sed  ex  consuetudine,  cui  non  repugnat  S.  Sedes  ». 
Tom.  I,  n.  516. 

V. 
De  confessario  religiosarum. 

Can.  876.  §  1.  «  Revocata  qualibet  contraria  par- 
«  ticulari  lege  seu  privilegio,  sacerdotes  tum  saeculares 
«  tum  religiosi,  cuiuslibet  gradus  aut  officii,  ad  confes- 
«  siones  quarumcumque  religiosarum  ac  novitiarum  va- 
«  lide  et  licite  recipiendas  peculiari  iurisdictione  indi- 
«  gent,  salvo  praescripto  can.  239,  §  1,  n.  1,  522,  523  ». 

§  2.  «  Hanc  iurisdictionem  confert  loci  Ordinarius, 
«  ubi  religiosarum  domus  sita  est,  ad  normam  can.  525  ». 

a)  Specialis  ista  iurisdictio  requiritur  pro  confes- 
sario  ordinario  vel  extraordinario,  nam  si  quae  religiosa 
adeat  quamcumque  ecclesiam  sive  oratorium  publicum, 
confessarius  quilibet,  modo  approbatus  fuerit  pro  au- 
diendis  confessionibus  mulierum,  potest  valide  et  licite 
eam  absolvere,  ut  can.  522  definitur.  Idem  dicendum 
etiam  pro  religiosa  graviter  aegrotante  ut  dicitur  ca- 
none  523. 

b)  Praeterita  legislatione  eadem  specialis  appro- 
batio  requirebatur  ex  declaratione  S.  C.  Conc.  22  Sept. 
1742,  eademque  praescripta  vigebant.  Cfr.  Vermeersch, 
Tom.  I,  n.  472,  Piat,  Tom.  I,  P.  IV,  c.  I,  Q.  594. 

Pro  religiosis  tamen  mulieribus  votorum  simplicium, 
ius  non  ita  formaliter  ac  pro  monialibus  decernebat. 
Attamen  in  Const.  Conditae  a  Christo  dicitur  obser- 
vanda  Constitutio  Bened.  XIV  Pastoralis  curae,  in  qua 
Pontifex  desiderium  saltem  exprimebat,  ut  omnia  quae 
pro  monialibus   statuebantur  ac   praescribebantur,  Epi- 

scopi  observassent  etiam  in  omnibus  omnino  mulierum 
Institutis.  Cfr.  Piat,  Tom.  I,  P.  IV,  c.  I,  Q.  611.  Quare, 
observat  cl.  Vermeersch,  Tom.  I,  n.  477  :  «  Sororibus 
«  quae  vitam  ducunt  communem  satis  solent  Episcopi 
«  regimen  monialium  imponere,  ita  ut  nemo  valide  ex- 
«  cipiat  confessiones  sororum  nisi  specialiter  ad  id  ap- 
«  probatus,  sorores  vero  stringantur  regula  unius  con- 
«  fessarii  ordinarii  ». 

c)  Pro  monialibus  vel  sororibus  subiectis  praelatis 
Regularibus  sequens  regula  statuitur  observanda  ca- 
none  525  :  «  Si  religiosarum  domus  Sedi  Apostolicae 
«  immediate  subiecta  sit  vel  Ordinario  loci,  hic  eligit 
«  sacerdotes  a  confessionibus  tum  ordinarios  tum  extra- 
«  ordinarios ;  si  Superiori  regulari,  hic  confessarios  Or~ 
«  dinario  praesentat,  cuius  est  eosdem  pro  audiendis  il- 
«  larum  monialium  co?ifessionibus  approbare  et  Supe- 
«  rioris  negligentiam,  si  opus  sit,  supplere  ». 

Idem    iuris   erat    praeterita    legislatione.    Cfr.  Ver- 
meersch,  Tom.  I,  n.  472. 

d)  In  praeterita  legislatione,  ex  S.  C.  EE.  et  RR. 
16  Maii  1653,  Regularis  nequibat  eligi  in  confessarium 
ordinarium  monialium  idemque  iuris  erat  pro  sororibus 
votorum  simplicium  ex  eadem  S.  C.  EE.  et  RR.  in  una 
S.  Christoph.  de  Habana  1  Sept.  1905.  Pro  monialibus 
tamen  quae  subiectae  erant  praelatis  Regularibus  talis 
restrictio  non  vigebat,  sed,  e  contra,  extraordinarius  de- 
signari  nequibat  nisi  vel  saecularis  vel  alterius  Ordinis 
regularis.  Verum  S.  Congr.  Regul.  suo  decreto  3  Febr. 
1913  hanc  limitationem  quoad  confessarios  tum  ordi- 
narios  tum  extraordinarios  iam  sustulerat;  quam  liber- 

tatem  in  nostro  iure  sancitam  invenimus  canone  524, 
§  1  :  «  In  munus  confessarii  religiosarum  et  ordinarii 
«  et  extraordinarii  deputentur  sacerdotes,  sive  e  clero 
«  saeculari,  sive  religiosi  de  Superiorum  licentia...  ». 


23.  —  De  benedictione  papali. 

Plerique  Ordines  Regulares  facultatem  habent  im- 
pertiendi  aliquoties  in  anno  papalem  benedictionem  in 
suis  ecclesiis  sodalibus  tertii  Ordinis  seu  etiam  confra- 
ternitatum. 

In  praeterita  legislatione  talis  facultas  quibusdam 
praescriptionibus  limitibusque  subiecta  erat,  scilicet : 
a)  Tenebantur  Regulares  uti  formula  imposita  iam  in 
litt.  Apostolicis  Exemplis  decessorum  19  Martii  1748, 
Benedicti  XIV;  b)  nequibant  eam  impertire  eadem  die 
et  eodem  loco  ubi  Episcopus  ipsam  impertiebat.  Ex 
Brevi  Leonis  XII,  Quo  universi,  7  lulii  1822.  Cfr. 
Ojetti,  verbum  Benedictiones. 

Hodie,  in  novo  iure,  eaedem  praescriptiones  confir- 
mantur,  nam  dicitur  in  can.  915:  «  Regulares,  qui  pri- 
«  vilegium  habent  impertiendi  benedictionem  papalem, 
«  non  solum  obligatione  tenentur  servandi  formulam 
«  praescriptam,  sed  hoc  privilegio  uti  nequeunt,  nisi  in 
«  suis  ecclesiis  et  in  ecclesiis  monialium  vel  tertiariorum 
«  suo  Ordini  legitime  aggregatorum ;  non  autem  eodem 
«  die  et  loco  quo  Episcopus  eam  impertit  ». 

24.  —  De  indulgentiis. 

Can.  919.  §  1.  «  Novae  indulgentiae,  ecclesiis  etiam 
«  regularium  concessae,  quae  Romae  promulgatae  non 
«  sint,  ne  promulgentur,  inconsulto  Ordinario  loci  ». 

§  2.  «  In  edendis  libris,  libellis,  etc,  quibus  con- 
v<  cessiones  indulgentiarum  pro  variis  precibus  aut  piis 
«  operibus  recensentur,  serveturpraescriptumcan.  1388». 

Praescriptum  can.  1388  exigit  praeviam  Ordinarii 
loci  licentiam,  quam  ergo  et  Regulares  obtinere  te- 
nentur. 

Idem  iuris  erat  praeterita  legislatione  ex  Decreto 
Conc.  Trid.  Sess.  XXI,  c.  9.  De  Ref.,  quod  decretum 
tridentinum  ex  declarationibus  S.  C.  Conc.  Iunii  1605; 
10  Nov.  1640;  22  Iulii  1624,  etc....  etiam  a  Regula- 
iibus  observandum  erat. 


25.  —  De  Extrema  Unctione. 

Ex  can.  938.  §  2  interdicitur  Regularibus  admini- 
strare  infirmis  extraneis  seu  qui  non  fuerint  decumben- 
tes,  saltem  ratione  infirmae  valetudinis,  in  monasterio, 
Extremae  Unctionis  sacramentum  d)  extra  necessitatis 
casum ;  vel  b)  absque  licentia,  saltem  rationabiliier  prae- 
sumpta  parochi  aut  Ordinarii  loci. 

Diximus  qui  non  fuerint  decumbentes  saltem  ratione 

infirmae  valetudinis  in  monasterio,  nam  can.  514.  §  1 
tribuit  Regularibus  ius  et  ofiicium  administrandi  Extre- 
mam  Unctionem  non  tantum  religiosis  ipsis,  sed  etiam 
iis  qui  ratione  hospitii  vel  infirmitatis  in  eodem  ver- 
santur  monasterio. 

Tenor  can.  938.  §  2  sequens  est :  «  Salvo  praescripto 
«  can.  397.  n.  3  (qui  agit  de  cardinalibus),  et  514.  (de 
«  Regularibus),  minister  ordinarius  (sc.  Extreinae  Un- 
«  ctionis)  est  parochus  loci,  in  quo  degit  infirmus ;  in 
«  casu  autem  necessitatis,  vel  de  licentia  saltem  ratio- 
«  nabiliter  praesumpta  eiusdem  parochi  vel  Ordinarii 
«  loci,  alius  quilibet  sacerdos  hoc  sacramentum  mini- 
«  strare  poterit  ». 

Igitur  ut  Regularis  possit  Extremam  Unctionem  extra 
necessitatis  casum  ministrare,  sufficit  ut  rationabiliter 
praesumere  possit  licentiam  etiam  solius  Ordinarii  loci, 
quod  bene  est  attendendum,  siquidem  dari  potest  casus 
in  quo  parochus  sit  quidem  invitus,  sed  irrationabiliter. 

Eadem  ferme  erat  praeterita  legislatio,  nisi  quod 
excommunicatio  simpliciter  Papae  reservata,  ex  Const. 
Apostolicae  Sedis,  sanciebatur  in  Regulares  hoc  sacra- 
mentum  indebite  conferentes.  Quae  censura,  cum  nul- 
libi  in  Codice  recenseatur,  abolita  est. 

26.  —  De  Sacramento  Ordinis. 

I. 
De  potestate  ordinandi, 

d)  Can.  964.  n.  1.  «  Abbas  regularis  de  regimine, 
«  etsi  sine  territorio  ?iullius,  potest  conferre  primam  ton- 
«  suram  et  ordines  minores,  dummodo  promovendus  sit 
«  ipsi  subditus  vi  professionis  saltem  simplicis,  ipse  vero 
«  sit  presbyter  et  benedictionem  abbatialem  acceperit. 
«  Extra  hos  fines,  ordinatio,  ab  eodem  collata,  revoca- 
«  to  quolibet  contrario  privilegio,  est  irrita,  nisi  or- 
«  dinans  charactere  episcopali  polleat  ». 

In  conferendis  igitur  prima  tonsura  et  ordinibus 
minoribus  suis  subditis  in  tantum  Abbates  regulares  de 
regimine  ab  Episcopo  loci  dependent,  quatenus  nempe 
prius  debent  ipsimet  ab  eodem  benedictionem  abbatia- 
lem  accipere. 

Iam  Conc.  Trid.  Sess.  XXIII  De  Ref.  revocando  Ab- 
batibus  saecularibus  et  regularibus  privilegia  quoad  or- 
dinationes,  servaverat  tamen  privilegium  quoad  Abbates 
regulares,  coarctatum  iisdem  fere  limitibus  ac  nunc  a 
Codice  praescribitur.  Quaedam  nihilominus  differentia 
inter  utrumque  ius  invenitur  et  quidem  non  minoris 
momenti.  Ex  declaratione  enim  S.  C.  Conc.  14  Maii  1689, 
Abbas  regularis  qui  ordines  minores  extra  limites  sibi 
a  iure  positos  contulisset,  illicite  quidem,  sed  valide  egis- 

set.  Postulabatur  enim  1°:  Utrum  valide  ab  Abbate  col- 
lati  fuerint  Ordines  alicui  oblato  ?  et  2Q :  Utrum  licite  ? 
Ad  lum  S.  Cong.  respondit:  «  affirmative ;  ad  2um  ne- 
«  gative,  quia  non  habuit  illum  pro  subdito  regulari, 
«  cum  non  professus  fuerit  tribus  votis  solemnibus,  et 
«  Concilium  praeservavit  facultatem  ordinandi  ad  sub- 
«  ditos  regulares  ».  Quae  sententia  confirmata  fuit  a 
S.  C.  EE.  et  RR.  9  Ian.   1895. 

E  contra,  novo  nostro  iure  talis  ordinatio  non  so- 
lum  illicita  sed  etiam :  «  revocato  quolibet  privilegio  est 
«  irrita,  nisi  ordinans  charactere  episcopali  polleat ». 

b)  Quamvis  in  citata  declaratione  requirebantur  vota 
solemnia,  attamen,  post  praescriptum  Pii  IX  de  prae- 
mittenda  professione  triennali  votorum  simplicium  ante 
professionem  votorum  solemnium,  vota  simplicia  sufii- 
ciebant  ad  licitam  ordinationem,  cum  hoc  modo  emit- 
tens  talia  vota  vere  fiebat  subditus  sui  Abbatis.  «  Id 
«  coeteroquin,  ait  cl.  Piat,  Tom.  II,  P.  V,  c.  I,  Q.  212, 
«  n.  23,  sequebatur  ex  declaratione  a  S.  C.  EE.  et  RR. 
«  12  Iunii  1858  emanata,  et  ex  alia  eiusdem  Congre- 
«  gationis  declaratione  20  Ian.  1860  ad  postulata  Archiep. 
«  Mexicani  data.  Et  ita  docent  praestantiores  C.  Apo- 
«  stolicae  Sedis  commentatores  ». 

Hodie  rem  solemniter  confirmatam  invenimus  in  Co- 
dice,  cum  in  citato  can.  964  dicatur :  «  subditus  vi  pro- 
«  fessionis  saltem  simplicis  ». 

c)  Abbates  autem  nullius,  praeterito  iure,  non  so- 
lum  nequibant  ordinare  suos  subditos  saecu/ares,  sed 
neque  poterant  eisdem  litteras  dimissorias  concedere 
ut  ab  alieno  Episcopo  ordinarentur,  cum  huiusmodi  po- 

testas  ad  Episcopum  viciniorem  pertinebat.  Cfr.  Conc. 
Trid.  Sess.  XXII,  c.  10,  De  Ref.  et  S.  Congr.  Conc. 
die  7  Aug.  1649;  26  Ian.  1709;  21  Ian.  1719;  12  Sept. 
1874,  etc...  Unde  licet  ipsi  fuerint  charactere  episco- 
pali  insigniti,  nequibant  ordines  quoslibet  suis  subditis 
saecularibus  conferre  vel  etiam  litteras  dimissorias  con- 
cedere,  sed  totum  negotium  ad  Episcopum  viciniorem 
pertinebat. 

In  Codice  hodie  talis  legislatio  omnino  mutata  est. 
Siquidem  in  can.  957  dicitur:  §  1.  «  Abbas  vel  Prae- 
« latus  nullius,  si  charactere  episcopali  polleant,  Epi- 
«  scopo  dioecesano  aequiparantur  quod  pertinet  ad  or- 
«  dinationem  ». 

§  2.  «  Si  episcopali  charactere  careant,  possunt  ni- 
«  hilominus  in  proprio  territorio  et  durante  tantum  mu- 
«  nere,  conferre  primam  tonsuram  et  ordines  minores 
«  tum  propriis  subditis  saecularibus  ad  normam  can.  956, 
«  tum  aliis  qui  litteras  dimissorias  iure  requisitas  exhi- 
«  bent;  ordinatio  extra  hos  fines  ab  eisdem  peracta  ir- 
«  rita  est  ». 

II. 
De  Regularibus  ordinandis. 

a)  Pro  ordinatione  Regularium  datur  norma  gene- 
ralis  can.  964.  n.  2 :  «  Religiosi  exempti  a  nullo  Epi- 
«  scopo  ordinari  licite  possunt  sine  litteris  dimissoriis 
«  proprii  Superioris  maioris  ». 

Eadem  dispositio  praeterita  legislatione  vigebat,  uti 

ex  Conc.  Trid.  Sess.  XXII,  c.  8,  De  Ref.  expresse  san- 
citum  fuerat. 

U)  Pro  ordinibus  minoribus  primaque  tonsura  suf- 
ficit  professio  votorum  simplicium.  Dicitur  enim  can.  964. 
n.  3 :  «  Superiores  professis  votorum  simplicium,  de  qui- 
«  bus  in  can.  574  (qui  agit  de  votis  simplicibus  trien- 
«  nalibus  emittendis  ante  solemnem  professionem),  lit- 
«  teras  dimissorias  concedere  possunt  duntaxat  ad  pri- 
«  mam  tonsuram  et  ordines  minores  ». 

In  praeterita  legislatione  quaestio  erat  utrum  Supe- 
riores  poterant  concedere  novitiis  suae  religionis  has 
litteras  dimissorias.  Cl.  Vermeersch,  Tom.  I,  n.  193 
scribebat  quod :  «  novitii  Ordinis  Regularis,  ut  verisi- 
«  mile  est,  ordinari  possunt  ab  Episcopo  loci  ubi  pro- 
«  bantur  ».  Verum,  contrarium  etiam  antiquo  iure  fuisse 
tenendum  probabilius  est.  Ex  declaratione  enim  S.  C.  C. 
14  Maii  1689,  quam  supra  exposuimus,  ordinatio  facta 
ab  Abbate  regulari  in  personam  cuiusdam  suae  reli- 
gionis  oblati  dicebatur  valida  quidem  sed  illicita:  cum 
non  professus  fuerit.  Ergo  a  pari  ceteri  Superiores  ne- 
quibant  licite  litteras  dimissorias  novitio  dare. 

c)  Can.  965.  «  Episcopus  ad  quem  Superior  reli- 
«  giosus  litteras  dimissorias  mittere  debet,  est  Episco- 
«  pus  dioecesis,  in  qua  sita  est  domus  religiosa,  ad  cuius 
«  familiam  pertinet  ordinandus». 

Idem  iuris  erat  in  praeterita  legislatione.  Ex  Conc. 
Trid.  Sess.  XXIV,  c.  11,  De  Ref.  quisquis  ordinandus 
erat  a  proprio  Episcopo,  non  obstante  quolibet  privi- 
legio.  Nihilominus,  ait  cl.  Piat,  Tom.  II,  P.  V,  c.  II, 
Q.  350 :  «  aliqui  auctores  docuerunt  Regulares  posse  a 

«  quovis  Episcopo  ordinari,  quia  S.  Pius  V  declaravit 
«  hoc  caput  Tridentinum  in  Regularibus  locum  non  ha- 
«  bere  ».  Verum,  anno  1573  Greg.  XIII  approbavit  de- 
cretum  S.  C.  C.  statuens  Regulares  posse  tantum  licite 
ordinari  ab  Episcopo  dioecesis  ubi  situm  erat  mona- 
sterium,  idemque  Sixtus  V  confirmavit:  Tandem  Cle- 
mens  VIII  die  15  Martii  1596  hanc  declarationem  so- 
lemniter  promulgavit.  Cfr.   Piat,  1.  c. 

d)  Can.  966.  §  1.  «  Tunc  tantum  Superior  religiosus 
«  ad  alium  Episcopum  litteras  dimissorias  mittere  po- 
«  test,  cum  Episcopus  dioecesanus  licentiam  dederit,  aut 
«  sit  diversi  ritus,  aut  sit  absens,  aut  non  sit  ordina- 
«  tionem  habiturus  proximo  legitimo  tempore  ad  nor- 
«  mam  can.  1006.  §  2,  vel  denique  cum  dioecesis  vacet 
«  nec  eam  regat  qui  charactere  episcopali  polleat  ». 

§  2.  «  Necesse  est  ut  singulis  in  casibus  id  constet 
«  ex  authentico  Curiae  episcopalis  testimonio  ». 

In  praeterita  legislatione  idem  iuris  erat,  sed  non 
ita  accurate  casus  omnes  qui  in  praesenti  iure  recen- 
sentur  uti  rationes  ob  quas  Regulares  possunt  suos  ad 
quoscumque  Episcopos  mittere  pro  Ordinibus  suscipien- 
dis,  recensebantur. 

Canonistae  quaerebant  utrum  si  Episcopus  ordina- 
tiones  habuisset  in  angulo  remoto  suae  dioeceseos,  Re- 
gulares  liberarentur  ab  obligatione  mittendi  suos  ordi- 
nandos  ad  ipsum.  Sed  S.  C.  C.  11  Febr.  1703,  declaravit 
ctiam  hoc  in  casu  Regulares  teneri,  licet  cum  suo  in- 
commodo,  stare  mandatis  Episcopi.  Quod  tenendum  esse 
etiam  in  praesenti  nostra  legislatione,  censemus. 

Item  fiebat  disputatio  utrum,  si  Episcopus  recusas- 

set  iniuste  ordinare  Regularem  aut  licentiam  concedere, 
possent  Superiores  suos  ad  alienum  Episcopum  mittere. 
Et  S.  C.  C.  die  29  Aprilis  1604  declaravit  non  posse, 
sed  recurrendum  in  casu  per  appellationem  ad  legiti- 
mum  Superiorem.  Quod  hodie  item  tenendum  est. 

De  casu  Sedis  vacantis  Codex  noster  statuit  quod 
si  eamdem  regens,  charactere  episcopali  polleat,  Regu- 
lares  ab  ipso  ordinandi  sunt,  non  secus  ac  si  Sedes 
foret  plena.  Frustra  hanc  dispositionem  in  praeterita 
legislatione  sancitam  quis  quaereret.  Decreto  enim  Cle- 
mentis  VIII  die  15  Martii  1596,  statuenti  Regulares 
potuisse  suos  ordinandos  ad  alienum  Episcopum  mit- 
tere,  ubi  Episcopus  dioecesanus  abesset  aut  ordinatio- 
nes  non  foret  habiturus,  S.  C.  C.  die  20  Iulii  1675  in- 
teriecerat  tantum  verba:  «  aut  Sedes  vacaret  ».  Nil  am- 
plius  hac  in  re  provisum  fuerat. 

Can.  967.  «  Caveant  Superiores  religiosi  ne  in  frau- 
«  demEpiscopidioecesani  subditum  ordinandum  ad  aliam 
«  religiosam  domum  mittant,  aut  concessionem  littera- 
«  rum  dimissoriarum  de  industria  in  id  tempus  diffe- 
«  rant,  quo  Episcopus  vel  abfuturus,  vel  nullas  habi- 
«  turus  sit  ordinationes  ». 

Res  quae  hodie  per  praesentem  canonem  resoluta 
omnino  est,  non  ita  clare  constabat  praeterito  iure.  Cl. 
Piat,  Tom.  II,  P.  V,  c.  II,  Q.  537  ita  quaesitum  ac- 
curate  exponebat:  «  An  possit  Superior  subditum  ex 
«  industria  in  alio  conventu  et  dioecesi  collocare,  ut  ibi 
«  ordinetur,  et  postea  illum  ordinatum  in  priori  con- 
«  ventu  recollocare?  R.  Nonnulli  affirmant:  quia  nulla 
«  hic  fraus  intervenit,  nullius  ius  violatur,  et  Decretum 

«  Clementinum,  quod  stricte  interpretandum  est,  id  non 
«  prohibet  ». 

«  Communis  tamen  sententia  negat:  quia  eiusmodi 
«  actio  esset  delusoria  legis,  quod  a  iure  prohibetur  ». 

«  S.  C.  Concilii,  cui  propositum  est  dubium,  8  Aug. 
«  1692,  respondit:  Providebitur  in  casibus  particularibus 
«  proponendis . 

«  Sententiam  autem  communem  confirmant  sequentia 
«  Bullae  Benedicti  XIV  verba:  Episcoporum  autem  ces- 
«  sabunt  querelae,  quod  Superiores  Regulares,  ad  elu- 
«  dendam  Decreti  Clementis  observantiam,  advenientibus 
«  ordinationum  temporibus,  subditos  suos  domicilio  mo- 
«  veant ;  eosque  statim  post  susceptos  ordines  falsis  de 
«  causis  ad  pristinum  monasterium  reverti  iubeant ;  si- 
«  quidem  Regulares  huiusmodi  agendi  rationem  (quam 
«  et  alias  in  foro  externo  graviter  vindicatam  fuisse,  et 
«  in  posterum  districte  coercendam  fore  novejint),  tum 
«  a  probi  viri  honestate  et  fide  alienam,  tum  etiam  de- 
«  bitae  erga  sacros  ecclesiarum  Antistites  observantiae 
«  contrariam  esse,   ipsi  per  se  facile  cognoscent  ». 

e)  De  his  quae  litterae  dimissoriae  datae  a  Supe- 
riore  religioso  continere  debent. 

Can.  995.  §  1.  <  Etiam  Superior  religiosus  suis  lit- 
«  teris  dimissoriis  non  solum  testari  debet  promoven- 
«  dum  professionem  religiosam  emisisse  et  esse  de  fa- 
«  milia  domus  religiosae  sibi  subditae,  sed  etiam  de 
«  studiis  peractis  deque  aliis  iure  requisitis  ». 

§  2.  «  Episcopus,  acceptis  iis  litteris  dimissoriis,  aliis 
«  testimonialibus  litteris  non  indiget  ». 

Antiquo  iure  litterae  dimissoriae  non  ita  completae 

requirebantur,  sed,  ait  cl.  Vermeersch,  Tom.  I,  n.  480 : 
«  Regulares  ordinandi  litteras  dimissorias  proprii  Su- 
«  perioris  regularis  afferre  debent,  quibus  is  testatur 
«  nihil  ordinationi  obesse  ».  Verum,  iam  S.  C.  EE.  et 
RR.  in  decreto  Auctis  admodum,  4  Nov.  1892,  articulo 
sexto,  decreverat,  religiosos  ordinandos  exhibere  Ordi- 
nariis  locorum  debuisse,  praeter  alia  a  iure  statuta,  lit- 
teras    etiam    testimoniales    de   studiis  legitime  peractis. 

Ut  clarius  appareat  quid,  hodierno  iure,  Superiores 
regulares  in  suis  litteris  dimissoriis  exprimere  tenentur, 
singula  requisita  enumeramus:  a)  Candidatum  esse  pro- 
fessum,  vel  simplici  vel  solemni  professione,  prout  agi- 
tur  de  conferendis  Ordinibus  minoribus  aut  maioribus. 
(3)  Testari  tenetur  integritatem  moralem  candidati.  y)  Ip- 
sum  esse  de  familia  collocatum  in  monasterio  quod  infra 
limites  dioeceseos  ordinantis  invenitur.  6)  Competentia 
studia  peracta.  e)  Candidatum  rite  vacasse  spiritualibus 
exercitiis,  secundum  praescripta  can.   1001.  §  4. 

f)  De  examine  subeundo. 

Can.  996.  §  1.  «  Quilibet  promovendus  sive  saecu- 
«  laris  sive  religiosus  debet  praevium  ac  diligens  exa- 
<i  men  subire  circa  ipsum  ordinem  suscipiendum  ». 

§  2.  «  Promovendi  vero  ad  sacros  ordines  in  aliis 
«  quoque  de  sacra  theologia  tractationibus  periculum 
«  faciant  ». 

§  3.  «  Episcoporum  est  statuere  qua  methodo,  co- 
«  ram  quibus  examinatoribus  et  quibus  in  tractationibus 
«  sacrae  theologiae  promovendi  periculum  facere  de- 
«  beant  ». 

Pro  conferendis  igitur   prima    tonsura   et  ordinibus 

minoribus  Episcopus  nequit  requirere  ab  ordinandis 
aliud  examen  praeter  illud  quod  circa  ipsum  ordinem 
suscipiendum  versatur.  Ipsius  e  contra  est  statuere  et 
materiam  theologicam  et  formam  quibus  ordinandi  in 
sacris  sese  subiicere  debent.  Cum  tamen  materia  circa 
quam  examen  versari  debeat,  expresse  in  canone  restrin- 
gatur  ad  tractatus  sacrae  theologiae,  Episcopus  ultra 
potestatem  sibi  a  lege  concessam  ageret  requirendo  for- 
male  examen  totius  theologiae  cum  materiis  subsidia- 
riis,  puta  Historiam  ecclesiasticam,  Ius  canonicum  etc... 

g)  De  tempore  ordinationis  relate  ad  studia  pera- 
genda. 

Can.  976.  §  1.  «  Nemo  sive  saecularis  sive  religiosus 
«  ad  primam  tonsuram  promoveatur  ante  inceptum  cur- 
«  sum  theologicum  ». 

§  2.  «  Firmo  praescripto  can.  975  (de  aetate),  sub- 
«  diaconatus  ne  conferatur,  nisi  exeunte  tertio  cursus 
«  theologici  anno ;  diaconatus,  nisi  incepto  quarto  anno ; 
«  presbyteratus,  nisi  post  medietatem  eiusdem  quarti 
«  anni...  ». 

§  3.  «  Cursus  theologicus  peractus  esse  debet  non 
«  privatim,  sed  in  scholis  ad  id  institutis  secundum  ra- 
«  tionem  can.   1365  determinatam  ». 

Superior  regularis  quoties  suos  subditos  Episcopo 
praesentat  pro  ordinationibus  tenetur  eumdem  de  adim- 
pletione  harum  omnium  praescriptionum  certiorem  red- 
dere;  Episcopus  vero  id  exigere   potest  imo  et  debet. 

h)  Coram  quo  examen  pro  ordinationibus  fieri  de- 
beat. 

Can.  997.  §  1.  «  Hoc  examen  sive  pro  clericis  saecu- 

«  laribus  sive  pro  religiosis  recipit  loci  Ordinarius  qui 
«  iure  proprio  ordinat,  aut  dat  dimissorias  litteras ;  qui 
«  tameti  potest  quoque,  ex  iusta  causa,  illud  Episcopo 
«  ordinaturo  committere,  qui  id  oneris  suscipere  velit ». 

§  2.  «  Episcopus  alienum  subditum  sive  saecularem 
«  sive  religiosum  ordinans  cum  legitimis  litteris  dimis- 
«  soriis,  quibus  asseritur  candidatum  examinatum  fuisse 
«  ad  normam  §  1,  et  idoneum  repertum,  potest  huic 
«  attestationi  acquiescere,  sed  non  tenetur;  et  si  pro 
«  sua  conscientia  censeat  candidatum  non  esse  idoneum, 
«  eum  ne  promoveat  ». 

Regulares  ordinandi  pendent  igitur,  quoad  examen 
subeundum,  totaliter  ab  Ordinario  loci.  Et  casu  quo 
ipsemet  nequeat  eos  ordinare,  nihilominus  ipsi  tenentur 
periculum  coram  examinatoribus  ab  eodem  destinatis 
sustinere.  Neque  per  hoc  a  novo  examine  subeundo  sese 
exemptos  censeri  poterunt,  si  Episcopus  ordinans  ipsos 
novo  periculo  subiicere  velit.  Alia  ex  parte,  nil  prohibet 
Episcopum  ut  in  examinatores  ipsos  seligat  Superiores 
regulares. 

Praeterito  iure  legislatio  de  examine  Regularium  pro 
ordinibus  suscipiendis  varias  habuitvicissitudines.  a)  Ante 
Conc.  Trid.  Regulares  fere  universaliter  privilegium  obti- 
nuerant  quo  eximebantur  a  subeundo  examine  coram 
Episcopo.  (3)  Conc.  Trid.  Sess.  XXIII,  c.  12,  De  Ref. 
statuerat  quod:  «  Regulares  quoque  nec  in  minori  ae- 
«  tate,  nec  sine  diligenti  Episcopi  examine  ordinentur: 
«  privilegiis  quibuscumque,  quoad  hoc,  penitus  exclu- 
«  sis  ».  Idemque  confirmaverat  Clemens  VIII  die  15  Mar- 
tii  1596.  y)  Verum,  circa  quam  materiam  examen  ver- 

sari  debebat?  Equidem  circa  ea  omnia  quae  ad  ordinem 
suscipiendum  pertinebant.  Ast  poteratne  Episcopus  exi- 
gere  praeterea  examen  quoque  theologicum  uti  hodie? 
In  epistola  18  Martii  1684  ad  Internuntium  Belgii  di- 
recta,  S.  Congr.  Concilii  ipsi  commiserat,  ut  sese  op- 
poneret  praetentioni  Episcoporum  qui  nolebant  Regu- 
lares  ordinare,  nisi  ipsi  per  biennium  saltem  S.  Theo- 
logiae  vacassent,  eamque  praetentionem  pro  viribus 
eliminare  conaretur.  Unde  videtur  mentem  fuisse  S.  Sedis 
Regulares  non  potuisse  subiici  ab  Episcopo  examini  theo- 
logico  proprie  dicto.  Et:  «  ita  quidem  olim  vigebat  » 
ait  cl.  Piat,  Tom.  II,  P.  V,  c.  II,  Q.  364;  «  ast  im- 
«  mutatum  fuit  Decreto  S.  C.  EE.  et  RR.  4  Nov.  1892». 
5)  Et  re  quidem  vera,  hoc  Decr.  «  Auctis  admodum  » 
S.  C.  sequentia  statuerat :  «  Professi  tum  votorum  so- 
«  lemnium,  tum  simplicium  ab  Ordinariis  locorum  ad 
«  Sacros  Ordines  non  admittantur,  nisi  praeter  alia  a 
«  iure  statuta,  exhibeant,  quod  saltem  per  annum  sa- 
«  crae  theologiae  operam  dederint,  si  agatur  de  subdia- 
«  conatu,  ad  minus  per  biennium,  si  de  diaconatu,  et 
«  quoad  presbyteratum,  saltem  per  triennium,  praemisso 
«  tamen  regulari  aliorum  studiorum  curriculo  ». 

i)  De  aliis  formalitatibus  adimplendis  a  Regularibus 
ordinandis. 

a)  Can.  992  exigit  ut:  «  Religiosi  ad  ordines  pro- 
«  movendi  per  se  ipsi  vel  per  alios  Episcopo  aliive  qui 
«  Episcopi  hac  in  re  vices  gerat,  suum  propositum  ante 
«  ordinationem  opportuno  tempore  aperiant  ». 

P)  Can.  993.   «  Promovendi  saeculares  aut  religiosi 

«  qui,  quod  pertinet  ad  ordinationem,  saecularium  iure 
«  reguntur,  afferant : 

«1°  Testimonium  ultimae  ordinationis  aut,  si  de 
«  prima  tonsura  agatur,  recepti  baptismatis  et  confir- 
«  mationis; 

«  2°  Testimonium  de  peractis  studiis,  pro  singulis 
«  ordinibus,  ad  normam  can.  976,  requisitis; 

«  3°  Testimonium  rectoris  Seminarii  aut  sacerdotis 
«  cui  candidatus  extra  Seminarium  commendatus  fuerit, 
«  de  bonis  eiusdem  candidati  moribus ; 

«  4°  Testimoniales  litteras  Ordinarii  loci  in  quo  pro- 
«  movendus  tantum  temporis  moratus  est  ut  canonicum 
«  impedimentum  contrahere  ibi  potuerit; 

«  5°  Testimoniales  Superioris  maioris  religiosi,  si 
«  cui  religioni  promovendus  adscriptus   sit  ». 

Quae  omnia  Superiores  regulares  testari  queunt  in 
ipsis  litteris  dimissoriis,  siquidem  in  §  2,  can.  995  di- 
citur :  «  Episcopus,  acceptis  iis  litteris  dimissoriis,  aliis 
«  testimonialibus  litteris  non  indiget  ». 

j)  De  notificanda  ordinatione.  Ultima  praescriptio 
quam  noviter  Codex  in  ordinatione  Regularium  invexit, 
est  obligatio  eisdem  facta  notificandi  ordinationes  sacras 
peractas  suorum  alumnorum  parocho  baptismi  eorum- 
dem.  Continetur  canone  1011  sequentis  tenoris:  «  Prae- 
«  terea  loci  Ordinarius,  si  agatur  de  ordinatis  e  clero 
«  saeculari,  aut  Superior  maior,  si  de  religiosis  ordi- 
«  natis  cum  suis  litteris  dimissoriis,  notitiam  celebratae 
«  ordinationis  uniuscuiusque  subdiaconi  transmittat  ad 
«  parochum  baptismi,  qui  id  adnotet  in  suo  baptizato- 
«  rum  libro  ad  normam  can.  470.  §  2  ». 


—  110  - 


27.  —  De  locis  sacris. 

A.  Can.  1155.  §  1.  «  Consecratio  alicuius  loci  quam- 
«  quam  ad  regulares  pertinentis,  spectat  ad  Ordina- 
«  rium  territorii  in  quo  locus  ipse  reperitur,  dum- 
«  modo  Ordinarius  charactere  episcopali  sit  insignitus, 
«  non  tamen  ad  Vicarium  Generalem  sine  speciali  man- 
«  dato,  firmo  iure  S.  R.  E.  Cardinalium  consecrandi 
«  ecclesiam  et  altaria  sui  tituli  ». 

§  2.  «  Ordinarius  territorii,  licet  charactere  episco- 
«  pali  careat,  potest  cuilibet  eiusdem  ritus  Episcopo  li- 
«  centiam  dare  consecrationes  peragendi  in  suo  terri- 
«  torio  ». 

Can.  1156.  «  Ius  benedicendi  locum  sacrum,  si  hic 
«  pertineat  ad  clerum  saecularem  vel  religionem  non 
«  exemptam,  vel  ad  laicalem,  spectat  ad  Ordinarinm 
«  territorii  in  quo  locus  reperitur;  si  ad  religionem  cle- 
«  ricalem  exemptam,  ad  Superiorem  maiorem ;  uterque 
«  vero  potest  alium  sacerdotem  ad  hoc    delegare  ». 

Can.  1157.  «  Non  obstante  quolibet  privilegio,  nemo 
«  potest  locum  sacrum  consecrare  vel  benedicere  sine 
«  Ordinarii  consensu  ». 

Can.  i  158.  «  De  peracta  consecratione  vel  benedi- 
«  ctione  redigatur  documentum,  cuius  alterum  exem- 
«  plar  in  Curia  episcopoli,  alterum  in  ecclesiae  archivo 
«  servetur  ». 

Loca  sacra  sunt  vel  ecclesiae,  vel  Oratoria,  vel 
coemeteria. 

Regulares  ergo,  uti  patet  ex  supradictis  canonibus, 

quoad  sua  loca  sacra  vario  modo  pendent  ab  Ordinario 
loci  in  cuius  territorio  eadem  inveniuntur.  a)  Si  agatur 
de  consecratione,  eadem  reservatur  loci  Ordinario.  Nul- 
lus  igitur  Superior  regularis,  licet  episcopali  charactere 
insignitus,  eadem  potest  consecrare  absque  expressa  de- 
legatione  Ordinarii  loci.  b)  Ipsius  Ordinarii  loci  est 
concedere  licentiam  ut  locus  sacer  ad  Regulares  perti- 
nens  ab  alio  Episcopo  eiusdem  ritus  consecretur.  c)  Ius 
e  contra  benedicendi  loca  sacra  Regularium  competit 
Superioribus  maioribus  eorumdem.  Ipsis  quoque  fit  po- 
testas  delegandi  ad  hoc  opus  quem  maluerint.  d)  Cum 
in  can.  1158  universaliter  praescribatur  quod  de  pe- 
racta  consecratione  vel  benedictione  oporteat  ut  docu- 
mentum  redigatur  cuius  alterum  exemplar  in  Curia  epi- 
scopali,  alterum  in  ecclesiae  archivo  servetur,  si  quando 
Regulares  per  seipsos  propriam  ecclesiam  benedicant. 
tenentur  de  ipsa  benedictione  peracta  documentum  ad 
Curiam  Ordinarii  loci  transmittere. 

Quoad  consecrationem,  praeterito  iure,  idem  statutum 
fuerat  Const.  Nunc  autem,  1,  De  Religiosis  domibus, 
ut  Episcopo  stibiectae ;  Const.  Tua,  2,  De  Consecratione 
ecclesiae  vel  altaris;  Const.  Ex  tuis  precibus  Bene- 
dicti  XIV. 

Fratres  Minores  necnon  Praedicatores  ac  Patres  So- 
cietatis  Iesu  gaudebant  privilegio  quo  poterant  sua 
loca  sacra  consecrari  a  quocumque  Episcopo,  si  pe- 
tita  prius  consecratione  ab  Episcopo  loci,  iste  eam- 
dem  ultra  sex  menses  distulisset,  ast  controversum  erat 
utrum  huiusmodi  privilegium  a  Conc.  Trid.  revocatum 
fuerat  necne.  In  casu  negativo  privilegium  adhuc  hodie 

sustineretur,  cum  agatur  de  privilegio  directe  concesso. 
Liquet  quod  ipsemet  Episcopus  loci,  ut  consecrationem 
ecclesiae  regularis  peragere  queat,  indiget  licentia  Su- 
perioris,  ecclesia  enim  non  necessario  consecranda  est, 
sed  sufficit  ut  tantum  fuerit  a  Superiore  maiore  be- 
nedicta. 

De  benedictione  vero  eorumdem  locorum  ex  Const. 
Religionis  Leonis  X,  Fratres  Mendicantes  et  qui  iisdem 
privilegiis  mendicantium  fruebantur,  poterant  etiam  per 
Superiores  locales  sua  loca  sacra  solemniter  benedicere. 
Verum,  cum  hodie  ius  benedicendi  talia  loca  concedatur 
equidem  solis  Superioribus  maioribus,  sed  cum  iure 
delegandi,   in  praxi  nulla   est  differentia. 

B.  Can.  1163.  «  Benedicere  et  imponere  primarium 
«  ecclesiae  lapidem,  ad  eos  spectat,  de  quibus  in  ca- 
«  none   1156  ».  Quare  Superiores  maiores  id    possunt. 

C.  De  reconciliatione  ecclesiae  pollutae.  Can.  1176. 
§  1.  «  Ecclesiam  benedictam  reconciliare  potest  rector 
«  eiusdem  vel  quilibet  sacerdos  de  consensu  saltem 
«  praesumpto  rectoris  »,  Praeterito  iure  idem  Regula- 
ribus  concessum  erat  a  Const.  Religionis  Leonis  X. 

§  2.  «  Ecclesiae  consecratae  valida  reconciliatio  ad 
«  eos  spectat  de  quibus  in  can.  1156  ».  Regulares  ergo 
huiusmodi  reconciliationem  suae  ecclesiae  sive  ipsa  be- 
nedicta,  sive  consecrata  fuerit,  per  se  ipsos  peragere 
queunt.  Praeterita  legislatione  idem  iuris  erat,  nam  ex 
Const.  Religioiiis  Leonis  X,  eisdem  Regularibus  con- 
cedebatur  proprias  ecclesias  non  tantum  benedictas,  sed 
et  consecratas,  reconciliare. 

§  3.   «  In  casu  tamen  gravis  et  urgentis  necessitatis, 

«  si  Ordinarius  adiri  nequeat,  rectori  ecclesiae  conse- 
«  cratae  eamdem  reconciliare  fas  est,  certiore  facto  Or- 
«  dinario  ». 


28.  —  De  campanarum  et  altarium 
consecratione  et  benedictione. 

Quoad  campanarum  et  altarium  consecrationem  et 
benedictionem  Regulares  iisdem  subiiciuntur  regulis  ac 
pro  eorum  locis  sacris  modo  dictum  est  in  superiori 
numero. 

De  campanis  enim  in  can.  1169.  §  5  sic  dicitur: 
«  Quod  ad  campanarum  consecrationem  vel  benedictio- 
«  nem  attinet,  servetur  praescriptum  can.  1155,  1156  ». 

De  altaribus  vero  can.  1199.  §  2:  «  servetur  prae- 
«  scriptum  can.   1155  ». 


29.  —  De  cultu  indebito. 

Can.  1261.  §  1.  «  Locorum  Ordinarii  advigilent  ut 
«  sacrorum  canonum  praescripta  de  divino  cultu  se- 
«  dulo  observentur,  et  praesertim  ne  in  cultum  divi- 
«  num  sive  publicum  sive  privatum  aut  in  quotidia- 
«  nam  fidelium  vitam  superstitiosa  ulla  praxis  inducatur, 
«  aut  quidquam  admittatur  a  fide  alienum  vel  ab  ec- 
«  clesiastica  traditione  absonum  vel  turpis  quaestus  spe- 
«  ciem  praeseferens  ». 

§  2.  «  Si  loci  Ordinarius    leges   pro  suo  territorio 

8 


—  114  — 

«  hac  in  re  tulerit,  etiam  religiosi  omnes,  exempti 
«  quoque,  obligatione  tenentur  easdem  servandi ;  et  Or- 
«  dinarius  potest  eorumdem  ecclesias  vel  publica  ora- 
«  toria  in  hunc  finem  visitare  ». 

Regulares  ergo  tenentur  observare  ea  omnia  quae 
Ordinarius  loci  hac  in  re  lege  propria  statuerit,  ipse- 
que  potest  ecclesias  vel  oratoria  publica  Regularium 
visitare  ut  certior  fiat  de  observantia  suarum  prae- 
scriptionum. 

Iure  Tridentino  eadem  erat  Ordinarii  loci  potestas, 
siquidem  in  Sess.  XXV,  De  invocatione  etc...  dicitur: 
«  Tanta  circa  haec  (scilicet  quae  cultum  respiciunt)  di- 
«  ligentia,  et  cura  ab  Episcopo  adhibeatur,  ut  nihil 
«  inordinatum,  aut  praepostere,  et  tumultuarie  accom- 
«  modatum:  nihilque  inhonestum  appareat:  cum  domum 
«  Dei  deceat  Sanctitudo.  Haec  ut  fidelius  observentur, 
«  statuit  Sancta  Synodus  nemini  ullo  in  loco,  vel  Ec- 
«  clesia,  etiam  quomodolibet  exempta,  ullam  insolitam 
«  ponere,  vel  ponendam  curare  Imaginem,  nisi  ab  Epi- 
«  scopo  approbata  fuerit,  nulla  etiam  admittenda  esse 
«  nova  miracula,nec  novas  reliquias  recipiendas,  ni- 
«  si  etc...». 


30.  —  De  custodia  et  cultu  SS.  Eucharistiae. 

I.  De  custodia.  Can.  1265.  §  1,  n.  1°,  decernitur 
quod  SS.  Eucharistia :  «  Custodiri  debet...  in  ecclesia 
«  adnexa  domui  religiosorum  exemptorum  sive  virorum 
«  sive  mulierum  » ;  n.  2°,  quod :   «  custodiri  potest,  de 

«  licentia  Ordinarii  loci...,  in  oratorio  principali  sive  pu- 
«  blico  sive  semi-publico,  tum  domus  piae  aut  religiosae, 
«  tum  collegii  ecclesiastici  quod  a  saecularibus  vel  a 
«  religiosis  regatur  ». 

§  2.  «  Ut  in  aliis  ecclesiis  seu  oratoriis  custodiri 
«  possit,  necessarium  est  indultum  apostolicum ;  loci 
«  Ordinarius  hanc  licentiam  concedere  potest  tantum- 
«  modo  ecclesiae  aut  oratorio  publico  ex  iusta  causa  et 
«  per  modum  actus  ». 

Can.  1267.  «  Revocato  quolibet  contrario  privilegio, 
«  in  ipsa  religiosa  vel  pia  domo  sanctissima  Eucharistia 
«  custodiri  nequit,  nisi  in  ecclesia  vel  in  principali  ora- 
«  torio ;  nec  apud  moniales  intra  chorum  vel  septa 
«  monasterii  ». 

Liquet  ergo  ex  isto  canone  Regulares  non  posse 
asservare  SS.  Sacramentum,  nisi  in  sola  ecclesia  adnexa 
monasterio,  aut,  si  ipsa  careant,  in  principali  oratorio 
quod  locum  ecclesiae  teneat.  Imo  ex  can.  1265.  §  1, 
n.  1°,  Regulares  non  tantum  possunt,  sed  debent  SS.  Eu- 
charistiam  hac  ratione  asservare, 

Pontificia  Commissio  ad  Codicis  canones  authentice 
interpretandos,  diebus  2-3  Iunii  1918  sequentem  edidit 
canonis  1267  interpretationem :  «  Sensus  canonis  1267 
«  hic  est.  Si  religiosa  vel  pia  domus  adnexam  habeat 
«  publicam  ecclesiam  eaque  utatur  ad  ordinaria  et  quo- 
«  tidiana  pietatis  exercitia  explenda,  SS.  Sacramentum 
«  in  ea  tantum  asservari  potest;  secus  in  oratorio  prin- 
«  cipali  eiusdem  religiosae  vel  piae  domus  (sine  praeiu- 
«  dicio  iuris  ecclesiae,  si  quod  habet);  in  eoque  tantum, 
«  nisi  in   eodem    materiali    aedificio    sint   distinctae   ac 

«  separatae  familiae,  ita  ut  formaliter  sint  distinctae 
«  religiosae  vel  piae  domus  ».  Si  ergo  Regulares  utan- 
tur  oratorio  ad  explenda  quotidiana  pietatis  exercitia, 
in  eodem  possunt  asservare  SS.  Sacramentum  sicut  et 
in  propria  ecclesia. 

Cum  vero  in  can.  1267  dicatur  explicite :  «  Revo- 
«  cato  quolibet  contrario  privilegio  »,  Regulares  non 
amplius  uti  queunt  privilegiis  speciali  modo  ipsis  ali- 
quando  concessis  hac  in  materia,  quibus  poterant  SS. 
Eucharistiam  in  domesticis  oratoriis  asservare,  vel  ex 
immemorabili  consuetudine  alicubi  existente  eamdem  in 
huiusmodi  oratoriis  custodiebant. 

Conc.  Trid.  Sess.  XXV,  c.  10,  De  Regularibus,  ve- 
tabat  quominus  Regulares  intra  chorum  vel  septa  mo- 
nasterii  SS.  Eucharistiam  conservarent.  Verum,  cum  ex 
can.  1267,  huiusmodi  prohibitio  restringatur  solummodo 
ad  sanctimoniales,  Regulares  non  amplius  eidem  subii- 
ciuntur,  Quare  si  ecclesiam  non  habeant  *et  principale 
eorum  oratorium  situm  sit  infra  septa  monasterii,  ibi- 
dem  SS.  Sacramentum  asservandum  est. 

Ordinarius  loci  Regularibus  concedere  potest  ex 
can.  1265.  §  1,  ut  asservent  SS.  Eucharistiam  in  ora- 
torio  principali  publico  vel  semi-publico  collegiorum 
quae    ab  eisdem  reguntur. 

Si  denique  Regulares,  praeter  suam  monasticam 
ecclesiam,  habeant  et  oratorium  publicum,  Ordinarius 
loci  potest  tantummodo  «  ex  iusta  causa  et  per  modum 
«  actus  »  iisdem  concedere  ut  SS.  Eucharistiam  in  eo- 
dem  custodiant.  Ut  id  possint  facere  habitualiter  indi- 
gent  indulto  Apostolico.  Can.   1265.  §  2. 

II.  De  expositione  SS.  Sacramenti.  Can.  1274.  §  1, 
«  In  ecclesiis  aut  oratoriis  quibus  datum  est  asservare 
«  sanctissimam  Eucharistiam,  fieri  potest  expositio  pri- 
«  vata  seu  cum  Pyxide  ex  qualibet  iusta  causa  sine 
«  Ordinarii  licentia ;  expositio  vero  publica  seu  cum 
«  ostensorio  die  festo  Corporis  Christi  et  intra  octavam 
«  fieri  potest  in  omnibus  ecclesiis  inter  Missarum  sol- 
«  lemnia  et  ad  Vesperas ;  aliis  vero  temporibus  nonnisi 
«  ex  iusta  causa  praesertim  publica  et  de  Ordinarii 
«  loci  licentia,  licet  ecclesia  ad  religionem  exemptam 
«  pertineat  ». 

Can.  1275.  «  Supplicatio  Quadraginta  Horarum  in 
«  omnibus  ecclesiis  paroecialibus  aliisque,  in  quibus 
«  sanctissimum  Sacramentum  habitualiter  asservatur, 
«  statutis  de  consensu  Ordinarii  loci  diebus,  maiore  qua 
«  fieri  potest  sollemnitate  quotannis  habeatur ;  et  sicubi 
«  ob  peculiaria  rerum  adiuncta  nequeat  sine  gravi  in- 
«  commodo  et  cum  reverentia  tanto  sacramento  debita 
«  fieri,  curet  loci  Ordinarius  ut  saltem  per  aliquot  con- 
»  tinuas  horas,  statis  diebus,  sanctissimum  Sacramentum 
«  sollemniori  ritu  exponatur  ». 

Disposita  quoad  Regulares  pro  expositione  SS.  Eu- 
charistiae  uti  continentur  in  hisce  duobus  canonibus 
sunt  tam  clara  ut  non  indigeant  explanatione  ;  sed  ut  res 
paucis  amplectamur  sunto :  a)  Ex  qualibet  iusta  causa 
possunt  Regulares  in  Pyxide  exponere  SS.  Euchari- 
stiam  absque  ulla  Ordinarii  loci  licentia ;  b)  E  contra 
ista  licentia  indigent  ut  sollemniter  seu  cum  Ostensorio 
eamdem  peragant;  c)  In  die  vero  Corporis  Christi  et 
infra  Octavam    possunt   absque    Ordinarii   licentia  non 

solum  durante  Missa  sollemni,  sed  et  in  Vesperis  sol- 
lemniter  exponere ;  d)  Denique  Regulares  hodie  obli- 
gantur  peragere  quotannis  Adorationem  Quadraginta 
Horarum,  modo  publicam  habeant  ecclesiam,  et  quoad 
tempus  tenentur  sese  praemunire  consensu  Ordinarii 
loci. 

Praeteritum  ius  non  multum  ab  hodierno  discre- 
pabat  tum  quoad  asservationem  quam  quoad  exposi- 
lionem  SS.  Eucharistiae,  Cl.  Vermeersch  ita  utramque 
materiam  exponit,  T.  I,  n.  505:  A.  De  asservanda 
SS.  Eucharistia.  «  Ex  iure  Regularium  communi,  pos- 
«  sunt  tam  ipsi  quam  moniales  presse  tales  in  suis 
«  ecclesiis  perpetuo  asservare  SS.  Eucharistiam...  In  sa- 
«  cellis  vero  domesticis  non  possunt  sine  speciali  privi- 
«  legio  vel  immemorabili  consuetudine  ». 

«  Immo  vetat  C.  Trid.  c.  10,  s.  25  De  Regul.,  ne 
«  intra  chorum  vel  septa  monasterii  Eucharistia  con- 
«  servetur».  B.  De  Expositione  SS.  Sacramenti  idem  au- 
ctor  ita  1.  c.  n.  510:  «  Nequeunt  Regulares  publicam 
«  in  ecclesiis  suis  facere,  sine  Episcopi  licentia  »  expo- 
sitionem  Sanctissimi  Sacramenti. 

«  Nec  contra  ius  illud  Episcopi  praescribi  potest 
«  consuetudine,  nisi  forte  haec  fuerit  immemorabilis. 
«  S.  C.  C.  12  Iun.  1658  ad  Ep.  Urbaniae,  et  Decr. 
«  gen.  3  April.   1821  ». 

«  Videtur  tamen,  cum  nihil  de  modo  consensus  de- 
«  finiatur  posse  Episcopum,  «  explicite  et  implicite, 
«  expresse  vel  tacite  consensum  "  dare  ,,.  Ita  Melot 
«  n.  254,  afferens  Rotar.  t.  3,  1.   I,  c.  2,    p.  I,  n.    19. 

«  Immo  ipsa  S.  Congiv  EE.  et  RR.  annis  1740-1741 
«  hanc  suasit  formam  ». 

«  Fas  est  tamen  Regularibus,  sine  licentia  Episcopi 
«  exponere  Venerabile  Sacramentum  per  Octavam  Cor- 
«  poris  Christi,  inter  Missarum  sollemnia  et  Vesperas. 

2.  «  Privata  expositio  libere  permittitur  Regula- 
«  ribus. 

«  Verum  non  convenit  quaenam  ratio  publicae  expo- 
«  sitionis  sit  Regularibus  ab  Episcopo  permittenda  ». 
Hodie  vero  ex  clara  Codicis  definitione  omne  dubium 
sublatum  est. 

Notat  denique  idem  cl.  auctor:  «  His  autem  quae 
«  de  modo  exponendi  Venerabile  Sacramentum  et  de 
«  Laudibus  vespertinis  iusserit  Episcopus,  valet  astrin- 
«  gere  ecclesias  Regularium  ».  Quae  certe  etiam  ho- 
dierno  iure  sustinentur. 


31.  —  De  sacris  imaginibus. 

Can.  1279.  §  1.  «  Nemini  liceat  in  ecclesiis,  etiam 
«  exemptis,  aliisve  locis  sacris  ullam  insolitam  ponere 
«  vel  ponendam  curare  imaginem,  nisi  ab  Ordinario  loci 
«  sit  approbata  ». 

§  4.  «  Si  imagines,  publicae  venerationi  expositae, 
«  solemniter  benedicantur,  haec  benedictio  Ordinario 
«  reservatur,  qui  tamen  potest  eam  cuilibet  sacerdoti 
«  committere  ». 

Regulares  ergo  :  a)  non  indigent  Episcopi  seu  Or- 
dinarii  loci  licentia  pro  exponendis  in  suis  ecclesiis  ima- 

ginibus  quae  non  praeseferunt  aliquam  novitatem.  6)  Ima- 
gines  exponendas  ipsimet  Superiores  maiores  vel  per 
sacerdotes  ab  eisdem  delegatos  solemniter  benedicere  pos- 
sunt,  cum  sint  ex  can.  198  Ordinarii  suarum  ecclesia- 
rum.  c)  Indigent  e  contra  Regulares  Ordinarii  loci  ap- 
probatione  pro  exponendis  imaginibus  quae  novitatem 
sapiunt. 

Praeterita  legislatione  idem  iuris  erat,  siquidem  Conc. 
Trid.  Sess.  XXV  de  invocatione  etc...  decreverat:  «  Sta- 
«  tuit  Sancta  Synodus  nemini  ullo  in  loco,  vel  Ecclesia, 
«  etiam  quomodolibet  exempta,  ullam  insolitam  ponere 
«  vel  ponendam  curare  Imaginem  nisi  ab  Episcopo  ap- 
«  probata  fuerit  ». 


32.  —  De  sacris  processionibus. 

Can.  1291.  §  1.  «  Nisi  aliter  ferat  immemorabilis 
«  consuetudo,  vel  locorum  circumstantiae,  prudenti  Epi- 
«  scopi  iudicio,  aliud  exigant,  die  festo  Corporis  Chri- 
«  sti  unica  tantum  solemnisque  per  publicas  vias  pro- 
«  cessio  in  uno  eodemque  loco  fieri  debet  ab  ecclesia 
«  digniore,  eique  clerici  omnes  religiosaeque  virorum 
«  familiae,  etiam  exemptae,  et  laicorum  interesse  debent, 
«  regularibus  exceptis  qui  in  strictiore  clausura  perpe- 
«  tuo  vivant,  aut  a  civitate  ultra  tria  millia  passuum 
«  distent  ». 

§  2.  «  Ceterae  paroeciae  et  ecclesiae  etiam  regula- 
«  res  possunt,  intra  octavam,  proprias  processiones  ex- 
«  tra   ecclesiae   ambitum   agere ;    sed   ubi   plures   sunt 

«  ecclesiae,  Ordinarii  loci  est  dies,  horas  ac  vias  prae- 
«  stituere  quibus  suam  quaeque  processionem  agant  ». 

Can.  1292.  «  Ordinarius  loci,  audito  Capitulo  ca- 
«  thedrali,  potest  ex  publica  causa  extraordinarias 
«  processiones  indicere  ;  quibus,  sicut  et  ordinariis  ac 
«  consuetis,  ii  omnes  interesse  debent  de  quibus  in 
«  can.   1291.  §  1  ». 

Can.  1293.  «  Religiosi  etiam  exempti  nequeunt  extra 
«  suas  ecclesias  et  claustra  processiones  ducere  sine  Or- 
«  dinarii  loci  licentia,  salvo  praescripto  can.  1291.  §  2  ». 

a)  Regulares  ergo  tenentur  interesse  tum  sollemni 
processioni  in  die  Corporis  Christi,  tum  aliis  quoque 
quae  ordinarie  et  consuete  per  annum  fieri  solent,  uti 
sunt  processiones  in  diebus  Rogationum.  Insuper  si  quae 
extraordinaria  processio  ab  Episcopo,  ex  causa  publica, 
indicetur,  iidem  interesse  debent..  b)  Ab  hac  obligatione 
censentur  immunes,  si  eorum  monasterium  distet  ultra 
tria  millia  passuum.  Item,  propter  strictiorem  clausu- 
ram,  modo  sub  hac  lege  vivant,  uti  sunt  Carthusiani. 
c)  Absque  Ordinarii  loci  licentia  ipsi  possunt  infra  octa- 
vam  Corporis  Christi  propriam  ducere  processionem.  Ve- 
rum,  si  plures  in  eodem  loco  inveniantur  domus  reli- 
giosae  quae  hoc  iure  gaudeant,  Ordinarii  loci  est,  ipsis 
praescribere  et  diem  et  horam  et  vias  per  quas  tran- 
sitare  queant.  d)  Pro  aliis  processionibus  ducendis,  ex- 
tra  proprias  ecclesias  et  claustra,  indigent  Ordinarii  loci 
licentia.  e)  Integrum  e  contra  ipsis  est  processiones, 
prout  maluerint,  intra  proprias  ecclesias  et  claustra  du- 
cere,  modo  non  deferant  SS.  Sacramentum,  siquidem 
ad  hoc  indigent  Ordinarii  loci  licentia. 

Praeterita  legislatione  idem  iuris  erat,  ut  videre  est 
Const.  Dum  intra  Leonis  X  ;  C.  Trid.  Sess.  25,  c.  13, 
De  Regularibus ;  Const.  Cum  i?iterdum  Greg.  XIII  ; 
Const.  Sua  nobis  Innoc.  XII. 


33.  —  De  stipe  pro  Missae 
celebratione  quaerenda. 

Can.  1303.  §  2.  «  Si  qua  ecclesia  paupertate  labo- 
«  rat,  potest  Ordinarius  permittere  ut  a  sacerdotibus 
«  qui  in  proprium  commodum  inibi  celebrant,  propter 
«  utensilia  ceteraque  ad  Missae  sacrificium  necessaria, 
«  moderata  stipes  exigatur  ». 

§  3.  «  Episcopi,  non  autem  Vicarii  Capitularis  aut 
«  Vicarii  Generalis  sine  speciali  mandato,  est  eandem 
«  stipem  definire,  et  nemini,  etiam  religiosis  exemptis, 
«  licet  ea  maiorem  exigere  ». 

§  4.  «  Episcopus  pro  tota  dioecesi  eiusmodi  stipem 
«  in  dioecesana  Synodo,  si  fieri  potest,  definiat,  aut 
«  extra  Synodum,  audito  Capitulo  ». 

Si  ergo  Regulares,  propter  paupertatem  in  qua  ver- 
sentur,  censeant  huiusmodi  moderatam  stipem  pro  Mis- 
sae  celebratione  ab  extraneis  sacerdotibus  qui  in  eorum 
ecclesiis  litant,  exigere,  tenentur  stare  taxae  ab  Epi- 
scopo  loci  definitae,  neque  ea  maiorem  exquirere. 

34.  —  De  divini  verbi  praedicatione. 

I. 

De  instructione  catechetica. 

Can.  1334.  «  Si,  Ordinarii  loci  iudicio,  religiosorum 
«  auxilium  ad  catecheticam  populi  institutionem  sit  ne- 
«  cessarium,  Superiores  religiosi  etiam  exempti,  ab  eo- 
«  dem  Ordinario  requisiti,  tenentur  per  se  vel  per  suos 
«  subditos  religiosos,  sine  tamen  regularis  disciplinae 
«  detrimento,  illam  populo  tradere,  praesertim  in  pro- 
«  priis  ecclesiis  ». 

Can.  1336.  «  Ordinarii  loci  est  omnia  in  sna  dioe- 
«  cesi  edicere  quae  ad  populum  in  christiana  doctrina 
«  instruendum  spectent ;  et  etiam  religiosi  exempti,  quo- 
«  ties  non  exemptos  docent,  eadem  servare  tenentur  ». 

Regulares  igitur  subiiciuntur  quod  ad  hanc  mate- 
riam  Ordinario  loci,  ipsiusque  iudicio  generaliter  stare 
debent  de  eorumdem  Regularium  necessitate  ad  imper- 
tiendam  populo  catechesim.  Verum,  si  manifeste  talis 
necessitas  abesset,  censemus  ipsos  posse  ad  S.  Sedem 
recursum  facere.  Item  si  Regulares  nequeant  omnes  Or- 
dinarii  loci  praescriptiones  sancitas  observare  absque 
regularis  disciplinae  detrimento,  eas  tantum  observare 
tenentur  quae  cum  regulari  disciplina  conciliari  queunt. 
Ex  verbis  can.  1334  :  «  praesertim  in  propriis  eccle- 
«  siis  »  liquet  quod  Regulares  possunt  ab  Ordinario  loci 

obligari  ut  alibi  eliam,  puta  in  ecclesia  parochiali,  hanc 
catecheticam  instructionem  impertiant. 

Praeterita  legislatione  obiter  tantum,  uti  refert  Cl. 
Wernz  Tom.  III,  Tit.  II,  n.  36  huiusmodi  Regularium 
obligatio  recensetur.  Canonistae  potius  oppositum  quae- 
rebant;  utrum  scilicet  Episcopus  poterat  Regulares  pro- 
hibere  ne  in  suis  ecclesiis  catechesim  populo  impertirent. 
Ad  quam  quaestionem  ita  cl.  Piat  Tom.  II,  P.  V,  c.  II, 
O.  304,  respondebat :  «  Negative,  saltem  si  non  trada- 
«  tur  eadem  hora,  qua  fit  in  parochia,  uti  die  30  mar- 
«  tii   1726,  et  pluries  postea  declaravit  S.  C.  C.  ». 

Imo  cl.  Wernz,  Tom.  III,  Tit.  II,  n.  45  addebat 
quod  Regulares  :  «  certe  habita  licentia  suorum  *Supe- 
«  riorum  Regularium  in  suis  ecclesiis  a  docendis  rudi- 
«  mentis  fidei  etiam  speciali  benedictione  Episcopi  loci 
«  non  petita  minime  prohibentur,  neque  in  alienis  ec- 
«  clesiis  praevia  quaedarn  licentia  Episcopi  videtur  re- 
«  quiri,  sed  rectoris  illius  ecclesiae  licentiam  sufricere 
«  merito  asseritur.  Nam  quod  Concilium  Tridentinum 
€  de  praedicatione  verbi  Dei  per  Regulares  statuit,  ne- 
«  quit  illico  ad  simplices  catecheses  applicari  ». 

Cum  vero  in  nostro  Codice  nihil  inveniatur  contra 
huiusmodi  doctrinam,  censemus  hodie  adhuc  eam  va- 
lere  posse. 

II. 
De  sacris  concionibus. 

Can.  1338.  §  1.  «  Si  concio  habenda  sit  tantum  ad 
«  religiosos  exemptos  aliosve  de  quibus  in  can.  514.  §  1, 
«  facultatem  concionandi  in  religione  clericali  dat  eo- 
«  rum  Superior  secundum  constitutiones  ;  qui  in  casu 
«  potest  eam  concedere  etiam  iis  qui  de  clero  saeculari 
«  vel  de  alia  religione  sunt,  dummodo  a  proprio  Ordi- 
«  nario  vel  Superiore  fuerint  idonei  iudicati  ». 

§  2.  «  Si  concio  habenda  sit  ad  alios,  vel  etiam  ad 
«  moniales  Regularibus  subiectas,  facultatem  religiosis 
«  quoque  exemptis  impertit  Ordinarius  loci  in  quo  con- 
«  cio  fiet ;  concionator  autem,  verba  facturus  moniali- 
«  bus  exemptis,  licentia  Superioris  regularis  praeterea 
«  indiget  ». 

§  3.  «  Facultatem  vero  concionandi  apud  sodales 
«  religionis  laicalis,  quamvis  exemptae,  dat  loci  Ordi- 
«  narius  ;  sed  concionator  nequit  facultate  uti  sine  Su- 
«  perioris  religiosi  assensu  ». 

Vigore  igitur  huius  canonis  Regulares  absque  Or- 
dinarii  loci  licentia  concionari  possunt  tantum  ad  solos 
suos  consodales  et  familiares,  nam  de  istis  agit  can.  514. 
§  1,  qui  in  praesenti  canone  citatur.  Quoties  e  contra 
agitur  de  concione  habenda,  licet  in  propriis  ecclesiis, 
ad  personas  extraneas,  indigent  Ordinarii  loci  approba- 
tione.  Talis  necessitas  extenditur  ad  sanctimoniales  quae 
ipsis  subiiciuntur.  , 

Ius  nostrum  proinde  aliquantulum  immutavit  prae- 

teritum.  Ex  Conc.  enim  Trid.  Sess.  V,  c.  2,  De  Ref. ; 
ex  Const.  «  Inscrutabili  »  Greg.  XV  ;  ex  Const.  «  Su- 
perna  »  Clem.  X  ;  Regulares  praedicantes  coram  populo 
in  suis  ecclesiis  indigebant  utique  approbatione  suorum 
Superiorum  ;  verum  relate  ad  loci  Ordinarium  satis  erat 
ut  coram  ipso  se  sisterent  personaliter  et  ab  eodem  be- 
nedictionem  peterent.  Tantum  si  loci  Ordinarius  forma- 
liter  contradiceret,  ipsi  nequibant  concionari  in  propriis 
ecclesiis,  sed  positiva  approbatione,  uti  hodie,  non  in- 
digebant.  Differentia,  uti  patet,  inter  utrumque  ius,  licet 
realiter  existens,  in  praxi  tamen  minima  est.  Quod  spe- 
ctat  vero  Regulares  concionantes  extra  proprias  eccle- 
sias,  ex  Conc.  Trid.  1.  c.  et  citatis  Constitutionibus, 
idem  iuris  erat  ac  hodie  in  Codice  disponitur. 

Can.  1339.  §  1.  «  Ordinarii  locorum  religiosis  qui 
«  a  proprio  Superiore  exhibeantur,  facultatem  concio- 
«  nandi,  sine  gravi  causa,  ne  denegent,  concessamque 
«  ne  revocent,  praesertim  una  simul  universis  domus  reli- 
«  giosae  sacerdotibus,  firmo  tamen  praescripto  can.  1340  ». 

§  2.  «  Concionatoribus  religiosis,  ut  facultate  rece- 
«  pta  uti  liceat,  opus  est  praeterea  sui  Superioris  li- 
«  centia  ». 

Can.  1340.  §  1.  «  Graviter  onerata  eorum  conscientia, 
«  loci  Ordinarius  vel  Superior  religiosus  facultatem  vel 
«  licentiam  concionandi  cuiquam  ne  concedant,  nisi  prius 
«  constet  de  eius  bonis  moribus  et  de  sufficienti  do- 
«  ctrina  per  examen  ad  normam  can.  877.  §  1  ». 

§  2.  Si,  concessa  facultate  vel  licentia,  compererint 
«  necessarias  dotes  in  concionatore  desiderari,  debent 
«  eam  revocare  ;  in  dubio  de  doctrina,  debent  certis  ar- 

«  gumentis  dubitationem  excutere,  novo  etiam  examine, 
«  si  opus  fuerit  ». 

§  3.  «  Ob  revocatam  concionandi  facultatem  vel  li- 
«  centiam,  datur  recursus,  sed  non  in  suspensivo  ». 

a)  Ordinarius  loci  igitur,  ex  can.  1339,  facultatem 
concionandi  nequit  Regularibus  sibimet  debite  praesen- 
tatis  a  legitimis  Superioribus,  denegare  absque  gravi 
causa.  Idem  iuris  est  quod  spectat  ad  revocationem  fa- 
cultatis  iam  concessae,  ubi  tamen  notandum  est  quod 
canon  noster  paullo  severius  agit  de  concionatoribus  ac 
non  de  Confessariis  disponitur  in  Codice.  In  can.  880, 
§  3,  edicitur  non  licere  Ordinario  loci,  inconsulta  San- 
cta  Sede,  ubi  agitur  de  domo  formata  Religiosorum, 
una  simul  iurisdictionem  ad  audiendas  confessiones  re- 
vocare  omnibus  eiusdem  domus  religiosis  ;  e  contra  in 
praesenti  canone  talis  restrictio  cum  non  habeatur,  li- 
ceret  Ordinario  loci,  ob  graves  causas,  facultatem  con- 
cionandi  omnibus  religiosis  revocare. 

b)  Modus  ordinarius  approbandi  Regulares  ad  sa- 
cras  conciones  est  examen  ad  quod  subeundum  ipsi 
tenentur  si  velint  facultatem  obtinere.  Ita  ex  can.  1339. 
§  1  et  1340.  Verum,  cum  norma  can.  1340.  §  1  eadem 
sit  ac  ea  quae  pro  Confessionibus  statuitur  can.  877. 
§  1,  ad  quem  ipse  can.  1340  remittit,  sequitur  quod 
loci  Ordinarius  potest  Regulares  absque  examine  ap- 
probare,  si  aliunde  ipsimet  constet  de  eorumdem  ido- 
neitate. 

c)  Quoties  loci  Ordinarius  iudicaverit  vel  revo- 
candam  esse  facultatem  iam  concessam,  vel  novum  sub- 

eundum  examen,  Regulares  tenentur  sese  subiicere,  salvo 
iure  appellationis  in  devolutivo. 

Can.  1341.  §  1  «  Sacerdotes  extra  dioecesani  sive 
«  saeculares  sive  religiosi  ad  concionandum  ne  invitentur, 
«  nisi  prius  licentia  ab  Ordinario  loci  in  quo  concio 
«  habenda  sit,  obtenta  fuerit ;  hic  autem,  nisi  eorum 
«  idoneitatem  aliunde  compertam  habeat,  licentiam  ne 
«  concedat,  nisi  prius  bonum  testimonium  super  con- 
«  cionatoris  doctrina,  pietate,  moribus  a  proprio  eius- 
«  dem  Ordinario  'habuerit ;  qui,  graviter  onerata  con- 
«  scientia,  secundum  veritatem  respondere  tenetur  ». 

Quoties  ergo  a)  Regulares  volunt  extraneum  vocare 
ut  in  suis  ecclesiis  praedicet,  tenentur  prius  obtinere  ab 
Ordinario  loci  licentiam,  quamvis  concionator  approba- 
tus  fuerit.  b)  Quoties  vero  ipsi  Regulares  etiam  in  pro- 
priis  ecclesiis  concionari  volunt  extra  dioecesim  in  qua 
approbati  fuerint,  nova  indigent  approbatione  ab  Ordi- 
nario  loci.  Satis  tamen  est,  ut  loci  Ordinarius  faculta- 
tem  concedat,  si  a  Regulari  concionatore  proprii  Supe- 
rioris  bonum  exhibeatur  testimonium. 


III. 
De  Episcopo  concionante  in  ecclesia  regulari. 

Can.  1343.  §  1.  «  Ordinarii  locorum  ius  habent 
«  concionandi  in  qualibet  sui  territorii  ecclesia,  quam- 
«  vis  exempta  ». 

Praeterita  legislatione  idem  iuris  erat,  uti  S.  C.  EE. 
et  RR.  die   17  Ian.   1583   declaraverat. 

§  2.  «  Nisi  agatur  de  magnis  civitatibus,  potest  quo- 
«  que  Episcopus  prohibere  ne  in  aliis  eiusdem  loci  ec- 
«  clesiis  verba  fiant  ad  fideles,  quo  tempore  vel  con- 
«  cionem  ipse  habet  vel  coram  se,  ex  causa  publica  atque 
«  extraordinaria,  convocatis  fidelibus,  habendam  curat  ». 

Unicus  ergo  casus  in  quo  Episcopus  potest  Regu- 
laribus  interdicere,  ne  in  propriis  ecclesiis  praedicent  vel 
praedicare  faciant,  est  quando  ipsemet  Episcopus  con. 
cionem  in  eodem  loco  fidelibus  suis  tenet,  vel  coram 
se  alium  praedicare  facit.  Verum  et  hoc  in  casu  restri- 
ctiones  a  iure  sanciuntur.  d)  Quando  ipsemet  Episco- 
pus  concionem  tenet,  potest  equidem  Regularibus  in- 
terdicere  ut  in  eodem  tempore  verba  fidelibus  faciant, 
sed  tantum  si  agatur  de  parvis  civitatibus.  Et  ratio  est 
evidens,  siquidem  in  magnis  civitatibus  totus  populus 
nequiret  accurrere  ad  ecclesiam  ubi  Episcopus  concio- 
natur.  b)  Si  vero  Episcopus  ipse  non  praedicet,  sed  co- 
ram  se  praedicare  faciat,  ut  ipse  possit  Regularibus 
praedicationem  eo  tempore  prohibere  requiritur  insuper 
ut  causa  concionis  extraordinaria  sit  atque  publica  po- 
pulusque  convocatus  fuerit. 

Praeterita  legislatione  idem  iuris  erat,  ut  videre  est 
apud  omnes  canonistas  citantes  Clem.  Dudum,  2,  De 
Sepulturis  ;  Extrav.  comm.  Super  cathedram,  2,  eodem 
(III,  6)  ;  et  Extrav.  comm.  Inter  cu?ictas,  I,  De  Privi- 
legiisy  et  responsa  Sacrarum  Congregationum,  de  qui- 
bus  vide  Bened.  XIV,  De  Synodo,  1.  9,  c.  17,  n.  7,  vel 
Piat,  t.  2,  n.  225-256. 

IV. 


De  Episcopo  iubente  Regularibus 
ut  in  suis  ecclesiis  praedicent. 

Can.  1345.  «  Optandum  est  ut  in  Missis  quae,  fide- 
«  libus  adstantibus,  diebus  festis  de  praecepto  in  om- 
«  nibus  ecclesiis  vel  oratoriis  publicis  celebrantur,  brevis 
«  Evangelii  aut  alicuius  partis  doctrinae  christianae  ex- 
«  planatio  fiat ;  quod  si  loci  Ordinarius  id  praeceperit, 
«  ooportunis  datis  instructionibus,  hac  lege  tenentur 
«  non  solum  sacerdotes  e  clero  saeculari,  sed  etiam  re- 
«  ligiosi,  exempti  quoque,  in  suis  ipsorum    ecclesiis  ». 

Liquet  quod  cum  canon  agat  de  solis  brevibus  con- 
cionibus  infra  Missam  habendis,  Episcopus  praecipere 
nequit  Regularibus  ut  ultra  hos  iimites  conciones  ha- 
beant. 

In  praeterita  legislatione  ita  el.  Piat  1.  c.  Q.  305 
placita  iuris  referebat :  «  Id  quidem  oppositum  videtur 
«  Regularium  privilegiis.  Nihilominus  S.  C.  C.  die  2 
«  martii  1861,  approbavit  mandatum  Episcopi  his  ver- 
«  bis  conceptum  ;  In  diebus  dominicis  aliisque  festis  de 
«  praecepto  in  prima  Missa  in  omnibus  ecclesiis  et  pu- 
«  blicis  oratoriis  post  Evangelium  clara  et  intelligibili 
«  voce,  sacerdote  verbo  ad  verbum  praeveniente,  et 
«  populo  comitante,  recitari  debet  brevis  instructio,  quae 
«  scienda  necessitate  medii  vel  praecepti  continet ;  et 
«  declaravit  Regulares  in  proposito  casu,  ob  speciales 
«  nempe  circumstantias,  debere  mandatum  Episcopi  ser- 
«  vare.   Et   iam    in    Epistola    nomine    S.    Congr.  Conc. 

«  die  3  Decembris  1732  scripta  et  ad  Episcopum  Caia- 
«  censem  missa,  legitur  :  "  Dedere  admirationis  argu- 
«  mentum  Regulares,  qui  abs  te  rogati,  ut  in  diebus 
«  festis  ad  primam  et  secundam  Missam  fidei  mysteria 
«  populo  explicent,  id  agere  obtentu  suorum  privile- 
«  giorum  detrectarunt  ,,  ». 


V. 
De  sacris  missionibus. 

Can.  1349.  §  1.  «  Ordinarii  advigilent  ut,  saltem 
«  decimo  quoque  anno,  sacram,  quam  vocant,  missio- 
«  nem,  ad  gregem  sibi  commissum  habendam  parochi 
«  curent  ». 

§  2.  «  Parochus,  etiam  religiosus,  in  iis  missioni- 
«  bus  instituendis  mandatis  Ordinarii  loci  stare  debent  ». 

In  hac  igitur  materia  Regulares,  si  habeant  eccle- 
sias  paroeciales,  ab  Ordinario  loci  totaliter  pendent. 


35.  —  De  censura  librorum. 

Can.  1366  §  1.  «  Vetantur  clerici  saeculares  sine 
«  consensu  suorum  Ordinariorum,  religiosi  vero  sine  li- 
«  centia  sui  Superioris  maioris  et  Ordinarii  loci,  libros 
«  quoque,  qui  de  rebus  profanis  tractent,  edere,  et  in 
«  diariis,  foliis  vel  libellis  periodicis  scribere  vel  eadem 
«  moderari  ». 

Iam  in  praecedenti  canone  statutum  invenitur  ne- 
cessariam  esse  praeviam  censuram  ecclesiasticam  ut 
quaedam  opera  religionem  spectantia  edantur.  In  prae- 
senti  vero  canone  lex  magis  ampla  pro  utroque  clero 
edicitur.  Hodie  ergo  quod  spectat  Regulares,  ipsi  ne- 
queunt  scripta  propria  publici  iuris  facere  absque  du- 
plici  licentia,  Superioris  nempe  sui  maioris  et  Ordinarii 
loci.  Ordinarius  vero  loci  ex  §  2,  can.  1385  est  vel 
Ordinarius  loci  ubi  monasterium  situm  est,  vel  ille  ubi 
scriptum  publici  iuris  fit,  vel  tandem  Ordinarius  loci  in 
quo  opus  vel  scriptum  imprimitur. 

Cl.  Vermeersch  et  Creusen  in  eorum  Summa  novi 
Iuris  Canonici  commentariis  aucta,  n.  549  ita  verba 
can.  1386;  «  et  in  diariis,  foliis,  vel  libellis  periodicis 
«  scribere  vel  eadem  moderari  »  commentantur :  «  Cleri- 
«  cis  prohibitio  olim  facta  diaria  vel  periodica  mode- 
«  randi  nunc  ad  omnem  cooperationem  alicuius  moment 
«  extenditur  quae  v.  g.  repetitis  etiam  minoribus  elu- 
«  cubrationibus  habebitur.  Ita  enim  interpretamur  ver- 
«  bum  "  scribere ,, ,  cum  ipse  Codex  alia  verba  pro 
«  malis  ac  pro  bonis  periodicis  adhibeat.  Ne  tamen  quis 
«  hac  interpretatione  abutatur,  notanda  est  prohibitio 
«  supra  facta  (can.  545.  2°)  sine  praevia  censura  edendi 
«  quidquid  religionis  ac  morum  honeatatis  peculiariter 
«  intersit  ». 

Non  ita  universaliter  lex  coarctabat  Regulares  prae- 
terito  iure.  De  praeterita  enim  legislatione  cl.  Vermeersch 
Tom.  I,  n.  371  scribebat  sequentia:  «  Libros  quos  Re- 
«  gulares  velint  publici  facere  iuris,  aeque  ac  quorum- 
«  libet  fidelium    libros,   recognoscit   Episcopus   loci    ubi 

«  eduntur  libri.  Eodem,  inquam  pacto,  quare  de  iis  di 
«  intelligas  libris  qui  communi  iure  censurae  episcopali 
«  sunt  obnoxii,  Cf.  C.  Officiorum  ac  Munerum,  art.  36  ». 
Unde  cl.  Genicot,  Theol.  Mor.  Vol.  I,  n.  460  conclu- 
debat :  «  Nunc  autem  profecto  Regulares  utraque  facul- 
«  tate  (scilicet  Episcopi  et  sui  Prelati)  pro  iis  tantum 
«  libris  ad  quos  edendos  ceteris  solius  Episcopi  facul- 
«  tas  necessaria  est;  in  libris  de  argumento  mere  pro- 
«  fano  satis  erit  Regularibus  sui  Ordinis  statuta  servare, 
«  ut  habet  iampridem  recepta  consuetudo  ». 

Regulares  vero  tenentur  receptam  facultatem  in  ipso 
opere  edito  initio  aut  in  fine  imprimere,  idest :  una  si- 
mul  cum  facultate  proprii  Superioris  illam  quoque  aT- 
Ordinario  loci  obtentam,  ita  enim  statuitur  can.  1394, 
§  1  sequentis  tenoris  :  «  Licentia,  qua  Ordinarius  po- 
«  testatem  edendi  facit,  in  scriptis  concedatur,  in  prin- 
«  cipio  aut  in  fine  libri,  folii  vel  imaginis  imprimenda, 
«  expresso  nomine  concedentis  itemque  loco  et  tempore 
«  concessionis  ». 


36.  —  De  fidei  professione. 

Ex  canone  1406.  n.  7°  Regulares  tenentur  fidei 
professionem  emittere  coram  loci  Ordinario  eiusve  de- 
legato,  d)  antequam  promoveantur  ad  Subdiaconatum ; 
b)  cum  iurisdictionem  ad  sacras  confessiones  saecula- 
rium  accipiunt;  c)  quando  exercituri  sunt  munus  con- 
cionatoris    antequam  facultate  concionandi  donentur. 

37.  —  De  piis  Regularium  Institutis. 

Can.  1489.  §  1.  «  Hospitalia,  orphanotrophia,  alia- 
«  que  similia  instituta,  ad  opera  religionis  vel  caritatis 
«  sive  spiritualis  sive  temporalis  destinata,  possunt  ab 
«  Ordinario  loci  erigi  et  per  eius  decretum  persona  iu- 
«  ridica  in  Ecclesia  constitui  ». 

Praesens  canon  affertur  ut  sequentes  intelligantur. 
Can.  1491.  §  1.  «  Loci  Ordinarius  omnia  huiusmodi 
«  instituta,  etiam  in  personam  moralem  erecta  et  quo- 
«  vis  modo  exempta,  visitare  potest  et  debet. 

§  2.  «  Imo  licet  in  personam  moralem  non  sint 
«  erecta  et  domui  religiosae  concredita,  siquidem  de 
«  domo  religiosa  iuris  dioecesani,  iurisdictioni  Ordina- 
«  rii  loci  penitus  submittuntur;  si  de  domo  religiosa 
«  iuris  pontificii,  episcopali  vigilantiae  subsunt  quod 
«  spectat  ad  religionis  magisteria,  honestatem  morum, 
«  exercitationes    pietatis,  sacrorum    administrationem  ». 

Can,  1492.  §  1.  «  Etiamsi  fundatione,  praescriptione 
«  aut  privilegio  apostolico  pium  institutum  a  iurisdi- 
«  ctione  et  visitatione  Ordinarii  loci  exemptum  fuerit, 
«  ius  tamen  Ordinario  est  redditionem  rationum  exi- 
«  gendi,  reprobata  contraria  consuetudine. 

§  2.  «  Si  fundator  velit  administratores  non  teneri 
«  rationem  Ordinario  loci  reddere,  fundatio  ne  acce- 
«  ptetur  ». 

Can.   1493.   «  Ordinarius  loci  advigilet  ut  piae  fide- 

«  lium  voluntates  horum  institutorum  fundatione  expres- 
«  sae,  piene  serventur  ». 

Regulares  qui  huiusmodi  instituta  habuerint,  nisi 
privilegio  contrario  gaudeant,  subduntur  praesentibus  ca- 
nonibus,  siquidem  in  §  1,  can.  1491  cavetur  expresse 
ut  ipsa  visitationi  Ordinarii  loci  subdantur  quamvis  fue- 
rint  quovis  modo  exempta.  In  §  2  vero  asseritur  domum 
religiosam  iuris  pontificii  talia  instituta  habentem  subesse 
episcopali  vigila?itiae  in  iis  quae  ibidem  referuntur.  Cum 
igitur  lex  non  distinguat  inter  domum  iuris  pontificii 
votorum  simplicium  et  domum  votorum  sollemnium,  seu 
Regularium,  ipsi  quoque  in  lege  comprehenduntur.  In- 
super  can.  1492.  §  1  sancitur  quod  licet  talia  instituta 
fuerint  etiam  per  Apostolicum  privilegium  libera  seu 
exempta  a  visitatione  et  iurisdictione  Ordinarii  loci, 
semper  tamen  ipsi  ius  est,  reprobata  contraria  consue- 
tudine,  exigendi  redditionem  rationum,  seu  materialis 
administrationis. 

Si  ergo  Regulares  huiusmodi  instituta  pia  habeant, 
erecta  in  personam  moralem  auctoritate  episcopi  vel 
Pontificis,  alias  enim  non  essent  religiosa  sed  laicalia, 
subiiciuntur  per  se  can.  1491.  §  1  et  can.  1492.  §  2; 
si  vero  instituta  ista  non  habent  personalitatem  mora- 
lem  propriam  sed  dependentem  a  Monasterio,  subiacent 
§  2,  can.   1491  et  can.   1492.  §  1. 

Praeterito  iure  per  se  huiusmodi  instituta  subiace- 
bant  visitationi  et  iurisdictioni  Episcopi  uti  ostendit 
Abbas  in  c.  De  Xenodochiis  n.  3,  h.  t.  n.  1,  Fagnanus 
n.  1  et  2.  Hostiensis  n.  6  etc.  Per  se  inquam,  nam  per 
speciale  privilegium  saepe  ab  hac  subiectione  liberaban- 

tur.  Quod  vero  spectat  administrationis  rationem  ex 
Clem.  Quia  contigit  et  ex  Conc.  Trid.  Sess.  XXII,  c.  9, 
Episcopo  erat  ius  eandem  exigendi.  «  Verum,  ait  Reif- 
«  fenstuel  lib.  III,  tit.  36,  n.  7,...  ibidem  solum  de  Sae- 
«  cularibus,  non  de  Regularibus  loquitur,  (Conc.  Trid.) 
«  prout  declaravit  S.  Congr.  apud  Fagnanum...  ». 


38.  —  De  taxa  pro  Seminario 
dioecesano  solvenda. 

Can.  1356.  §  1.  «  Tributo  pro  Seminario  obnoxia 
«  sunt  quavis  appellatione  remota,  reprobata  qualibet 
«  contraria  consuetudine  et  abrogato  quolibet  contrario 
«  privilegio,  mensa  episcopalis,  omnia  beneficia  etiam 
«  regularia  aut  iuris  patronatus,  paroeciae  aut  quasi- 
«  paroeciae,  quamvis  alios  reditus,  praeter  fidelium  obla- 
«  tiones,  non  habeant,  domus  hospitalis  auctoritate  ec- 
«  clesiastica  erecta,  sodalitates  canonice  erectae  et  fa- 
«  bricae  ecclesiarum,  si  suos  reditus  habeant,  quaelibet 
«  religiosa  domus,  etsi  exempta,  nisi  solis  eleemosynis 
«  vivat,  aut  in  ea  collegium  discentium  vel  docentium 
«  ad  commune  Ecclesiae  bonum  promovendum  actu  ha- 
«  beatur  ». 

§  2.  «  Hoc  tributum  debet  esse  generale  eiusdem- 
«  que  proportionis  pro  omnibus,  maius  vel  minus  se- 
«  cundum  Seminarii  necessitatem,  sed  quinas  quotannis 
«  centesimas  partes  (5°/0)  reditus  vectigalis  non  exce- 
«  dens,  minuendum  prout  reditus  Seminarii  augentur  ». 

§  3.   «  Reditus  tributo  obnoxius  is  est  qui,  deductis 

«  oneribus  et  necessariis  expensis.  supersit  in  anno,  nec 
«  in  eo  reditu  computari  debent  distributiones  quoti- 
«  dianae,  vel,  si  omnes  beneficii  fructus  distributionibus 
«  constent,  tertia  earumdem  pars,  nec  fidelium  oblatio- 
«  nes,  nec,  si  omnes  paroeciae  reditus  coalescant  fide- 
«  lium  oblationibus,  tertia  earumdem  pars  ». 

Quod  spectat  ergo  Regulares  et  ipsi  in  genere  su- 
biiciuntur  praesenti  legi  prout  constituunt  personam 
moralem ;  omnia  proinde  regularia  beneficia  secundum 
normas  in  canone  statutas  necnon  singula  monasteria. 
Excipiuntur  d)  domus  quae  solis  eleemosynis  viveret ; 
U)  domus  quae  adnexum  collegium  non  tantum  discen- 
tium,  sed  et  solummodo  docentium.  Quare,  privilegio 
exemptionis  gaudent  a)  monasteria  quae  scholas  inter- 
nas  vel  etiam  externas  habent  adnexas;  |3)  monasteria 
in  quibus  viveret  collegium  religiosorum  qui  instructio- 
nem  extra  ipsum  monasterium  catholicae  iuventuti  im- 
pertirent ;  y)  monasteria  quae  novitiatum  vel  professa- 
tum  pro  ipsis  religiosis  adnexum  haberent.  Ratio  enim 
in  canone  allata,  commune  scilicet  Ecclesiae  bonum,  hic 
etiam  locum  habet. 

Taxa  vero  ex  §§  2a  et  3a  eiusdem  canonis  solvenda 
est  secundum  normas  ibidem  statutas  et  tantum  de  re- 
siduo  redituum  bonorum  quae  ad  monasterium  pertinent, 
modo  supersit,  non  computatis  oblationibus  fidelium. 

Praeterita  legislatione  ex  Conc.  Trid.  Sess.  XXIII, 
c.  18  De  Ref.  eidem  obligationi  Regulares  et  beneficia 
regularia  subiiciebantur,  exceptis  Ordinibus  mendican- 
tibus. 

39.  —  De  divisione  seu  dismembratione 
paroeciae  regularis. 

Can.  1427.  §  1.  «  Possunt  etiam  Ordinarii  ex  iusta 
«  et  canonica  causa  paroecias  quaslibet,  invitis  quoque 
« earum  rectoribus  et  sine  populi  consensu,  dividere, 
« vicariam  perpetuam  vel  novam  paroeciam  erigentes, 
«  aut  earum  territorium  dismembrare  ». 

§  5.  «  Divisa  paroecia  quae  ad  aliquam  religionem 
«  iure  spectat,  vicaria  perpetua  aut  paroecia  noviter 
«  erecta  non  est  religiosa  ». 

Quoties  ergo  Ordinarius  loci  ex  causa  canonica  cen- 
suerit  necessarium  dividere  seu  dismembrare  paroeciam 
ad  Regulares  pertinentem,  ipsi  nullum  ius  habent  in  no- 
vam  vicariam  vel  paroeciam,  sed  istae  ipso  iure  fiunt 
beneficia  saecularia.  Quod  si  Regulares  censuerint  de- 
fuisse  causam  canonicam  possunt  equidem  appellationem 
apud  Sedem  Apostolicam  interponere,  uti  ex  can.  1428. 
§  3  disponitur,  sed  tantum  in  devolutivo. 

Paroecia  insuper  regularis  quae  dividitur  debet  ex 
propriis  reditibus  contribucre  dotationi  novae  paroeciae 
quoties  id  necessarium  reputabitur.  In  §  3  enim  ca- 
nonis  1427  statuitur:  «  Paroeciam  dividens,  Ordinarius 
«  debet  vicariae  perpetuae  aut  paroeciae  noviter  erectae 
« congruam  portionem  assignare,  servato  praescripto 
« can.  1500;  quae,  nisi  aliunde  haberi  queat,  desumi 
« debet  ex  reditibus  ad  ecclesiam  matricem  quoquo 
«  modo  pertinentibus,  dummodo  sufficientes   reditus  ei- 

«  dem  matrici  ecclesiae  remaneant  ».  Canon  vero  1500 
disponit :  «  Diviso  territorio  personae  moralis  ecclesia- 
«  sticae  ita  ut  vel  illius  pars  alii  personae  morali  unia- 
«  tur,  vel  distincta  persona  moralis  pro  parte  dismem- 
«  brata  erigatur,  etiam  bona  communia  quae  in  com- 
«  modum  totius  territorii  erant  destinata,  et  aes  alienum 
«  quod  pro  toto  territorio  contractum  fuerat,  ab  aucto- 
«  ritate  ecclesiastica,  cui  divisio  competat,  cum  debita 
« proportione  ex  bono  et  aequo  dividi  debent,  salvis 
« piorum  fundatorum  seu  oblatorum  voluntatibus,  iu- 
«  ribus  legitime  quaesitis,  ac  legibus  peculiaribus,  qui- 
«  bus  persona  moralis  regatur  ». 

Cl.  Vermeersch  et  Creusen  in  Summa  novi  Iuris 
canonici,  n.  575,  advertunt  quod :  « Sic  a  veteri  iure 
« receditur,  quo  sola  congrua  dos  novae  ecclesiae  fa- 
«  cienda  praecipiebatur...  ». 

Bona  quae  ad  Regularium  monasterium  pertinent 
nequeunt  subiici  diminutioni  cuilibet,  licet  paroecia  unita 
fuerit  ipsi  monasterio  pleno  iure.  Non  enim  pertinent 
ulla  ratione  ad  ipsam  paroeciam.  Fundationes  pariter 
quae  ipsam  ecclesiam  Regularium  respiciunt  ad  eamdem 
exclusive  pertinent.  Debita  e  contra  quae  non  quidem 
in  favorem  monasterii,  sed  totius  paroeciae  contracta 
fuerint,  transeunt  pro  parte  ex  bono  et  aequo  in  novam 
paroeciam.  Sed  debita  contracta  pro  instauranda  eccle- 
sia  parochiali  ipsi  soli  exclusive  incumbunt. 

Praeterito  iure  res  quae  nondum  aperte  resoluta 
erat,  ex  responso  S.  C.  Neg.  Eccl.  Extraor.  ad  Admi- 
nistratorem  Apostolicum  Banjaluka  5  Sept.  1893,  et  ex 
Litteris  Card.  Rampolla  ad  Archiep.  Vrhbosnen.  1 1  Nov. 

1896,  in  eundem  sensum  resolvebatur.  In  istis  enim 
duobus  documentis  provisum  fuit  quod :  « si  quando 
« episcopus  dividit  parochiam,  ait  cl.  Ojetti  Syno- 
«  psis  etc...  Verbum  Parochia,  quae  ad  religiosos  per- 
«  tinet,  nova  paroecia  non  pertinet  de  iure  ad  ipsos  re- 
« ligiosos,  imo  episcopus  nequit  eam  ipsis  concedere, 
« sed  evadit  paroecia  saecularis  et  liberae  collationis, 
«  cui,  si  episcopus  providere  aliter  nequit,  debet  recur- 
«  rere  ad  S.  Sedem,  ut  licentiam  obtineat  eam  provi- 
«  sorie  concedendi  viris  religiosis  ». 


40.  —  De  bonis  fiduciariis. 

Can.  1516.  §  1.  «  Clericus  vel  religiosus  qui  bona 
«  ad  pias  causas  sive  per  actum  inter  vivos,  sive  ex 
«  testamento  fiduciarie  accepit,  debet  de  sua  fiducia  Or- 
«  dinarium  certiorem  reddere,  eique  omnia  istiusmodi 
«  bona  seu  mobilia  seu  immobilia  cum  oneribus  adiun- 
«  ctis  indicare ;  quod  si  donator  id  expresse  prohibuerit 
«  fiduciam  ne  acceptet  ». 

§  2.  «  Ordinarius  debet  exigere  ut  bona  fiduciaria 
«  in  tuto  collocentur  et  vigilare  pro  executione  piae  vo- 
« luntatis  ad  normam  can.    1515». 

§  3.  «  Bonis  fiduciariis  alicui  religioso  commissis, 
«  si  quidem  loci  seu  dioecesis  ecclesiis,  incolis  aut  piis 
«  causis  iuvandis,  Ordinarius  de  quo  §§  1,  2,  est  loci 
« Ordinarius ;  secus,  est  Ordinarius  eiusdem  religiosi 
«  proprius  ». 

Si  ergo  huiusmodi  bona   fiduciaria    Regularis   reci- 

piat,  videndum  est  utrum  in  utilitatem  suae  Religionis 
vel  ad  iuvandas  causas  pias  quae  ad  propriam  Religio- 
nem  non  pertineant,  relicta  fuerint.  Si  primum,  Ordi- 
nario  loci  nullam  rationem  eorumdem  bonorum  Regu- 
lares  reddere  tenentur ;  si  secundum,  tenentur :  a)  indi- 
care  Ordinario  loci  eadem  bona  cum  omnibus  adnexis 
oneribus ;  U)  stare  eiusdem  mandatis  quoad  collocatio- 
nem  et  conservationem  ipsorum ;  c)  Eidem  rationem 
reddere  de  adimpleta  pia  donatoris  voluntate. 


41.  —  De  foro  competenti. 


Can.  1579.  §  3.  «  Si  demum  controversia  enascatur 
«  inter  religiosas  personas  physicas  vel  morales  diversae 
«  religionis,  aut  etiam  inter  religiosos  eiusdem  religionis 
«  non  exemptae  vel  laicalis,  aut  inter  religiosum  et  cle- 
«  ricum  saecularem  vel  laicum,  iudex  primae  instantiae 
«  est  Ordinarius  loci  ». 

Quod  spectat  igitur  Regulares,  quoties  ipsi  contro- 
versias  quaslibet  cum  supradictis  personis  habuerint 
adire  tenentur  tribunal  Ordinarii  loci,  itemque  sese  co- 
ram  eodem  tribunali  sistere  quando  ab  iisdem  personis 
ad  ius   vocantur. 

A  sententia  vero  Ordinarii  loci,  si  locus  sit  appel- 
lationis,  eadem  regulariter  ad  Metropolitam  interponenda 
est  ex  can.  159^.  §§  1  et  4  •  Si  vero  causa  pertractata 
fuerit  in  prima  instantia  «  coram  Metropolita  fit  appel- 
«  latio  ad  loci  Ordinarium,  quem  ipse  Metropolita,  pro- 

« bante  Sede  Apostolica,  semel  pro  semper  designa- 
« verit ».  Ita  §  2  eiusdem  canonis.  Tandem  si  causa 
agitata  fuerit  «  coram  Archiepiscopo  qui  caret  suffra- 
«  ganeis  vel  coram  loci  Ordinario  immediate  Sedi  Apo- 
« stolicae  subiecto  fit  appellatio  ad  Metropolitam,  de 
«  quo  in  can.  285  ».  Sic  §  3  eiusdem  canonis.  Metro- 
polita  de  quo  in  can.  285  est  Metropolita  vicinior,  ele- 
ctus  semel  pro  semper,  praevia  Sedis  Apostolicae  ap- 
probatione. 


Laus   Deo. 

